Ekaniveri Dhiriulhumakun Ves Faidhaa - Vaguthu\nއެކަނިވެރި ދިރިއުޅުމަކުން ވެސް ފައިދާ\nއެކަނިވެރި ދިރިއުޅުމެއް އުޅޭ މީހުންނަކީ ބައެއް މީހުންނަށް ހީވާގޮތުގައި ހިތާމައިން ފުރިފައިވާ ހަޔާތެއްގެ ވެރިންނެވެ. އެހެންނަމަވެސް އެފަދަ މީހުންނަކީ އަސްލު ހަގީގަތުގައި އެބައެއްގެ ހަޔާތުގައި އެތައް އެތައް ކަމެއް ކުރުމަށް ފުރުސަތު ލިބިފައިވާ ބައެކެވެ. އެފަދަ މީހުންނަކީ އެބައެއްގެ ހުނަރުވެރިކަން އިތުރުކޮށް ހަޔާތް ބާއްޖަވެރި ކުރުމަށް އެތައް ކަމެއް ކުރެވެން އޮންނަ ބައެކެވެ. އެހެން މީހުންނަށް އެކަންކަން ކުރަން ނުލިބޭހާ ވަގުތު މިފަދަ މީހުންނަށް ލިބޭނެއެވެ.\nއެންމެ ފުރަތަމަ ކަމަކަށް އެފަދަ މީހުންނަކީ އެބައެއްގެ ހުނަރުވެރިކަން އިތުރުކުރުމަށް ވަގުތު ފަސޭހައިން ލިބޭނޭ ބައެކެވެ. މިގޮތުން އިތުރު ގައުމުތަކުގެ ބަސްބަސް ދަސްކުރުމަށް އަދި ކެއްކުން ފަދަ އެހެން ހުނަރުތައްވެސް ދަސްކުރުމަށް ފަސޭހަކަމާއިއެކު ވަގުތު ލިބޭނޭ ބައެކެވެ. އަދި އެ މީހުންނަކީ ހަޔާތް ކުރިއެރުވުމަށްޓަކައި އެތައް ކަމެއްވެސް ކުރެވޭނޭ ބައެކެވެ.\nއެކަނިވެރި ހަޔާތެއް ދިރިއުޅޭ މީހުންނަކީ އެބައެއްގެ ހަޔާތުގައި ލިބޭ ކުރިއެރުންތަކުގެ ސަބަބަކީ އެމީހުންގެ އަމިއްލަ ބުރަ މަސައްކަތުންކަމަށްވެސް އިހުސާސްކުރެވޭނޭ ބައެކެވެ. އަދި އެފަދަ މީހުންނަށް އެހެން ކަންކަމަށް އިސްކަމާއި ސަމާލުކަން ދިނުމަށްވެސް ފަސޭހަވާނޭ ބައެކެވެ. އެފަދަ މީހުންނަށް އެހެން މީހުންނަށް ފާހަގަނުވާވަރުގެ ކަންކަންވެސް ފާހަގަކުރެވިދާނެއެވެ.\nއެކަނިވެރި މީހުން އެންމެ ގަދައަޅައި މަސައްކަތްކުރާނޭ ކަމަކީ އެބައެއްގެ ހަޔާތް ކާމިޔާބު ހަޔާތަކަށް ހެދުމަށެވެ. އެފަދަ މީހުންނަށް ހަޔާތުގައި ކާމިޔާބީ ހޯދުމަށްވެސް ފަސޭހަވާނެއެވެ. ބުރަ މަސައްކަތާއިއެކު އެމީހުންނަކީ ކުރިއަށް އޮތްތަނުގައި ވަރަށް ކާމިޔާބު ވާނޭ ބައެކެވެ. މިގޮތުން ހަޔާތުގައި ކާމިޔާބު މީހުންކަމަށް އާންމުކޮށް ފެންނަ މީހުންނަކީ ހަޔާތުގެ ކޮންމެވެސް އިރެއްގައި އެކަނިވެރިކޮށް ދިރިއުޅެ ކާމިޔާބީ ހޯދުމަށް ސީދާ އަމާޒުކަނޑައަޅާފައިވާ މީހުންނެވެ.\nމާޗް 12, 2018 04:56\nސަޅި ލިޔުން ކޮޅެއް. ތެންކސް. އަދި އިތުރު ކޮއްލާނަން ތަންކޮޅެއް.. އެއީ ހަޔާތުގެ ބައިވެރިއެއް ލިބުނީމަ ލިބޭ ހިއްހަމަޖެހުންވެސް ވަރަށް ބޮޑުވެ ހަޔާތުގައި ދިމާވާ ކަންކަން ހައްލު ކޮށްލަން ފަސޭހަ ވުމެވެ.\nމާޗް 12, 2018 10:49\nމި ވަރަށް ރަގަޅު ވާހަކައެއް\nމާޗް 12, 2018 14:06


Hithaama Nukuraasheve (24)\nމި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން 24 ވަނަ ލިޔުމެވެ.\nގިނަ މީހުންނަކީ، ދިމާވާ ބޮޑެތި ކަންކަމަށް ސަމާލުކަން ދިނުމުގެ ބަދަލުގައި ކަމަކަށްނުވާ ކަހަލަ ކުދި ކުދި ކަންކަމުގައި ވިސްނައި ފިކުރު ކުރާ މީހުންނެވެ.\nމުނާފިޤުންގެ އަމަލުތަކާއި އެމީހުންގެ ބަލިކަށި އަޒުމަށް ބަލާށެވެ. އެމީހުންގެ ބައެއް ސިފަތަކާއި ވާހަކަތައް ޤުރުޢާނުގައި އައިސްފައި ވެއެވެ.\nفَرِحَ الْمُخَلَّفُونَ بِمَقْعَدِهِمْ خِلَافَ رَسُولِ اللَّـهِ وَكَرِهُوا أَن يُجَاهِدُوا بِأَمْوَالِهِمْ وَأَنفُسِهِمْ فِي سَبِيلِ اللَّـهِ وَقَالُوا لَا تَنفِرُوا فِي الْحَرِّ ۗ\nފަސްޖެހުނު މީހުން، اللَّه ގެ رسول އާއާ خلاف އަށް ހަނގުރާމައަށް ނުގޮސް ތިބިތިބުމަށް އުފާކުޅައޫއެވެ. އަދި اللَّه ގެ މަގުގައި، އެއުރެންގެ މުދާތަކާއި، نفس ތަކުން جهاد ކުޅައުމަށް އެއުރެން ނުރުހުންވޫއެވެ. އަދި އެއުރެން ބުނެފޫއެވެ. ހޫނުގެ ތެރޭގައި ތިޔަބައިމީހުން ހަނގުރާމަޔަށް ނުނިކުންނާށެވެ! (سورة التوبة 81 )\nوَمِنْهُم مَّن يَقُولُ ائْذَن لِّي وَلَا تَفْتِنِّي ۚ\nއަދި (ހަނގުރާމައަށް ނުގޮސްހުރުމުގެ) إذن ތިމަންނާއަށް ދެއްވާށޭ، އަދި ތިމަން ފިތުނަވެރި ނުކުރައްވާށޭ ބުނާ މީހަކު، އެއުރެންގެ ތެރެއިން ވެތެވެ. ( سورة التوبة 49 )\nوَيَسْتَأْذِنُ فَرِيقٌ مِّنْهُمُ النَّبِيَّ يَقُولُونَ إِنَّ بُيُوتَنَا عَوْرَةٌ وَمَا هِيَ بِعَوْرَةٍ ۖ إِن يُرِيدُونَ إِلَّا فِرَارًا\nއަދި އޭގެތެރެއިން ބަޔަކު ނަބިއްޔާގެ އަރިހުން إذن އަށް އެދެތެވެ. އެއުރެން ބުނެތެވެ. ހަމަކަށަވަރުން، ތިމަންމެންގެ ގެތަކަކީ ނިވަލެއްނެތް ތަނެކެވެ. އެއީ ނިވަލެއްނެތް ތަނެއްނޫނެވެ. ފިލައިގެންދިޔުން މެނުވީ އެއުރެން ނޭދެތެވެ. (سورة الأحزاب 13 )\nއެއުރެން ބުނެތެވެ. ތިމަންމެންނަށް مصيبة އެއް ޖެހިދާނެކަމަށް ތިމަންމެން ބިރުގަނެތެވެ. ( سورة المائدة 52 )\nއަދި منافق ންނާއި، އެއުރެންގެ ހިތްތަކުގައި ބަލިމަޑުކަމެއްވާ މީހުން ބުނާހިނދެވެ. اللَّه އާއި، އެކަލާނގެ رسول އާ، ތިމަންމެންނަށް ކެހިވެރި وعد އަކުން މެނުވީ وعد އެއް ނުކުރައްވަތެވެ. (سورة الأحزاب 12 )\nއެފަދަ މީހުންނަކީ ކިހާ ބަދުނަސީބު ބައެއް ހެއްޔެވެ.\nއެމީހުންގެ އެންމެ މުހިންމު ކަންބޮޑުވުމަކީ، ކާރުތަކާއި، ގެތަކާއި، ގަނޑުވަރުތަކެވެ. ނަމޫނާ ލިބިގަންނަންޖެހޭ، ރީތި އާދަތަކަށް އެމީހުން އެއްފަހަރުވެސް ނުބަލައެވެ. އެމީހުންގެ ވިސްނުން ހަނިވެފައިވަނީ އެމީހުންގެ ކާރާއި، އަންނައުނާއި ބޫޓާއި، ކާ އެއްޗިއްސަށެވެ.\nބައެއް މީހުންނަކީ، އެމީހުންގެ ބައިވެރިޔާ ނުވަތަ ދަރިފުޅު ނުވަތަ ގާތްތިމާގެ މީހުންނާ ދެބަސްވުމެއް ނުވަތަ އެފަދަ ކޮންމެވެސް ކުޑަ ކަމެއް ހިނގުމުގެ ސަބަބަން މުޅި ރެޔާއި ދުވާލު އެކަމާމެދު ވިސްނުމާއި ފިކުރު ބޮޑުވުމުގައި ހޭދަކުރާ މީހުންނެވެ. އެފަދަ މީހުންގެ ދިރިއުޅުމުގައި ، އެމީހުން ކަމެއް ހާސިލް ކުރުމަށްޓަކައި ރެޔާއި ދުވާލު މަސައްކަތްކޮށް މަޝްޣޫލުކުރުވާނެ އަޒުމެއް، ލަނޑުދަނޑި އެއް ނުވެއެވެ. ބުނުމެއްގައިވެއެވެ. އެއްޗަކުން ފެން ހުސްކޮށް ފިނަމަ، ދެން އެ ފުރާލާނީ ވަޔެވެ. އެހެންކަމުން އެކަމަކާމެދު ކަންބޮޑުވެ ފިކުރުބޮޑުވެފައިވާ ކަމަކީ، ތިބާގެ ހަކަތަ އާއި ބުރަ މަސައްކަތަށް މަންފާ ހުރި ކަމެއްތޯ އަމިއްލަ ނަފްސާ ސުވާލު ކޮށްލާށެވެ. މިއީ ކޮންމެހެން ކުރަންޖެހޭ ވަރަށް މުހިންމު ސުވާލެކެވެ. އެހެނީ ތިބާ ފިކުރުބޮޑުވަނީ ކޮންމެ ކަމަކާހުރެ ކަމުގައި ވީނަމަވެސް ތިބާގެ ހަކަތަ އާއި ވަގުތު އެއަށް ހޭދަވެގެން ދެއެވެ. އަދި އެކަމުން ތިބާގެ ހަކަތަ އާއި ވަގުތަށް މަންފާއެއް ނުކުރާނަމަ، އެކުރެވުނީ ބޭކާރު ކަމެކެވެ. ސައިކޮލޮޖިސްޓުން ބުނާ ގޮތުގައި، ކަންކަމާމެދު ގޮތް ނިންމުމުގައި ބަލަންވާނީ އޭގެ ހަޤީޤީ އަގަށެވެ. އޭގެފަހުން އެކަމަކަށް ދޭން ޖެހޭ ސަމާލުކަމާއި މަޤާމު ދޭށެވެ. މާތް ﷲ ގެ ވަޙީ ބަސްފުޅު މިއަށް ވުރެ މާ ފުރިހަމަ އެވެ.\nހަމަކަށަވަރުން، اللَّه ކޮންމެ އެއްޗަކަށް މިންވަރެއް ކަނޑައަޅުއްވާފައިވެއެވެ. (سورة الطلاق 3)\nއެހެންކަމުން ކޮންމެ ޙާލަތެއްގައިވެސް، އޭގެ މިންވަރަށް ނުވަތަ ސައިޒަށް ، ބަރުދަނަށް އަދި އޭގެ މުހިންމު ކަމަށް ބަލާފައި ސަމާލުކަން ދޭށެވެ. އަދި ހައްދު ފަހަނަ އަޅައި ދިޔުމުން ދުރުހެލިވާށެވެ.\nރަސޫލާ ޞައްލައްﷲ އަލައިހި ވަސައްލަމް ގެ މާތް ޞަޙާބީންގެ ހަޔާތްޕުޅުން މިސާލު ނަގާށެވެ. އެބޭކަލުން، މާތް ﷲ ގެ ރުއްސެވުން ހޯއްދެވުމަށްޓަކައި ގަހެއްގެ ދަށުގައި ތިބެ، ބައިޢަތުއް ރިޟްވާން ގެ ނަންދެވިފައިވާ ބައިޢަތު ރަސޫލާ ޞައްލައްﷲ އަލައިހި ވަސައްލަމް އަށް ހިއްޕެވިއެވެ. އެ ހިނދު، ޖަމަލެއް ގެއްލިގެން އެކަމާމެދު ކަންބޮޑުވެ، އެބޭކަލެއްގެ ސަމާލުކަން އެކަމަށް ހުސްވެ، ބައިޢަތުއް ރިޟްވާން ގައި ބައިވެރިނުވެވުނު ބޭކަލެއް އެތަނުގައި ވިއެވެ. ނަތީޖާ އެއްގެ ގޮތުން، އެހެން ބޭކަލުންނަށް ލިބިވަޑައިގެންނެވި ހެޔޮ ޖަޒާގެ ނިޢުމަތުން އެކަލޭގެފާނު މަހުރޫމުވިއެވެ.\nއެހެންކަމުން، ކަމަކަށް ނުވާ ކަހަލަ ކަންކަމުގައި މަޝްޣޫލު ނުވާށެވެ. މި ނަޞޭހަތަށް ޢަމަލު ކޮށްފިނަމަ، ތިބާގެ ގިނަ ފިކުރުބޮޑު ވުމާއި ކަންބޮޑުވުންތައް ފިލައިގެން ދާނެއެވެ.


Bid ah nulai mashroou dhinun baathilukuran angaifi\nބިޑަށް ނުލައި ދައުލަތުގެ މަޝްރޫއުތައް އެކި ފަރާތްތަކާ ހަވާލު ކުރެވޭ ގޮތަށް މާލިއްޔަތު ގަވައިދުގައި އޮންނަ މާއްދާ ބާތިލުކުރުމަށް އެންޓި ކޮރަޕްޝަން ކޮމިޝަން (އޭސީސީ)އިން ފިނޭންސް މިނިސްޓްރީގައި އެދިއްޖެ އެވެ.\nމާލިޔަތު ގަވައިދަށް 2017 ވަނަ އަހަރު ގެނައި އިސްލާހުގައި އޮންނަ ގޮތުން، އާންމުކޮށް ބީލަމަށް ހުޅުވާނުލައި ސަރުކާރުގެ ހިއްސާ އޮންނަ ކުންފުންޏަކަށް ނުވަތަ ސަރުކާރުގެ މަސްލަހަތު އޮންނަ ކޯޕަރޭޓިވް ސޮސައިޓީއަކާ ނުވަތަ ގައުމީ ޖަމިއްޔާއެއް ނުވަތަ ޖަމާއަތަކާ މަސައްކަތް ހަވާލުކުރުމުގެ ފުރުސަތު ސަރުކާރަށް އޮވެ އެވެ.\nމީގެ ކުރިން ވެސް އެތައް ފަހަރެއްގެ މަތިން އޭސީސީން އެ މާއްދާއާ ގުޅޭގޮތުން ކަންބޮޑުވުން ފާޅުކޮށްފައިވެ އެވެ.\nއެގޮތުން، ބިޑް ކުރުމަކާ ނުލައި، ދައުލަތުގެ މަޝްރޫއުތައް އެކި ފަރާތްތަކަށް ހަވާލު ކުރުމަކީ، އޭގެ ސަބަބުން ކޮރަޕްޝަނަށް މަގުފަހިވާ އަދި ދައުލަތުގެ މާލިއްޔާއަށް އިންތިހާއަށް ގެއްލުންވުމުގެ އިހުތިމާލު އޮތް ކަމެއް ކަމަށް އެ ކޮމިޝަނުން ބުނެފައިވެ އެވެ.\nއެކަމާ ގުޅޭގޮތުން އޭސީސީގެ މީޑިއާ އޮފިޝަލު އަވަސް އަށް ވިދާޅުވީ، އެ މާއްދާ އުވާލުމަށް އެދި ފިނޭންސް މިނިސްޓްރީއަށް އިއްޔެގެ ވަގުތެއްގައި ހިއްސާކޮށްފައިވާ ކަމަށެވެ.\nބިޑް ނުކޮށް މަޝްރޫއުތައް މިދިއަ ސަރުކާރުންވެސް ހަވާލުކޮށްފައިވަނިކޮށް، މި ސަރުކާރުން ވެސް ވަނީ ގުޅިފަޅު ބިންހިއްކުން ފަދަ ބޮޑެތި ބައެއް މަޝްރޫއުތައް އެ އުސޫލުގެ ދަށުން ހަވާލުކޮށްފަ އެވެ.\nބިޑްނުކޮށް، ހިންގަން ސަރުކާރަށް 130 އަށް ވުރެ ޕްރޮޕޯސަލް ލިބިފައިވާ ކަމަށާއި، މީގެތެރެއިން 20 މަޝްރޫއެއް ފަށަން މަޝްވަރާ ކުރަމުންދާ ކަމަށް، އިކޮނޮމިކް މިނިސްޓަރު ފައްޔާޒު އިސްމާއިލް ވަނީ މިދިއަ އަހަރު ފަހުކޮޅު ވިދާޅުވެފަ އެވެ.\nއޭސީސީ ފިނޭންސް މިނިސްޓްރީ ހިޔާނާތް + އިބްރާހިމް އަމީރު ބިޑަށް ނުލައި ދޭ މަޝްރޫއުތައް\nބޮސްކާލިސްއަށް ދިން މަޝްރޫގައި ހިޔާނާތެއް ނޯންނާނެ\n"ކުންފުނި ސްކީމުން އެމްޑީން ފްލެޓް ހޯދުމަކީ ނާޖާއިޒު މަންފާ"\nޕްރޮކިއުމަންޓް ބަދަލަށް ޓްރާންސްޕޭރަންސީގެ ތައުރީފު


Elections Commission ekkoh isthiufaa dheyn Maleeh govaalaifi - vNews.mv\nޠާހިރާ އަޒްހާރު 13 April 2021, 15:19\nއިލެކްޝަންސް ކޮމިޝަންގެ ހުރިހާ މެމްބަރުން އިސްތިއުފާ ދޭންޖެހޭކަމަށް ކުރީގެ ކޮމިއުނިކޭޝަން މިނިސްޓަރ މުހައްމަދު ޖަމާލް ވިދާޅުވެއްޖެއެވެ.\nމަލީހު މިފަދައިން ވިދާޅުވީ އިންތިޚާބާބެހޭ މަރުކަޒު ދޮށަށް ގިނަ އާންމުންތަކެއް އެއްވެ އުޅެމުންދާ ކަމަށްބުނެ ދިޔަރެސް ނޫޙުގައި ޝާޢިއުކޮށްފައިވާ ޚަބަރެއް ރީޓްވީޓް ކުރައްވައެވެ.\nމި ޓްވީޓުގައި މަލީހު ވަނީ އިލެކްޝަންސް ކޮމިޝަންގެ މަސައްކަތްތައް ލަސްކަމުން އެކަމާ ހިތްހަމަނުޖެހުން ފާޅުކުރައްވާފައެވެ.\nމަލީހުގެ ޓްވީޓުގައި އިލެކްޝަންސް ކޮމިޝަންސް ފެއިލްވެއްޖެ ކަމަށް ވިދާޅުވެފައިވެއެވެ.\nމަލީހު ވިދާޅުވީ ނިމިދިޔަ ލޯކަލް ކައުންސިލް އިންތިޚާބުގެ އިންތިޒާމުތަކުގެ ދޯހަޅި ވާހަކަވެސް ދައްކަންޖެހެނީ އެހެންވެ ކަމަށާއި، ވޯޓުލައި ނިމުނު ފަހުން 48 ގަޑައިރު ފާއިތުވެފައިވާއިރުވެސް ވޯޓާ ގުޅޭ އެއްވެސް އިތުރު މައުލޫމާތެއް ނުލިބޭކަން މަލީހު ވިދާޅުވެފައި ވެއެވެ.\nބާ ޖަމާލުއްދީން ސްކޫލްގައި ހުންނަ އިންތިޚާބުތަކާބެހޭ މައި މަރުކަޒުގެ ގޯތިތެރޭގައި މިއަދުވަނީ ހަމަނުޖެހުންތަކެއް ވެސް ހިނގާފައެވެ.\nހަމަނުޖެހުންތައް ފެށުނީ، އިލެކްޝަން ކޮމިޝަނުން ލޯކަލް ކައުންސިލް އިންތިޚާބުގެ ވޯޓުގެ ނަތީޖާ އޮޅުވާލަން މަސައްކަތް ކުރަމުންދާ ކަމަށް ތުހުމަތުކޮށް އެތަނުގެ ގޯތިތެރޭގައި ބަޔަކު އަޑުއުފުލަމުން ގެންދަނިކޮށް ރައީސް ނަޝީދުވެސް އެތަނަށް ވަޑައިގަތުމުންނެވެ.\nރައީސް ނަޝީދު އެ މަރުކަޒަށް ވަޑައިގަތީ ކޮން ބޭނުމަކު ކަމެއް އަދި ސާފުވެފައެއް ނުވެއެވެ. އެހެންނަމަވެސް މިކަން މިގޮތަށް ހިނގާފައިމިވަނީ އިންތިޚާބުގެ ނަތީޖާއަށް ސަރުކާރުން ނުފޫޒު ފޯރުވަން މަސައްކަތްކުރާކަމުގެ ތުހުމަތު އިދިކޮޅުން ކޮށްފައިވާ ވަގުތެއްގައެވެ.\nމަލީހު މިނިސްޓަރު ކަމުގައި ހުންނެވިއިރު ވަރަށް އަވަސް ކޮންތޯ ކަންތައްތައް ދިޔައީ؟


ރައީސުލްޖުމްހޫރިއްޔާ ޖަޕާނުގެ އޮދަވަރާއަށް ވަޑައިގެން އެސިޓީގެ މޭޔަރާ ބައްދަލުކުރައްވައިފި - The President's Office\n21 އޮކްޓޫބަރު 2019، ރިފަރެންސް: 2019-831\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ޖަޕާނަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި، ޖަޕާނުގެ އޮދަވަރާ ސިޓީއަށް ވަޑައިގެން އެސިޓީގެ މޭޔަރ ކެނީޗީ ކާތޯއާ ބައްދަލުކުރައްވައިފިއެވެ.\nރައީސުލްޖުމްހޫރިއްޔާގެ ދެކަނބަލުން ޖަޕާނަށް ކުރައްވާ މި ދަތުރުފުޅަކީ ޖަޕާން ސަރުކާރުގެ ދަޢުވަތަކަށް ކުރައްވާ ރަސްމީ ދަތުރުފުޅެކެވެ. މިދަތުރުފުޅުގައި އެޤައުމުގެ ރަސްކަމުގެ ތަހުތަށް ކްރައުން ޕްރިންސް ނަރުހީޓޯ އިސްކުރުމަށް ބާއްވާ ޚާއްޞަ ރަސްމިއްޔާތުގައި ރައީސުލްޖުމްހޫރިއްޔާ ބައިވެރިވެ ވަޑައިގަންނަވާނެއެވެ.\nއޮދަވަރާ ސިޓީއަކީ ރާއްޖޭގެ ރަށްތަކާ އެއްގޮތް ގިނަ ކަންތައްތަކެއް އެކުލެވޭ ސިޓީއެކެވެ. އޮދަވަރާ ސިޓީއަކީ ރާއްޖެއެކޭ އެއްފަދައިން އައްސޭރިފަށުގެ ސަރަހަށްދެއް ހިމެނޭ ސިޓީއެކެވެ. މީގެއިތުރުން މަސްވެރިކަމުގެ ސިނާޢަތަށް ބަރޯސާވެފައިވުމާއި ރައްޔިތުންގެ ކެއިންބުއިމުގެ އާދަކާދައިގައި ވެސް ރާއްޖެއާ އެއްގޮތް ކަންތައްތަކެއް ހުރެއެވެ.\nޖަޕާނުގެ އޮދަވަރާ ސިޓީގެ މޭޔަރާއެކު ބޭއްވެވި ބައްދަލުކުރެއްވުމުގައި ވާހަކަފުޅުދައްކަވަމުން ރައީސުލްޖުމްހޫރިއްޔާ ވަނީ ދެޤައުމުގެ ދެމެދުގައި އޮތް ގުޅުން އިތުރަށް ބަދަހިކުރުމުގެ ޝައުގުވެރިކަން ފާޅުކުރައްވާފައެވެ. މިގޮތުން ޖަޕާނުން ޤައުމީ އަދި ޕްރޮވިންސް ތަކުގެ ފެންވަރުގައި ޢަމަލުކުރާ ރަނގަޅު އުސޫލުތައް ރާއްޖޭގައި ލާމަރުކަޒީ ނިޒާމު ހަރުދަނާކުރުމުގައި ބޭނުންކުރުމުގެ މުހިއްމުކަމުގެ މައްޗަށް ރައީސުލްޖުމްހޫރިއްޔާގެ ވާހަކަފުޅުގައި އަލިއަޅުއްވާލައްވާފައިވެއެވެ.\nމީގެ އިތުރުން "ހަގިބިސް" ތޫފާނުގެ ސަބަބުން ގެއްލުން ލިބުނު އޮދަވަރާގެ ރައްޔިތުންނަށް ހަމްދަރުދީ ފޮނުއްވަވާ، އެފަރާތްތަކަށް ލިބުނު ހިތާމައިގައި ބައިވެރިވެ ވަޑައިގަންނަވާކަން ރައީސުލްޖުމްހޫރިއްޔާ ހާމަކުރައްވާފައިވެއެވެ. މި ތޫފާނުގައި ހާލުގައި ޖެހުނު ފަރާތްތަކަށް އެހީތެރިކަން ފޯރުކޮށްދީ، ލިބުނު ގެއްލުންތަކުން އަރައިގަތުމަށް ޖަޕާނު ސަރުކާރުން އަޅުއްވާފައިވާ އަވަސް، ހަރުދަނާ ފިޔަވަޅުތަކަށްޓަކައި، ޖަޕާނު ސަރުކާރަށް ރައީސުލްޖުމްހޫރިއްޔާ ވަނީ ތަޢުރީފުކުރައްވާފައެވެ.\nއަންނައަހަރު ސަމަރ އޮލިމްޕިކްސް ޖަޕާނުގައި ބޭއްވޭއިރު ދިވެހިރާއްޖޭގެ ކޮންޓިންޖެންޓް ޖަޕާނުގައި ތިބުމަށް ހަމަޖެހިފައިވަނީވެސް އޮދަވަރާ ސިޓީގައެވެ. އެގޮތުން ރާއްޖޭގެ އެތްލީޓުންގެ ތަމްރީނުތައް ކުރިޔަށް ގެންދިއުމަށްވެސް ހަމަޖެހިފައިވަނީ މި ސިޓީގައެވެ.\nމި ބައްދަލުކުރެއްވުމުގައި މޭޔަރ ކެނީޗީ ކާތޯ ދެއްކެވި ވާހަކަފުޅުގައި، ރާއްޖެއިން އޮދަވަރާގެ ރައްޔިތުންނާމެދު ބަހައްޓަވާ ގާތްކަމަށްޓަކައި ރައީސުލްޖުމްހޫރިއްޔާއަށް ޝުކުރު އަދާކުރެއްވިއެވެ. އޮދަވަރާއަކީ ޖަޕާނުގެ އިޤްތިޞާދީ އަދި ސަގާފީ މައި މަރުކަޒަށްވެފައި، ދިވެހި އެތްލީޓުން ތިބޭ ސިޓީއަށްވާއިރު ސަމަރ އޮލިމްޕިކްސްގެ އެކިއެކި މުބާރާތްތަކުގައި އެސިޓީގެ ރައްޔިތުން ރާއްޖޭގެ އެތްލީޓުންނަށް ތަރުޙީބުދޭނެ ކަމަށް މޭޔަރ ކެނީޗީ ކާތޯ ވިދާޅުވިއެވެ.އަދި ރާއްޖޭގެ އެތްލީޓުންނަށް ބޭނުންވާ އެންމެހާ ޚިދުމަތްތައް އޮދަވަރާ ސިޓީން ލިބޭނެކަމުގެ ޔަޤީންކަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް އަރުވާފައިވެއެވެ.\nމި ބައްދަލުކުރެއްވުމަށްފަހު މޭޔަރ ކެނީޗީ ކާތޯ ދެއްވި ޚާއްޞަ މެންދުރުގެ ފަރިއްކޮޅެއްގައި ރައީސުލްޖުމްހޫރިއްޔާ ބައިވެރިވެ ވަޑައިގެންނެވިއެވެ. ރައީސުލްޖުމްހޫރިއްޔާ ވަނީ ސަމަރ އޮލިމްޕިކްސްގައި ބައިވެރިވުމަށް ޖަޕާނަށްދާ ރާއްޖޭގެ އެތްލީޓުންގެ ތަމްރީނުތައް ބޭއްވުމަށް ހަމަޖެހިފައިވާ ޝިރޮޔާމާ އެތްލެޓިކް ފީލްޑުގެ އިތުރުން ސުޒުހިރޯ ކަމަބޯކޯ (ފިޝް ކޭކް) ފެކްޓަރީއަށް ޒިޔާރަތް ކުރައްވާފައެވެ. މި ކާރުޚާނާއަކީ ޖަޕާނުގައި މަހުގެ ހުދުބައިން ޕްރޮސެސްކޮށްގެން އުފައްދާ ސީފުޑްގެ އުފެއްދުންތަކަށް ޚާއްޞަ ފެކްޓަރީއެކެވެ. މިއީ ތިމާވެއްޓާ ރައްޓެހި އަދި ޒަމާނީ އާލާތްތަކުގެ އެހީގައި މަހުގެ އުފެއްދުންތައް ތައްޔާރު ކުރުމަށް ޚާއްޞަ ކާރުޚާނާއެކެވެ.


މިސްރުގެ ރައީސް މުރުސީ ދެނެވަޑައިގަންނަވަނީ ކިހާމިންވަރަކަށްތޯMikal News\nމިސްރުގެ ރައީސް މުރުސީ ދެނެވަޑައިގަންނަވަނީ ކިހާމިންވަރަކަށްތޯ\n18 ޖޫޏް 2019, 21:14 |\nއިއްޔެއަކީ އިސްލާމީ އުއްމަތަށް ހިތާމަވެރި ދުވަހެކެވެ. މުސްލިމުން ގައުތަކުގެ ތެރެއިން އެންމެ ނުފޫޒުގަދަ އެއް ގައުމުކަމަށްވާ މިސްރުގެ ޒަމާންވީ ޚުދުމުޚުތާރުވެރިކަން ނިމުމަކަށް ގެނެސް ބޭއްވު ފުރަތަމަ އިންތިޚާބު ކާމިޔާބުކުރެއްވި މުސްލިމް ބްރަދާހޫޑުގެ ލީޑަރު އަދި މިސްރުގެ ކުރީގެ ރައީސް މުހައްމަދު މުރުސީ އަވަހާރަވިދުވަހެވެ. މުރުސީއަށް މާގިނަ ދުވަހު ވެރިކަން ކުރެވޭ ގޮތެއްނުވިއެވެ. މުރުސީގެ ވެރިކަމަށް އަހަރު ފުރުނު ދުވަހު މަގުމައްޗަށް މީހުން ނިކުމެ ކުރަން ފެށީ މުޒާހަރާ ނިންމާލީ އަސްކަރީ އިންގިލާބަކުންނެވެ. އެހެންކަމުން މުރުސީއާއި ގުޅޭ ގިނަ މައުލޫމާތުތަކެއް މީޑިއާއަށް ތިލައެއްނުވެއެވެ.\nމުރުސީ އުފަންވެވަޑައިގަތީ އަލް-އަދުވާ ވިލެޖަށެވެ. ގާހިރާ ޔުނިވަސިޓީގައި، 1970ގެ އަހަރުތަކުގައި އިންޖިނިއަރިންގެ ދާއިރާ އިން މަތީ ތައުލީމު ހާސިލްކުރެއްވުމަށް ފަހު ޕީއެޗު.ޑީ ފުރިހަމަކުރައްވަން އެމެރިކާއަށް ވަޑައިގަތެވެ. ޕީއެޗްޑީ ހައްދަވާފައިވާ މުރުސީ އަކީ ޕްރޮފެސަރެކެވެ. ތައުލީމު ހާސިލުކުރި ދުވަސްވަރުވެސް ތޫނުފިލިކަމަށް މަޝްހޫރު މުރުސީއަކީ އެމެރިކާގެ ބައެއް ޔުނިވާސިޓީތަކަށްވެސް ވަޑައިގަންނަވާ އެޔުނިވާސިޓީތަކުގެ ވިޒިޓިން ޕްރޮފެސަރެކެވެ. މުރުސީއަކީ ގުރުއާސް ހިތުދަސް ހާފިޒެކެވެ. މުސްލިމު އުއްމަތުގެ ވެރިންގެ ގޮތުގައި ތިއްބެވީ ކިތައް ހާފިޒުންތޯއެވެ.\nމުރުސީ ވެރިކަމަށް ވަޑައިގަތުމުގެ ކުރިން މުރުސީގެ އަމިއްލަ ރީތިގެތަކާއި ގަޑުވަރުތައްވެއެވެ. ސާދާ ދިރިއުޅުއްވުމަކަށް ލޯބިކުރެއްވި، ވެރިކަމަށް ވަޑައިގެން ދިރިއުޅުއްވީ އެގެތަކާއި ގަޑުވަރުތަކަށްވުރެ ފެންވަރުދަށް އެޕާޓްމަންޓެއްގައެވެ. އެއެޕާޓްމަންޓްވެސް އަރަބި މުސްލިމު ގައުމުތަކުގެ ރަސްރަސްކަލުންގެ ގިފިއްޔަށްވުރެ ކުޑަވާނެއެވެ. މުރުސީއަކީ އެމަނިކުފާނުގެ ވާހަކަފުޅުތަކަށްވުރެ ބަންގީގެ އަޑަށް އިސްކަންދެއްވާ ލީޑަރެކެވެ. އެގޮތުން، އެމަނިކުފާނުގެ ވާހަކަފުޅާއި ބަންގިއާއި ދިމާވެއްޖެނަމަ އެމަނިކުފާނު ބަންގިތަކުރާރުކުރައްވައެވެ.\nއެއްފަހަރަކު މުރުސީ ވަޑައިގަންނަވަނިކޮށް އެކަނިވެރި އަންހެނަކު މަގުމަތީ ނިދާފައިވަނިކޮށް ފެނިގެން މަގުމަތީގައި ނިދާ ސަބަބު އޮޅުންފިލުވިއެވެ. އެއަންހެންމީހާ ޖަވާބުދެއްވީ އޭނާގެ ފިރިމީހާ އޭނާ ދޫކޮށް ދިއުމުން އެޕާޓްމަންޓް ކުލިދެއްކުމަށް ނުކުޅެދިގެން މަގުމަތިވީ ކަމަށެވެ. އެއާއިއެކު އެއްވެސް މަޔަކު މަގުމަތި ނުވާނެ ގޮތަށް ސަރުކާރުގެ ޕޮލިސީ ހެއްދެވިއެވެ. މުރުސީގެ ވެރިކަން ވެއްޓުމާއިއެކު މިދެންނވި އަންހެންމީހާ އަނެއްކާވެސް މަގުމަތިވިއެވެ.\nހިލޭސާބަހަށް މަސައްކަތްކުރައްވާފައިވާ މުރުސީއަކީ އެންމެ ދުނިޔޭގެ އެންމެ މުސާރަކުޑަ ލީޑަރެވެ. މުރުސީގެ މުސާރައަކީ އަކީ އަހަރަކަށް 10 ހާސްޑޮލަރެވެ. އެފައިސާވެސް ނުނަންގަވާކަމަށް ވެރިކަން ވެއްޓުމުން އެގުނެވެ. ފަތިސް ނަމާދު ޖަމާއަތުގައި ކުރައްވާ މުރުސީ ހުކުރު ޚުތުބާ އަޑުއައްސަވާއިރު ލޮލުންކަރުނަ އަންނަ މަންޒަރު ފެނެއެވެ. އަޅުގަނޑުމެންގެ ތެރޭގައި ފަތިސް ނަމާދު ގަޑީގައި ކުރައްވަނީ ކިތަށް ލީޑަރުންތޯއެވެ.\nމުރުސީ ވެރިކަމަށް ވަޑައިގެން ސަރުކާރު އިދާރާގައި ހަރުކޮށްފައިވާ ލީޑަރުގެ ފޮޓޯތަކުގެ ބަދަލުގައި ﷲގެ ކަލިމަފުޅު ހަރުކުރެއްވިއެވެ. މުރުސީގެ ކުރިންވެސް ފަހުންވެސް ވަޑައިގެންނެވި ވެރިން އެވެރިންގެ ފޮޓޯ ހުރިހާ ސަރުކާރު އޮފީސްތަކުގައި ހަރުކުރެއެވެ.\nއެފަދަ ހިތްތިރި ވެރިއަކަށް މާގިނަ ދުވަހު ވެރިކަމެއް ނުކުރެވުނެވެ. މިލިޓަރީތެރެއިން ވެރިކަން ވައްޓާލީ އިސްލާމީ ހަރުކަށި ވިސްނުމުގެ މީހުން މިސްރުގެ ސިޔާސީ ދާއިރާއަށް އަތްގަދަކުރުމުގެ ފުރުސަތު ދެއްވުމާއި އިގުތިސާދު ހަމަޔަކަށް އެޅުއްވޭވަރު ނުވުމުން ކަމަށް ހުޅަނގުގެ ފަރާތްތަކުން ތުހުމަތު ކުރިނަމަވެސް ހަގީގަތަކީ އެއީއެއްނޫނެވެ. އިޒުރޭލާއި ހުޅަނގަށް މުރުސީ ކަމުނުދިޔައީއެވެ. އެބައިމީހުންނަށް މުރުސީ ބިރަކަށްވީއެވެ. އެގޮތުން، މިސްރުގެ ވެރިކަން ވައްޓާލުމަށް އާންމުންނަށާއި މިލިޓަރީއަށް ހިތްވަރުދިނީއެވެ.\nއައްބާސީ ދައުލަތް ފުޑުފުޑުވުމުގެ ދުވަސްކޮޅެއް ކުރިން އައްބާސީ ޚަލީފާ ޒާހިރު ބިއަމްރިﷲ އާއި ގުޅެގޮތުން އިބުނު އަސީރު ވިދާޅުވި ވިދާޅުވުން ނަކަލުކޮށްލާނަމެވެ. އެޒަމާނުގެ މީހުންނަކަށް ޒާހިރު ފަދަ ވެރިއަކާއި އެކަށީގެނެއް ނުވެއެވެ. އެހެނީ އެޒަމާނަކީ ފަސާދައިގެ ޒަމާނެކެވެ. އަދި އަރަބި ޅެންވެރިއަކު ބުނެފައިވެއެވެ. މިއަދު ތިޔަބައިމީހުން ސަލާހުއްދީން ފަދަ މުޖާހިދުންނަށް ގޮވަނީ ކީއްކުރައްތޯއެވެ. ސަލާހުއްދީން މިއަދު އައިނަމަ އެކަލޭގެފާނު ތިޔަބައިމީހުން ގަތުލުވެސް ކޮށްފާނެއެވެ. އަރަބި ޅެންވެރިއާ ވިދާޅުވި ފަދައިން މިސްރުގެ ރައްޔިތުން މުރުސީގެ ވެރިކަން ވައްޓާލިއެވެ. އިބުނު އަސީރު ވިދާޅުވި ފަދައިން މިސްރުގެ ރައްޔިތުންނަށް އެކަށީގެންވާ ވަރަށްވުރެ މުރުސީ ރަގަޅީ ނޫންބާވައެވެ. ޒާހިރު ބިއަމްރިﷲ ފަދައިން ވެރިކަން ކުރެވުނީ ކުޑަ ދުވަސްކޮޅަކަަށެވެ. އެކަށޭނެ ބަދަލެއް ގެނސްދެވޭ ވަރެއްނުވިއެވެ.


ތަޤްދީރު 02 ވަނަ ބައި – Esfiya – Dhivehi Vaahaka Site\n- by Xiroo Thihthi - 66- January 9, 2020\n” އަނެއްކާ އެއްޗެހިތަކެއް ދާކޮށްގެން ނިކުތީދޯ. ސައުވީސް ގަޑިއިރު ގޭގަ އޮންނަ މީހަކު އެއްޗެއްހި ދާކުރަނީ ވެސް ވަކި ވަރެއް ބަލައިގެނެއް ނޫންވިއްޔާ. ވިދާން ހީކުރަނީ އަހަރެންމީ ރޮބަޓެއް ކަމަށްތަ؟ ” ދޮންނަން ވެފަހުރި ވިދާންގެ އަންނައުނުތައް ހިފައިގެން ކޮޓަރިން ނިކުތުމުން ސިޓީންރޫމުގައި އިން ސަލީމާ ރުޅިވެރި ފާޑަކަށް ބުނެލިއެވެ. ” ދެހަފްތާވީ އެއްޗެހި ނުދޮންނަތާ. އެހެންވެ ދޮންނަން އެއްޗެހި ނެރުނީ ” ސަލީމާގެ އަޑަށް ވިދާން މަޑު ޖެހިލުމަށްފަހު އިސްދަށަށް ޖަހައިގެން ހުރެ ބުނެލިއެވެ. ” މަހެއްވިޔަސް ވިދާން ހީނުރާތި އަހަރެންމީ ވިދާންގެ ނޯކަރެއްކަމަށް. މީގެ ފަހުން ވިދާންގެ އެއްޗެހި ދޮންނަން ޖެހޭނީ އަމިއްލައަށް. ތިޔަ ވަރުކޮށްފަ ތިހުރީ އަހަރެން. އަހަރެންނަކަށް ވެސް ހުރިހާ ކަމެއްނުވާނެ ” ސަލީމާ މިހެން ބުނެ އަތުގައި އޮތް ރިމޯޓް ސޯފާއަށް ޖަހާފަ ތެދުވެގެން ކޮޓަރިއަށް ވަދެ ދޮރު ލައްޕާލިއެވެ. ސަލީމާ ސޯފާއިން ތެދުވެގެން ދިޔަ މަންޒަރު ވިދާން ބަލަން ހުރުމަށްފަހު މެޝިންކައިރިއަށް ދިޔުމަށް ހިނގައިގަތެވެ.\nމެޝިނަށް އަންނައުނުތައް އަޅާ ދޮންނަން ފެށުމަށްފަހު ވިދާން މެޝިނުގައި ލެނގިލިއެވެ. އަދި ދިރިއުޅުމާއިމެދު ވިސްނާލިއެވެ. ސަލީމާގެ އެ ވާނުވާ ނޭންގޭ ރުޅީގެ ސަބަބުން ވިދާންއަށް ގޮތް ހުސްވެފާ ކަހަލައެވެ. އެހެން ނަމަވެސް ކޮންމެވެސް އެއް ދުވަހަކުން އަދި ސަލީމާގެ ފިރުމުންތަކުން ހިތް ފުރިގެންދާނެ ކަމަށް ވިދާން އުންމީދު ކުރަމުން ވިދާން ގޮސް ކޮޓަރިއަށް ވަނެވެ.\n” ދަރިފުޅާ ވިދާން ކޮބާ؟ ” ސޯފާގައި ފޯނަށް ބަލަންއިން ޝުހާދު ކުރެން ސަކީލާ އަހާލިއެވެ. ” ގޭގަވީ. ކިހިނެއްވީ މަންމާ ” ޝުހާދު އަހާލިއެވެ. ” ނާންނާތީ މިއަހާލީ ” ކާމޭޒު ކައިރީ ހުރި ސަކީލާ ބުނެލިއެވެ. ” ކުޑަކޮށް ބަލި ވާހަކަ ބުނި ” ޝުހާދު ސަކީލާއާ ދިމާއަށް ބަލާލަމުން ބުނެލިއެވެ. ” ކުރިން ދުވަހު ގެއަށް އައިސް އިން އިރު ކަމަކާ ދެރަވެފާ ހުރިހެން މަންމައަށް ހީވި ” ސަކީލާ ބުނެލިއެވެ. ” ނޭންގެ. ކަމެއް ވެގެން އުޅޭ ވާހަކައެއް ނުބުނޭ ” ޝުހާދު ބުނެލިއެވެ.\n” ކީއްކުރަނީ ” ފަޒީލް އަހާލިއެވެ. ” ކަމެއްނުކުރަން ” ޔާނާ ބުނެލިއެވެ. ” މިރޭ އެއްވެސް ކަމެއް ޕުލޭންކޮށްފަ އެބައޮތްތަ؟ ” ފަޒީލް އަހާލިއެވެ. ” ނޫން. އަދި ނެތް ކަމެއް ” ޔާނާ ބުނެލިއެވެ. ” މިރޭ މިއުޅެނީ ރައްޓެހިން ތަކަކާއެކު ކޮފީއަކަށް ދާން. ޔާނާ ދާނަންތަ؟ ” ފަޒީލް އަހާލިއެވެ. ” ފަޒީލް އަހަރެން ގެންދަން ބޭނުމިއްޔާ ދެވިދާނެ. އެހެން ނޫނީ އަހަރެން ނުދާނަން ” ޔާނާ ބުނެލިއެވެ. ” ގެންދަން ބޭނުންވާތީދޯ މިބުނީވެސް ” ފަޒީލް ބުނެލިއެވެ. ” ގެންދަން ބޭނުންނަމަ ދާނަންހޭ ނާހާނެ ” ޔާނާ ބުނެލިއެވެ. ” އޯކޭ. އަށަކަށް ރެޑީވެގެން ހުންނާތި. ދާނަން ބަލާ ” މިހެން ބުނެ ފަޒީލް ފޯން ކަޑާލިއެވެ.\nއާދައިގެ މަތިން ޝުހާދާއި ވިދާން ރަސްފަންނަށް އައެވެ. އަދި އެހެން ދުވަސްތަކާ ހިލާފަށް ދެމީހުން ގޮސް އިށީނީ ރަސްފަންނުގެ ބޭރު ތޮށީގެ ހިލަތައްމަތީއެވެ. ” މިހާރު ކިހިނެއްތަ ބޮލުގެ ރިހުން ” ޝުހާދު އަހާލިއެވެ. ” މިހާރު ކުރިއަށް ވުރެއް ރަނގަޅު ” ވިދާން ބުނެލިއެވެ. ” ސުވާލެއް ކޮށްލަންތަ؟ ” ޝުހާދު ވިދާންގެ މޫނަށް ބަލާލުމަށްފަހު ބުނެލިއެވެ. ” ކޮން ސުވާލެއް. ” ވިދާން ފަޒީލްއަށް ބަލާލަމުން ބުނެލިއެވެ. ” ދެން ސުވާލު ކުރެވުނީމާ ދާންއަށް ވެސް އެނގޭނެއްނު އަހަރެން ކުރަނީ ކޮންކަހަލަ ސުވާލެއްކަން ” ޝުހާދު ބުނެލިއެވެ. ” އެހެންވިއްޔާ ތި ސުވާލެއް ކޮށްބަލަ ” ވިދާން ފުރަގަހުން ދެއަތް ހިލަގަނޑުމަތީ ވިއްދާލަމުން ބުނެލިއެވެ. ” ގޭތެރޭގަ ކަމެއްވެގެންތަ ތިއުޅެނީ ” ޝުހާދުގެ ސުވާލުން ދުރު ބަލަހައްޓައިގެން އިން ވިދާން ޝުހާދަށް ބަލާލިއެވެ. ” ކިހިނެއްވީ ތިހެން ތި އެހީ ” ވިދާން އަހާލިއެވެ. ” ސުވާލު ނުކޮށް ބުނެބަލަ. ކިހިނެއްވެގެން ތިއުޅެނީ ” ޝުހާދު އަނެއްކާވެސް ބުނެލިއެވެ. ” ނުވޭ އެއްވެސް ކަމެއް ” ވިދާން ބުނެލިއެވެ. ” ބުނަން ވިދާން ވާހަކައެއް. އަހަރެންމީ ވިދާންގެ އެންމެ ގާތް އެކުވެރިޔާ. އަހަރެންނަށް އެނގޭ ކޮންމެވެސް ކަމެއް ވެގެން ކަން ތިއުޅެނީ. ވެގެން އުޅޭ ގޮތެއް ދާން އަހަރެން ގާތުގައި ނުބުނާން ވެގެން ތިއުޅެނީ ” ރާގު ބަދަލުކޮށް ޝުހާދު ބުނެލިއެވެ. ” ކަމެއް ނުވަންޏާ ނުވާ ވާހަކަ އެއްނު ބުނާނީ ” ވިދާން ޝުހާދަށް ބަލާލަމުން ހިނިތުން ވުމަކާއެކު ބުނެލިއެވެ. ” ހުން ދޮގު ތިހަދަނީ. އަހަރެންނަށް ދާންގެ މޫނުމަތިން ކަމެއް ވެގެން އުޅޭކަން ފާހަގަވޭ. ޖަވާބު ނޭންގޭ ސުވާލުތަކެއްގެ ތެރޭގަ ދާން ހުރިކަމުގެ އިހުސާސް އަހަރެންނަށް ކުރެވޭ. މިއަދު މަންމަ ވެސް އަހަރެން ގާތުގަ އެހެން ބުނެފި ” ޝުހާދު ބުނެލިއެވެ. ” މަންމަ ކީކޭ ބުނީ ” ވިދާން އަަވަސް އަވަހަށް އަހާލިއެވެ. ” މަންމަ ބުނި އެއްޗެއް ނުބުނާނަން. ދާންވެސް އަހަރެންނަށް އެއްޗެއް ކިޔާދެނީ އެއްނޫން ” ޝުހާދު ބުނެލިއެވެ. ” ބުނެބަލަ. ކީކޭތަ މަންމަ ބުނީ ” ވިދާން ޝުހާދުގެ ކޮޑަށް އަތް ވައްޓާލަމުން ބުނެލިއެވެ. ” ޝަރުތެއްގެ މަތިން މަންމަ ބުނި އެއްޗެއް ބުނާނީ ” ވިދާންގެ އަތް ކޮޑުމަތިން ފޮޅުވާލަމުން ޝުހާދު ބުނެލިއެވެ. ” ކޮން ޝަރުތެއް ” ވިދާން ބުނެލިއެވެ. ” ތިވެގެން އުޅޭ ގޮތެއް ސާފުކޮށް އަހަރެންނަށް ކިޔާދޭ މަތިން މަންމަ ބުނި އެއްޗެއް ބުނާނީ ” ޝުހާދު ބުނެލިއެވެ. ” އޯކޭ. ކިޔާދޭނަން. މަންމަ ބުނި އެއްޗެއް ބުނެބަލަ ” ވިދާން ބުނެލިއެވެ. ” މަންމަ ބުނީ ދާން ގެއަށް އައި ދުވަހަކު ކަމަކާ ދެރަވެފަ އިންކަން ފާހަގަވިޔޭ. ދެން ނުބުނާތި ކަމެއް ނުވެޔޭ. މަންމަ އެހެން ބުނާނީ ޔަގީނާގާތަށް އެއްޗެއް ހީވެގެން ” ޝުހާދު ބުނެލިއެވެ. ” ދެން ތިކަމާ އަހަރެން ކިކޭ ބުނާނީ ” ވިދާން ބުނެލިއެވެ. ” އެކަމާ އެއްޗެއް ބުނާނެ ކަމެއްނެތް. ތިވެގެން އުޅޭ ގޮތެއް ކިޔާދީބަލަ ” ޝުހާދު ބުނެލިއެވެ. ” އަހަރެންނަށް ނޭންގެ މިވާހަކަ ފަށާނެ ހިސާބެއްވެސް ” ވިދާން ބުނެލިއެވެ. ” ދެން ކޮންމެވެސް ހިސާބަކުން ފަށާބަލަ ” ޝުހާދު ބުނެލިއެވެ.\n” އަހަރެންނަށް ކަންތައްތައް އެނގެން ފެށީއްސުރެން މަންމަ އަހަރެންނާ ރީތިކޮށް ވާހަކަ ނުދައްކާ. ހުންނަނީ އަބަދުވެސް ރުޅި އައިސްފަ. މިހާރަކަށް އައިސް އަހަރެންނަށް ރަނގަޅަށް ކުރެވޭ އެއްވެސް ކަމެއް ނެތް. ކުރެވޭ ކުޑަކުޑަ ކަމަކުން ވެސް އަހަރެން ދެކެ ރުޅި އައިސް ދާނެ. މިއަދުވެސް އަހަރެން ދާވެފަ ހުރި އަންނައުނު ހިފައިގެން ކޮޓަރިން ބޭރަށް ނިކުންނަ ތަނުން މަންމަ ބުނެލީ އަމިއްލައަށް އެއްޗެހި ދޮންނާށޭ ” ވިދާން ބުނެލިއެވެ. ” ދެން ވިދާން ކިހިނެއް ހެދީ ” ޝުހާދު އަހާލިއެވެ. ” އަހަރެންނަށް ވަކި ކޮންއެއްޗެއް ހެދޭނީ. އެހެންވެ އަހަރެން އަމިއްލައަށް އެއްޗެހި ދޮވުނީ ” ވިދާން ބުނެލިއެވެ. ” އަމިއްލައަށް ދޮންނާނެ ކަމެއްނެތް. ގެނޭ އަހަރެން އަތަށް. އޭރުން މަންމަ ލައްވާ ދޮވެފަ ގެނެސްދޭނަން ” ޝުހާދު ބުނެލިއެވެ. ” ނޫނޭ ޝުހާދު. އަހަރެން އަމިއްލައަށް ކަންތައްތައް ކޮށްލަފާނަން. އަހަރެން ވެސް އަމިއްލަ ކަންތައްތައް ކުރަން ޖެހޭނެއްނު. އަބަދަކު މަންމަ އެއްވެސް ނުހުންނާނެއްނު. އެހެން ނޫނަސް ތިގެއަށް އެއްޗެހި ގެންގޮސްފިނަމަ ޝުހާދު މަންމަ އެހާ ސުވާލު ކުރާނެ. އޭރުންވެސް އެހެން މީހުންގެ ނަޒަރުގަ މަންމަގެ އަގު ވެއްޓިގެން އެދަނީ. އަހަރެން ބޭނުމެއްނޫން އެހެން ވާކަށް ” ވިދާން ބުނެލިއެވެ.\n” އެހެންވިއްޔާ ދާންގެ ބައްޕަ ކޮބާތަ؟ ” ޝުހާދުގެ ސުވާލާއެކު ވިދާން މޫނު އަނެއްފަރާތަށް އަނބުރާލިއެވެ. ” ތީއެއްނު އަހަރެންނަށް ވެސް ނޭންގޭ ކަމަކީ. އަހަރެންނަށް ނޭންގެ އަހަރެންގެ ބައްޕަ ދުނިޔޭގަ ހުރިކަމެއްވެސް ” ވިދާން މޮޅިވެރި ގޮތަކަށް ބުނެލިއެވެ. ” މަންމަ ގާތުގަ ނާހަންތަ؟ ” ޝުހާދު ބުނެލިއެވެ. ” ކިހާވަރަކަށް ސުވާލު ކުރާނީ. އެކަމަކު އަހަރެން ސުވާލު ކުރާ ކޮންމެ ފަހަރަކު މަންމަ އަހަރެންނާ ދިމާއަށް އެއްޗެހި ކިޔައި ގަންނަނީ. އެހެންވެ އަހަރެންނަށް ނުކުރޭ ގިނަފަހަރު ސުވާލު ކުރާކަށް ” ވިދާން ބުނެލިއެވެ. ” އެކަމަކު ދާންގެ ބައްޕަގެ ވާހަކަ އޮޅުންފިލުވުމަކީ ދާންގެ ހައްގެއްނު. އެހެންވީމާ ސުވާލު ކުރެވޭނެއްނު ” ޝުހާދު ހައިރާންވެފަ ބުނެލިއެވެ. ” އެނގޭ ތިހުރިހާ ކަމެއްވެސް އޮޅުންފިލުވުމަކީ އަހަރެންގެ ހައްގެއްކަން. އެކަމަކު މިހާރު ކާކު ހައްގު ހޯދަން އުޅެނީ. ކާކު ހައްގު ހޯދަދޭން އުޅެނީ ” ވިދާން ބުނެލިއެވެ. ” މިހުރިހާ ކަމަކާ ވިސްނާ ވިސްނާ އަހަރެން ބޮލުގެ ރިހުން ނުކެޑޭ. ބައްޕަ ވީތަނެއް ނޭންގުނަސް މަންމަ ހިތް ހެޔޮ ކަމާއެކު އެއްޗެއް ބުނާނަމަ ވެސް ކޮންމެވެސް ވަރެއްގެ ހަމަޖެހުމެއް ލިބުނީސް. އެކަމަކު އަހަރެންގެ ނަސީބުގަ ނެތްކަމެއް އަހަރެން ކުރަން އުޅުނަސް އެކަމަކުން ވާނެ ފައިދާއެއް ނޯއްނާނެ ” ވިދާން ބުނެލިއެވެ. ” ތިހެން ނުބުނޭ. ކައްތައްތައް ކާމިޔާބު ވަނީ ހިތްވަރާއެކު މަސައްކަތް ކޮށްގެން. މަންމަ ދާން ދެކެ ރުޅި އަންނަ ސަބަބު ހޯދަން އުޅެފިނަމަ އެކަންވެސް ވާނެ ” ޝުހާދު ބުނެލިއެވެ. ” ނުވާނެ. ޝުހާދަށް އަހަރެންގެ މަންމަގެ ގޮތް ނޭންގޭތީ ތިހެން ތިބުނަނީ. އަހަރެން މިހާވަރު ވެފާ ހުއްޓަސް މަންމަގެ ކުރިމަތީ ގިނަ ވާހަކަ ދައްކާ ސުވާލުތަކެއް ކުރުމަކީ އަހަރެންނަށް ކުރަން ފަސޭހަ ކަމެއްނޫން. އެހެންވެ އަހަރެން ސުވާލުތަކެއްވެސް ނުކުރަނީ. ތަގްދީރުގަ އަހަރެންނަށް ހުރީ މިގޮތްކަމަށް ވެދާނެއްނު ” ވިދާން ޝުހާދަށް ބަލާލަމުން ބުނެލިއެވެ.\n” ތީދެން ދައްކާ ކަހަލަ ވާހަކައެއްތަ؟ ” ޝުހާދު ބުނެލިއެވެ. ” އަދި އަހަރެން އެއްވެސް މީހެއްގެ ގާތުގަ ނުބުނާނާ ވާހަކަ އެއް ބުނަންވެފަ އެބައޮތް ” ވިދާން ބުނެލިއެވެ. ” ކޮން ވާހަކައެއް އަނެއްކާ! ” ޝުހާދު ބުނެލިއެވެ. ” އަހަރެން މިވާހަކަ ބުނީމާ ވާހަކަޔާ ގުޅޭ ގޮތުން އެއްވެސް ކަމެއް ކުރަން ޝުހާދު ނުބުނާމަތިން ބުނަނާނީ ” ވިދާން އެހެން ބުނެލީ ވާހަކައިގެ ބާވަތުން ޝުހާދު ގޮތެއްގައި ހިފަހައްޓާނެކަން ޔަގީންވާތީއެވެ. ” ހޫމް… ނޫޅެމޭ އެއްޗެއް ކިޔާކަށް. ދެން ތިވާހަކައެއް ބުނެބަލަ ” ޝުހާދު ބުނެލިއެވެ. ” ކުރިން ދުވަހު އަހަަރެން ނިދާ ހޭލި އިރު ބެޑް ޝީޓްގަޔާ އަހަރެން އަނގަކައިރީގައި ލޭހުރި ” ވިދާން ބުނެލިއެވެ. ” ލޭ ހުންނަންވީ ކީއްވެ؟ ” ޝުހާދު ހީލުމަށްފަހު ބުނެލިއެވެ. ” ނޭންގެ. އަހަރެންވެސް ވަރަށް ހައިރާންވި ” ވިދާން ބުނެލިއެވެ. ” އެހެންވެ އަހަރެން ކުރިންވެސް ބުނީ، ދާން ބޮލުގަ ރިއްސާ ވާހަކަ ބުނީމާ ޑޮކްޓަރަށް ދައްކަންދާން. އެކަމަކު ގޮތްދޫނުކުރާންވެގެން ތި ހުންނަނީ ” ޝުހާދު ބުނެލިއެވެ. ” އެހާ ކުޑަ ކަމަކާ ދެން ހޮސްޕިޓަލަށް ގޮސް ނުހުރެވޭނެ. އެހެން ނޫނަސް އަހަރެން ކުރިންވެސް ބުނެފަ އޮންނާނެ ޑޮކްޓަރަށް ދައްކަންދާން ރުފިޔާ ނުލިބޭނެ ވާހަކަ ” ވިދާން ބުނެލިއެވެ. ” ދާން ބުންޏަސް އެއީ ކުޑަކަމެއްނޫން. ދާން އަށް ތިބުނާ ކުޑަ ކަންތައް ބޮޑު ވާނީ ކަފުނަށްލާ ބަނދެލީމަދޯ ” ޝުހާދު ހިތްހަމަ ނުޖެހޭ ފާޑަކަށް ބުނެލިއެވެ. ” ތިހެން އަހަރެން ނުބުނަމެއްނު. ދެން އެވާހަކަ ބާއްވާ. މިހާރު އެހެރަ އިރުއޮށްސެންވަނީ. ދެން ހިނގާ ގެއާދިމާއަށް ” މިހެންބުނެ ވިދާން ހިލަގަނޑުމަތިން ތެދުވުމުން ޝުހާދުވެސް ތެދުވިއެވެ. އެއަށްފަހު ދެމީހުން އެކުގައި ގެއަށް ދިޔުމަށް ހިނގައިގަތެވެ.\n” ކޮބާ ތައްޔާރު ވެވިއްޖެތަ؟ ” ފަޒީލް އަހާލިއެވެ. ” އަދި ފަސްމިނިޓް ” ޔާނާ ފޯން ނާގާ ސްޕީކަރަށް ލުމަށްފަހު ބުނެލިއެވެ. ޔާނާ ވާހަކަދައްކަމުން ދިޔައިރު ވެސް ދިޔައީ މޭކަޕް ކުރަން ގެންގުޅޭ ފިހި މޫނުގެ ދެފަރާތު ހާކަމުންނެވެ. ” ދެން އަވަސް ކޮށްބަލަ. ރީތިވާށޭ ކިޔާފަ އަހަރެން ގުޅިތާވެސް ކިހާއިރެއް ވެއްޖެތަ؟ ” ލަސްވެފާ ހުރި ފަޒީލް ބުނެލިއެވެ. ” މި ނިމެނީ. މަޑުކޮށްލާ ” މިހެންބުނެ ޔާނާ ފޯން ކަޑާލިއެވެ. ޔާނާ ފޯން ކާޑާލުމުން ފޯން ޖީބަށް ލަމުން ފަޒީލް މަގުގެ ކޮޅަަށް ބަލާލިއެވެ. އޭރު ފަޒީލް ސައިކަލް މަޑުކޮށްލައިގެން އިން ފަރާތު ޕޭމަންޓް މަތިން ޒުވާން ދެ އަންކުދިން ހިނގަމުން އާދެއެވެ. އެދެކުދިން ހިނގަމުން އައިސް ފަޒީލާ އަރާ ހަމަވުުން ފަޒީލް އެމީހުންނާ ދިމާއަށް ބަލާލުމަށްފަހު ތުބުން ފުމެލިއެވެ. އެވަގުތު އެއަޑަށް އެދެ ކުދިން ހުއްޓި ފަޒީލްއަށް ބަލާލިއެވެ. ” ކޮންދިމާއަކަށް ދަތުރުކޮށްލަނީ ” ފަޒީލް ބުނެލިއެވެ. ” ނުބެހޭ ކަންތައްކާ ނުބެހި ހުރެބަލަ ” އޭގެތެރެއިން އެއްކުއްޖަކު އެހެން ބުނެލުމުން ފަޒީލް ލާނެއްފާޑަށް ހީލިއެވެ. ފަޒީލްގެ އެ ހަރާކާތުން އެދެކުދިން ރުޅިގަދަގެން ހުރެ ކުރިއަށް ހިގަނއިގަތެވެ. އޭރު އެމަންޒަރު ބަލަން ހުރި ޔާނާގެ މޫނުމަތިން އިންތިހާއަށް ރުޅިވެރިކަން ފާޅުވަމުން ދިޔައެވެ. އަދި ފަޒީލް ބަލާލުމުގެ ކުރިން ޔާނާ މޫނުގެ ކުލަވަރު ބަދަލުކޮށް ހިނގާފައި އައިސް ސައިކަލް ކައިރީ މަޑުކޮށްލިއެވެ. ” ކޮންއެއްޗެއް ތި ހޯދަނީ ފަތަށް އެނބުރިގެން ” ޔާނާގެ އަޑަށް އެދެކުދިންނަށް ބަލަން ފަސްއެނބުރިގެން އިން ފަޒީލް ދިޔައީ ސިހިގެންނެވެ.\n” އެއްޗެއް ނުހޯދަން ” ފަޒީލް އަވަސް އަވަހަށް ހަމަޖެލިމުން ބުނެލިއެވެ. ” އެކަމަކު ހީވަނީ އެއްޗެއް ހޯދާހެން ” ޔާނާ ވެސް ޒަފީލްގެ ފުރަގަހުން މަގަށްބަލާ ހޯދަމުން ބުނެލިއެވެ. ” ސާބަހޭ. އެއްޗެއް ނުހޯދަން. ދެން ވެސް އަވަސްކޮށް އަރާބަލަ. އެމީހުން ލަސްވެގެން މިހާރުވެސް އުޅެނީ ” ޔާނާ އެހެން ކިޔަން ފެށުމުން ފަޒީލް ވާހަކަ އޮޅުވާލަންވެގެން އަވަހަށް އެހެން ބުނެލުމުން ޔާނާ ސައިލަށް އަރާ ހަމަޖެހިލުމުން ފަޒީލް ސައިކަލް ދުއްވާލިއެވެ.\n” އޭ ވިދާން ކާން އާދޭ! ” ވިދާން ކޮޓަރީ އެނދުގައި އޮށޯވެލައިގެން އޮށްވާ ސަލީމާ އައިސް ކާން ދިޔުމަށް ބުނުމަށްފަހު ދިޔައެވެ. ވިދާން ކާން ވެގެން ކޮޓަރިން ބޭރަށް ނިކުތް އިރު މޭޒުމަތީގައި ކާން ހަދާފަ ހުއްޓެވެ. ނަމަވެސް ސަލީމާ ގޭތެރެއިން ފެންނާކަށް ނެތެވެ. ސަލީމާ ވިދާންއަށް ކާން ގޮވުމުން ލިބުނު ކުޑަ ހިތްހަމަ ޖެހުމާއެކު ކާމޭޒާ ދިމާއަށް ވިދާން ހިނގައިގަތެވެ. އަދި މޭޒު މަތީ ހުރި ތަށިތަކުގެ މަތި ނަގަމުން ދިޔައެވެ. އެވަގުތު ގަރުދިޔަ އަޅާފަ ހުރި ތަށިމަތީގައި ބަންޑުން ބާއްވާފަ އޮތް ތަށި ނަގަނިކޮށް ވިދާންގެ އަތުން ތަށި ދޫވެގެން މޭޒުމައްޗަށް ވެއްޓި ތަށި ތަޅައިގެން ދިޔައެވެ. އެވަގުތު ވިދާންއަށް ސަލީމާގެ ކޮޓަރިއާދިމާއަށް ބަލާލެވުނެވެ. ހަމަ އެހިނދު ސަލީމާ ތަށީގެ އަޑަށް ކޮޓަރީ ދޮރުހުޅުވާލާފަ ނިކުތެވެ. އަދި ބާރު ހިނގުމެއްގައި އައިސް މޭޒް ކައިރީ ހުއްޓި މޭޒުމައްޗަށް ބަލާލިއެވެ. އޭރު ވިދާން ހުރީ އަމިއްލަ ދިފާއުގައި ބުނާނެ އެއްޗެއް ނޭންގި އިސްދަށަށް ޖަހާލައިގެންނެވެ. މޭޒުމަތީގައި ހުރި ބިއްލޫރިތައް ފެނުމުން ސަލީމާގެ ރުޅިގަނޑު އިންހާއަށް ގަދަވެގެން ދިޔައެވެ. ވިދާން އިސްއުފުލާ ސަލީމާއަށް ބަލާލި ވަގުތު ސަލީމާގެ ރުޅިގަނޑު އަތުގެ މުލައްދަޑިން އަތްތިލަޔާ ހަމަޔަށް ދިޔަކަމުގެ އިހުސާސާއެކު، އަތުގައި ހުރި ބާރެއްލާފަ ވިދާންގެ ކޯތާފަތަށް ސަލީމާގެ ރުޅިގަނޑު ހުސްކޮށްލިއެވެ. އެވަގުތު ހިނދުކޮޅަކަށް ވިދާންގެ ވިންދު ކެޑުންކަހަލަ އިހުސާސެއް ކުރެވުނެވެ. އަދި ލޯމައްްޗަށް އަނދިރިވެގެން ދިޔަ ވަގުތު ދެލޯމަރާ ބާރުކޮށްލިއެވެ.\nMI part vc vvv reethi… Keep it up…… Whn nxt part\nV reethi. Thankolhen kuree.. next part dhigu konlahchey.. waiting for next part.\nWooooowwww … haadha ryhchey mi part vx … ma sha allah\nI think vidhaan ah huriii cancer jehifa hn…\n❤❤❤Waiting fr nxt part\nnd very heart touching stry eh inge …\nAslu vx hama rovey goiy vey …😭


Covid19: Addu ge haalathu gohun goha - AO News\nކޮވިޑް19: އައްޑޫގެ ހާލަތު ގޯހުން ގޯހަށް\nއައްޑޫ ސިޓީ މީދޫ ފޮޓޯ: އޭއޯ ނިއުސް\nއައްޑޫ ސިޓީގައި ކޮވިޑް ބަލި ފެތުރުން ކޮންޓްރޯލް ނުކުރެވި އެ ސިޓީގެ ހާލަތު މި ވަނީ ވަރަށް ބޮޑަށް ގޯސްވެފައެވެ.\nއިއްޔެ އެކަނިވެސް އައްޑޫ އިން 86 މީހަކު ކޮވިޑަށް ޕޮޒިޓިވްވެފައިވާއިރު އެ ސިޓީގެ އެކްޓިވް ކޭސްތަކުގެ އަދަދުވަނީ 349 އަކަށް އަރާފައެވެ. އައްޑޫ ސިޓީގައި އެންމެ ބޮޑަށް ބަލި ފެތުރެމުން އަންނަ ހިތަދޫ އާއި މީދޫގެ އިތުރުން އިއްޔެ ފޭދޫއިންވެސް ގިނަ އަދަދެއްގެ ބަޔަކުވަނީ ބައްޔަށް ޕޮޒިޓިވްވެފައެވެ. އިއްޔެ ފޭދޫއިން ޖުމްލަ 31 ފަރާތެއް ބައްޔަށް ޕޮޒިޓިވްވެފައިވާއިރު އެ އަވަށުގެ ޖުމްލަ އަދަދުވަނީ 58ކަށް އަރާފައެވެ.\nބަލި އެންމެ ބޮޑަށް ފެތުރިފައިވާ ހިތަދޫ އިންވެސް އިއްޔެ 31 މީހަކު ޕޮޒިޓިވްވެފައިވާއިރު އެ އަވަށުގެ ޖުމްލަ އަދަދު ވަނީ 158 ކަށް އަރާފައެވެ. މީދޫ އިން އިއްޔެ 15 މީހަކު ޕޮޒިޓިވްވެފައިވާއިރު އެ އަވަށުގެ ޖުމްލަ ވަނީ 67ކަށް އަރާފައެވެ. މަރަދޫފޭދޫ އިން އިއްޔެ 05 މީހަކު ޕޮޒިޓިވްވެފައިވާއިރު އެ އަވަށުގެ ޖުމްލަ ވަނީ 19 އަށް އަރާފައެވެ. އިއްޔެ މަރަދޫ އިން ދެ މީހަކު ޕޮޒިޓިވްވެފައިވާއިރު ހުޅުދޫ އިން ވެސް ޕޮޒިޓިވްވެފައިވަނީ ދެ މީހުންނެވެ.\nހުޅުދޫގައި ކޮވިޑްގެ އެކްޓިވް ކޭސްތައް 29 އަށް އަރާފައިވާއިރު މަރަދޫގެ އެކްޓިވް ކޭސްތަކުގެ ޖުމްލައަކީ 05ކެވެ. އައްޑޫ ރިސޯޓްތަކުން 09 މީހަކު ޕޮޒިޓިވްވެފައިވާއިރު ޕޮޒިޓިވްވެފައިވާ ވަކި އެހެނިހެން ހިސާބުތަކުން 04 މީހަކު ވަނީ ޕޮޒިޓިވްވެފައެވެ. އައްޑޫ އީއޯސީ އިން އެހެނިހެން ގައި ހިމެނިފައިވަނީ ކޮން ސަރަހައްދެއްގައި އުޅެމުންދާ ބައެއްކަން ހާމަކޮށްފައެއް ނުވެއެވެ.\nއައްޑޫގައި ކޮވިޑަށް ޕޮޒިޓިވްވާ މީހުންގެ އަދަދު އިތުރުވަމުން އަންނައިރު، އެ ސިޓީގައި ހޮސްޕިޓަލުގައި ބާއްވައިގެން އެކަކަށް އަންނަނީ ފަރުވާ ދެމުންނެވެ.\nކޮވިޑް- އައްޑޫ ކޭސްކޮވިޑް19އައްޑޫ ސިޓީ


Addu operation: ithuru3meehaku shareeaiy nimen dhen bandhah | Wathan.mv އައްޑޫ އޮޕަރޭޝަން: އިތުރު ތިން މީހަކު ޝަރީއަތް ނިމެންދެން ބަންދަށް | Wathan.mv\nއައްޑޫ އޮޕަރޭޝަން: އިތުރު ތިން މީހަކު ޝަރީއަތް ނިމެންދެން ބަންދަށް\nޝަރީއަތް ނިމެންދެން ބަންދުގައި ބެހެއްޓުމަށް އަމުރު ކުރި ތިން މީހުންނަކީ ސ. ހިތަދޫ/ ފިނިފަރު، ހަސަން އާމިރު (25އ) ، އާއި ސ. ހިތަދޫ/ބުލޫބާރޑް، ހޫދު ލަތީފް (24އ) އާއި ސ. ހިތަދޫ/މަންދޫބުގެ، ޙުސައިން ސިމާޙު (27އ)އެވެ.\nމި ތިން މީހުންނާއެކު ޖުމްލަ ފަސް މީހަކު ތިބީ ޝަރީއަތް ނިމެންދެން ބަންދުކޮށްފައެވެ. އެއީ އައްޑޫގެ ބޮޑު ޑްރަގް ލީޑަރެއް ކަމަށް ތުހުމަތު ކުރާ ސ. ހިތަދޫ/ފިނިފަރު، ޢަބްދުﷲ އިބްރާހިމް (33އ) އާއި ސ. ހިތަދޫ/ކޯޅި، މުހައްމަދު ޔާމީން ނަސީރު (23އ) އެވެ.\nމި މަހުގެ އެއް ވަނަ ދުވަހުން ފެށިގެން ފުލުހުން ހިންގި މި އޮޕަރޭޝަންގައި 16 މީހަކު ހައްޔަރު ކުރިއެވެ. މިމައްސަލައާ ގުޅިގެން ހައްޔަރުކުރި މީހުންގެ ތެރެއިން ތަހުގީގަށް އިތުރަށް ބަންދުގައި ބައިތިއްބަން ނުފެންނާތީ އަށް މީހަކު ވަނީ ދޫކޮށްލައިފިއެވެ. އޭގެ ތެރޭގައި ކުރީގެ މަޝްހޫރު ފުޓްބޯޅަ ކުޅުންތެރިޔާ އަދި ގައުމީ ފުޓްބޯޅަ ޓީމްގެ މިޑްފީލްޑަރު ޝަމްވީލް ގާސިމް (ބޮންޑާ) ވެސް ހިމެނެއެވެ.\nއެކަމަކު، ބޮންޑާ އާއި މަސްތުވާތަކެއްޗާ އެއްވެސް ގުޅުމެއް ނެތް ކަމަށްވެއެވެ. އަދި އޭނާ އެހީތެރިވެފައި ވަނީ އަބްދުﷲ އިބްރާހިމްގެ ލޯންޗެއް ކަނޑުމަތީގައި ހުއްޓިފައި އޮތުމުން، އެ ލޯންޗު ކަފު ޖަހައިގެން ގެނެސްދިނުމަށެވެ.\nއަބްދުﷲ އިބްރާހިމް އިސްވެ ހުރެ، ދިވެހިންގެ އިތުރު ބަޔަކާއި ބޭރު ބަޔަކު ގުޅިގެން ރާއްޖެއަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެ ކުރަންއުޅޭ ކަމަށް ފުލުހުންނަށް ލިބުނު މައުލޫމާތަކާ ގުޅިގެން ހިންގި ހާއްސަ އޮޕަރޭޝަންގައި ބަރުދަނުގައި 98.6 ކިލޯގެ މަސްތުވާތަކެތި ފެނިފައިއެވެ. އެއީ އެތައް މިލިއަން ރުފިޔާގެ މަސްތުވާތަކެތި ކަމަށް ފުލުހުން ވިދާޅުވެއެވެ.


ފަޔަރ ނޭޝަން - ވިކިޕީޑިއާ\n(މިސްރާބުކުރެވުނީ Fire nation އިން)\nAvatar: The Last Airbender Fire Nation\nފަޔަރ ނޭޝަންގެ ދިދަ އަދި ނިޝާން\nFire Nation ފަޔަރ ނޭޝަން\nފަޔާރ ނޭޝަން ގެ މަޤްސަދު އެއް ވެރިއެއްގެ ބާރުގެ ދަށައް ދުނިޔެ ގެނައުން\nމިހާރުގެ ފަޔާރ ލޯރޑް ފަޔަރ ލޯރޑް އޯޒާއި\nލަޝްކަރީ ވެރިޔާ އެޑްމިރަލް ޒާއޯ\nފާހަނގަ ކޮއްލެވޭ ޝަހްސިއްޔަތުތައް އަޒޫލާ\nފަޔަރ ލޯރޑް އަޒޫލޯން\nފަޔާރ ނޭޝަން އަކީ ޚިޔާލީ ކާރޓޫނެއް ކަމުގައިވާ އެވަޓާރ - ދަ ލާސްޓް އެއަރ ބެންޑަރ ގެ ހަތަރު ޤައުމުގެ ތެރެއިން ބާރުގަދަ އެއް ޤައުމެވެ. މިޤައުމުގެ ރައްޔިތުންނަކީ އިރުގެ ދޯދިން އަލިފާން އުފައްދާ އެ އަލިފާން ކޮންޓްރޯލު ކުރުމުގެ ޤާބިލިއްޔަތުކަން ލިބިފައިވާ ބަޔެކެވެ. އަދި މީގެތެރެއިން މަދު މީސްކޮޅަކަށް ހޮނު (lightning) އުފައްދައި އޭގެ ބޭނުން ހިފަން އިގެއެވެ.\n1 ޤައުމީ ނިޝާން\n4 އަސްކަރީ ލަޝްކަރުތައް\n4.2 ޔޫ ޔަން ރުމާލުން\n4.3 ކަނޑުމަތީގެ ލަޝްކަރު\n5 އިތުރަށް ބައްލަވާލައްވާ\nޤައުމީ ނިޝާން[އުނިއިތުރު ގެންނަވާ]\nފަޔާރ ނޭޝަންގެ ޤައުމީ ނިޝާން އަކީ ކަރުނަ ތިއްކެއްގެ ބައްޓަމައް އިންނަ އަލިފާން ކޮޅެކެވެ.މި ނިޝާން ހެދިފައިވަނީ މީގައިވާ އަލިފާންކޮޅުން ކުރީ ޒަމާނުގައި ރަސްރަސްކަލުން ގެންގުޅުއްވި އަނިޔާވެރި ޙަތިޔާރެއްގެ ދަތްގަނޑު ދޭހަވާކަހަލަ ގޮތަކަށެވެ. ފަޔާރ ނޭޝަންގެ އެކިއެކި އަސްކަރީ އުޅަނދު ތަކުގަޔާއި ހަނގުރާމަ މަތީ މަނަވަރު ތަކުގައި އަދި މި ޤައުމުގެ ދިދައިގާވެސް މި ނީޝާން ކުރަހާފައި ވެއެވެ. ހަމައެހެންމެ ރިޔާސީ އާއިލާގެ އެކިއެކި މެމްބަރުންނާއި ފަޔާރ ނޭޝަންގެ އަސްކަރީ ލަޝްކަރުގެ މަތީމަޤާމު ތަކުގައި ތިއްބަވާ ބައެއް ވެރިން މިނިޝާން ބޮލުގައި ޖަހާފައިވާ ހުޅީގައި ތުރުކުރައްވައެވެ.އަޒޫލާ، ފަޔަރ ލޯރޑް އަޒޫލޯން، ފަޔަރ ލޯރޑް އޯރޒާއި، ލޫ ޓެންއާއި އަރސާ މިނިޝާން ތުރުކުރައްވާ ބައެއް ބޭފުޅުންގެ ތެރޭގައި ގުނާލެވެއެވެ.\nފަޔަރ ނޭޝަންގެ ބައެއް ވެރިން.\nފަޔާރ ނޭޝަންގެ ގިނަ ނަންތަކުގައި "ޒ" ބޭނުން ކޮއްފައިވާކަން ފާހަގަ ކޮއްލެވެއެވެ. މިސާލް: ޒޫކޯ، އަޒޫލާ، އަޒޫލޯން، އޯރޒާއި. ކާޓޫނުގައި ދައްކާ ފަދައިން މި ޤައުމުގެ މީހުންގެ ހިތުގައި ފަޔަރ ލޯރޑާ ދޭތެރޭގައި ޤާދަރާއި އިޙްތިރާމް އުފެއްދުން ވަނީ ޒަމާނުއްސުރެއް ކުރެވެމުން އަންނަ ކަމަކަށެވެ. ކުޑަކުދިންގެ ޕަޕެޓް ޝޯވ އެއްގައި އޯޒާއި ޤައުމީ ބަތޮލެއްގެ ގޮތުގައި ދައްކާފައިވާ މަންޒަރުން މިކަން ވަރައް ރަނގަޅަށް ދޭހަ ވެގެން ދެއެވެ.\nބަލާބެލުމުން ފަޔާރ ނޭޝަންގެ ރައްޔިތުންނަކީ ކުޅި އެއްޗެއްސައް ލޯބިކުރާ ބައެއްކަން އެނގެއެވެ. ކާޓޫނުގައި ކާން ގެންގުޅުނު ކާނާގެ ނަން މިކަމައް އެދެވޭ ހެކިތަކެއް ކަމުގައި ދެކެމެވެ. (ފަޔަރ ފްލޭކްސް، ސިޒްލް ކްރިސްޕްސް.)\nފަޔާރ ނޭޝަންއާބެހޭ ހުރިހާ ލިއެކިއުމެއް މިބައިމީހުން ނައްތާލުމުގެ ސަބަބުން، މިހާހިސާބައް އާދެވުނުއިރު ފަޔާރ ނޭޝަންގެ ވެރިރައް، އާބާދީ، ޘަޤާފަތް އަދި ޖޯގުރަފީގޮން މިޤައުމު އޮންނަތަން ވަނީ ނޭނގުމެއްގެ ތެރޭގައެވެ.\nފަޔަރ ލޯރޑުގެ ތަޙްތު.\nފަޔަރ ލޯރޑް އޯރޒާއި.\nފަޔާރ ނޭޝަންގައި މިހާރު ވެރިކަން ކުރަނީ ޙުދެމުޙޮތާރު ވެރިއެއްކަމުގައިވާ އޯރޒާއިއެވެ. މީނާ އައިސްފައި ވަނީ އަލިފާން ހަތިޔާރެއްގެ ގޮތުގައި ބޭންކުރުމުގެ ގާބިލިއްޔަތުކަން ލިބިފައިވާ އާއިލާއަކުންނެވެ. ފަޔާރ ނޭޝަންގައި ހިންގަމުންދަނީ ޑިކްޓޭޓާރ ނިޒާމަށެވެ. އަދި މިޤައުމު، އަނެއް ތިންޤައުމާ ހަނގުރާމައިގައި އޮންނަތާ އެއްގަރުނު ވެއްޖެއެވެ. މިހަނގުރާމައިގެ ބޭނުމަކީ ހުރިހާ ޤައުމެއް އަޅުވެތިކޮށް، މުޅިދުނިޔޭގެ ވެރިކަން ފަޔާރ ލޯރޑަށް ހޯދައިދިނުމެވެ.\nމިހާހިސާބައް އައިއިރު ފަޔާރ ނޭޝަން ވަނީ ވައި ބޭނުން ގޮތަކަށް ބައްޓަންކޮއް ކޮންޓުރޯލް ކުރާ އެއާރ ނޯމެޑްސް އާއި ފެން ބޭނުން ގޮތަކަށް ބައްޓަންކޮއް ކޮންޓުރޯލް ކުރާ ސަދަން ވޯޓާރ ޓްރައިބް ގެ ޤައުމުގެ މައްޗައް ވެރިވެ މި ދެޤައުމު ނެތުމުގެ ތެރެއައް ފޮނުވާލާފައެވެ.\nއަސްކަރީ ލަޝްކަރުތައް[އުނިއިތުރު ގެންނަވާ]\nފަޔާރ ލޯރޑް ހަނގުރާމަޔާބެހޭ ކަންކަމުގައި މަޝްވަރާ ބައްދަލުވުންތައް ބާއްވާކޮޓަރި.\nފަޔާރ ނޭޝަންއަކީ އަސްކަރީގޮތުން އެންމެ ބާރުގަދަ ޤައުމެވެ. އާދަޔާޙިލާފު ބޮޑު ގިނިހިލައެއްގެ ބޭނުންކޮއްގެން މިމީހުން ވަނީ ހަނގުރާމަ ފެށުނުތާ ކައިރީ އެއާރ ނޯމެޑްސް ބަލިކޮއް، ނައްތާލާފައެވެ. މިހާރު އެއްފަހަރާ ދެޤައުމާ ހަނގުރާމަ ކުރަމުންދާ ފަޔާރ ނޭޝަން އަދިވެސް ދަނީ ހަނގުރާމައިގައި އަތްގަދަކުރަމުންނެވެ. ނަސްރު ހޯފަމުންނެވެ. އަދި އެވެޓާރ މިހަނގުރާމައިގައި ފަޔާރ ނޭޝަންއާއި ދެކޮޅައް ނުނިކުމެއްޖެ ނަމަ، މިދެޤައުމު ބަލިކޮއް ފަޔާރ ނޭޝަން ކާމިޔާބީ ހޯދާނެކަން މިހާރުވަނީ ކަށަވަރުވެފައެވެ. މިހާރު "ވޯޓާރ ޓްރައިބް" ގައި ހަނގުރާމައަށް ނުކުންނާނޭ ލަޝްކަރެއް ނެތެވެ. ހަމައެހެންމެ، އާރތް ކިންގްޑޮމް ގައިވެސް މިފަދަ ބާރެއްނެތެވެ.\nފަޔާރ ނޭޝަންގެ އަސްކަރީ ލަޝްކަރު.\nމިއަސްކަރީ ލަޝްކަރުގައި އެކުލެވިގެން ވަނީ ދެބާވަތެއްގެ ސިފައިންނެވެ. މީގެތެރެއިން އެއްބަޔަކީ ލޮންސި، އައްޑަނަ އަދި ކަނޑި ހިފައިގެންތިބޭ އާދައިގެ މީހުނެވެ، އަދި އަނެއްބަޔަކީ އިރުގެ ދޯދިން އަލިފާން އުފައްފައު، އެ އަލިފާން ކޮންޓްރޯލު ކުރުމުގެ ޤާބިލިއްޔަތުކަން ލިބިފައިވާ ބަޔެކެވެ. މީގެތެރެއިން މިޙާއްސަ ހުނަރުލިބިފައިވާ މީހުން ތިބެނީ ކައްބޮލާ ވައްތަރުކޮއް ހަދާފައިވާ މޫނުމަތިތަކެއް އަޅައިގެންނެވެ. ނަމަވެސް ވަރީންގެ ޙައިސިއްޔަތުގައި ތިބޭ ބޭފުޅުން މި މޫނުމަތި ނާޅުއްވާކަން ފާހަކަކުރެވެއެވެ. އަލިފާނުން ހަމަލާދޭ ސިފައިން ބޮލުގައި އަޅާނީ ހެލްމެޓެކެވެ. އަދި އާދައިގެ ސިފައިން އަޅަނީ ކޯނެއްހެން އިންނަ ހެލްމެޓެކެވެ.\nމީގެތެރޭގައި ކޮމޯޑޯ ރައިނޯއޭ ކިޔާ ބާވަތުގެ ޖަނަވާރައް ސަވާރުވެ ހަމަލާދޭ ބަޔަކުވެސް ހިމެނެއެވެ. މިޖަނަވާރަކީ ކޮމޯޑޯ ޑްރެގަން އަކަށާއި ރައިނޯސޯރަސް އަކަށް ލިބިފައިވާ ދަރި ގަނަވާރެވެ. މީގައި ތިން ދަޅާއި ދިގު ނަގުލެއް އިނދެއެވެ. މި ލަޝްކަރުގައިވާ މިބާވަތުގެ ހުރިހާ ޖަނަވާރެއްގައި ވެސް ވަނީ އަސްކަރީ ހެދުމާއި ސަލާމަތީ އައްޑަނަތައް އެޅުވިފައެވެ. މިޖަނަވާރު އާންމުގޮތެއްގައި ބޭނުން ކުރެވެނީ މީހުން އުފުލަންށާއި ގާޑިޔާ ދެމުމަށެވެ. އަދި ހަމައެހެންމެ ދުޝްމަނުން ބިރުގެންނެވުމަށް ވެސް ބޭނުންކުރެއެވެ.\nފަޔާރ ނޭޝަންގެ ލަޝްކަރުގައި ދަގަނޑު ޓޭންކަރުވެސް އެކުލެވެއެވެ. މިޓޭންކަރުތަކުގައި ބާގަނޑު ތަކެއް ކަނޑާފައި ވެއެވެ. މީގެބޭނުމަކީ އަލިފާން ބޯޅަ އުކުމެވެ، އަދި ތަންތާ ވަރުގަދަޔައް ވަކި ހިއްޕާލެވޭ ބުޅިތަކެއް ދޫކުރުމެވެ. މި ޓޭންކަރުތައް އުފައްދާފައި ވަނީ ފުރޮޅު ބަރިޔާ މައިގަނޑަ ދުރުދުރުގައެވެ. މީގެބޭނުމަކީ ދުޝްމަނުން މި އުޅަނދު ނުފުށަށް ޖެހިޔަސް އަމިއްލަޔަށް ރަނގަރު ފުށަށް ޖެހުމެވެ. ނަމަވެސް މި ޓޭންކަރުތައްވަނީ ފެނާދެކޮޅަށް ގަދަފަދަކަން ދައްކަން ނުކުޅެދިފައެވެ.\nޔޫ ޔަން ރުމާލުން[އުނިއިތުރު ގެންނަވާ]\nފަޔާރ ނޭޝަން ލަޝްކަރުގެ މީހަކު ތީރު އަމާޒުކުރާ މަންޒަރު\nޔޫ ޔަން ރުމާލުންނަކީ ކާނަލް ޝިނޫގެ ހަވާލުގެދަށުގައިވާ ވަރަށް ކުޅަދާނަ އަދި ހަމައެހާމެ އަމާޒު ޒުވާން ކުދިންކޮޅެކެވެ. ޒާއޯ ބުނާގޮތުންނަމަ މެއްސެއް މަރާނުލާ ގަހަކަށް މެއްސާއެކު 100ޔާޑު ދުރުން ތީރުޖަހާލުމުގެ ޤާބިލިއްޔަތުކަން ލިބިފައިވާ ބަޔެކެވެ. މިމީހުންގެ ހުނަރުވެރިކަމުގެ ހެކިދައްކީދޭ ދަލީލަކީ މިމީހުން އެވެޓާރ ހިފާ ހައްޔަރުކުރިކަމެވެ. ނަމަވެސް އެވެޓާރގެ ކުޅަދާނަކަމުން ކޮންމެފަހަރަކުވެސް ފިލައިގެއްދަނީއެވެ.\nޖަޕާނުބަހުން ޝިނޫގެ މާނައަކީ "މަރުވާން" މިއެވެ.\nކަނޑުމަތީގެ ލަޝްކަރު[އުނިއިތުރު ގެންނަވާ]\nފަޔާރ ނޭޝަންގެ ކަނޑުމަތީ ލަޝްކަރުގެ ބައެއް އުޅަނދު.\nފަޔާރ ނޭޝަންގެ ކަނޑުމަތީ ލަޝްކަރުގެ އުޅަނދުތައް ހަދައިފައިވަނީ ދެލިން ހަކަތަ ދޭގޮތަށެވެ. އަދި އުޅަނދު ބަނދެފައިވަނީ ދަގަނޑުންނެވެ. މީގެ ފޮރުވިފައިވާ ސިއްރަކީ އާރތް ކިންގްޑޮމް ގެ ސިފައިންނަށް އެބައިމީހުންގެ ބާރުބޭނުންކޮށްގެން މިމަނަވަރުތައް ހަލާކުނުކުރެވޭގޮތް ހެދުމެވެ. މިއުޅަނދުތައް ބޭނުންކުރަނީ ސިފައިން އުފުލުމަށާއި އެއްތަނުން އަނެއްތަނައް ބޮން އުފުލުމެވެ.\nމި ކާޓޫނުގެ އެއް ބައިގައި އާރތް ކިންގްޑޮމް ގެ ސިފައިންގެ ބަޔަކު ހައްޔަރުކޮށް، ގަދަކަމުން މިމަނަވަރުތަކުގައި މަސައްކަތް ކުރުވިއެވެ. އަދި މިއުޅަނދުތައް ހަދާފައިވަނީ ދަގަނޑުން ކަމަށްވާތީ އެމީހުން ހިތްވަރުގެއްލީ ކަރުއެލުވާލިއެވެ.\nއިތުރަށް ބައްލަވާލައްވާ[އުނިއިތުރު ގެންނަވާ]


BREAKING NEWS: Nihan Fonuvaali Mahsalaigai India Sarukaarun Vaahaka Dhahkaifi - Vaguthu\nނިހާން ފޮނުވާލި މައްސަލައިގައި އިންޑިއާ ސަރުކާރުން ވާހަކަދައްކައިފި\nރައްޔިތުން މަޖިލީހުގެ ވިލިމާލޭ މެންބަރު އަހްމަދު ނިހާން އިންޑިއާ އަށް އެތެރެވިޔަ ނުދީ ފޮނުވާލި މައްސަލައިގައި އިންޑިއާ ސަރުކާރުން ފުރަތަމަ ފަހަރަށް ވާހަކަދައްކައިފިއެވެ.\nއިންޑިއާ ސަރުކާރުން މިއަދު އެޤައުމުގެ މީޑިއާތަކަށް މައުލޫމާތު ދެމުން ބުނީ ނިހާނަށް އިންޑިއާ އަށް އެތެރެނުވެވުނު މައްސަލަ ބަލަމުން އަންނަ ކަމަށެވެ.\nނިހާނަށް އިންޑިއާއަށް އެތެރެނުވުނު މައްސަލައިގައި ސުވާލު ކުރުމުން އިންޑިއާގެ މިނިސްޓްރީ އޮފް އެކްސްޓާނަލް އެފެއާޒްގެ ތަރުޖަމާން ރަވީޝް ކުމާރު ވިދާޅުވީ އެކަން ބަލަމުން އަންނަ ކަމަށެވެ.\n"އޭނާ މަޑުކުރުވީ ޗެންނާއީ އަށް ވަޑައިގެންނެވި ތަނުން އިމިގްރޭޝަންގެ އޮފިޝަލުން. މިކަން ހިނގީ ޖޫން މަހުގެ ހަތަރު ވަނަ ދުވަހުގެ ރޭ. އަޅުގަނޑުމެން މިގެންދަނީ މިކަން ހިނގި ގޮތެއް ސާފުކުރުމުގެ މަސައްކަތް ކުރަމުން. މައުލޫމާތު ލިބުމުން މައުލޫމާތު ހިއްސާކުރާނަން." ރަވީޝް ވިދާޅުވިއެވެ.\nމިހާދިސާ ހިނގީ އިންޑިއާ ސަރުކާރުން ރާއްޖެ އަށް ދީފައިވާ ދެ ހެލިކޮޕްޓަރު އަނބުރާ ފޮނުވާލަން ނިންމާފައިވާ ދަނޑިވަޅެއްގައި ކަމުން އެކަމާއި ސުވާލު ކުރުމުން ރަވީޝް ވިދާޅުވީ ދިވެހިރާއްޖެ އާއި އިންޑިއާ އާއި ދެމެދު އޮތީ ވަރަށް ވަރުގަދަ އަސްކަރީ ގުޅުމެއް ކަމަށެވެ. އަދި އެކަމާއި ބެހޭ ގޮތުން ރާއްޖޭގެ ކަމާބެހޭ ފަރާތްތަކާއި އެކު މަޝްވަރާތައް ކުރިއަށްދާކަމަށް އޭނާ ވިދާޅުވިއެވެ.\nނިހާން އިންޑިއާ އަށް އެތެރެވުން މަނާކޮށް އިންޑިއާ އިން ނިހާން ރާއްޖެ ފޮނުވާލުމަކީ ބުލީ ކުރުމުގެ އަމަލެއް ކަމަށް ނިހާން ވިދާޅުވެފައިވެއެވެ. ނަމަވެސް އެއީ ރާއްޖެ އާއި ދެކޮޅަށް އެޅި ދަތިކުރުމުގެ ފިޔަވަޅެއް ކަމުގައި ދެކެވަޑައިނުގަންނަވާ ކަމަށް ނިހާން ވަނީ ވިދާޅުވެފައެވެ.\nނިހާން ރާއްޖެ ފޮނުވާލި މައްސަލައިގައި ރާއްޖޭގައި ހުންނަވާ އިންޑިއާ ސަފީރު ވަނީ ރާއްޖޭގެ ފޮރިން މިނިސްޓްރީ އަށް ހާޒިރުކޮށްފައެވެ.\nފަހަކަށް އައިސް ރާއްޖެ އާއި އިންޑިއާގެ ގުޅުން ގޯސްވެފައިވާ ކަމަށް މީޑިއާތަކުން ބުނި ނަމަވެސް ދެގައުމުގެ ސަރުކާރުން އެކަން ދޮގު ކުރެއެވެ. ރާއްޖެ އާއި އިންޑިއާގެ ގުޅުން ގޯސްވާން ފަށާފައި ވަނީ ރާއްޖެ އިން ޖީއެމްއާރާއި އެކު ވެލާނާ އިންޓަނޭޝަނަލް އެއާޕޯޓް ހިންގަން ވެފައިވާ އެއްބަސްވުން އުވާލި ހިސާބުންނެވެ.\nޖޫން 8, 2018 00:15\nއަހަރެމެން ދިވެހިންވެސް އެމައްސަލަ ބަލަމުން ދަނީ. އެގޮތުން އަޅަން ހަމަޖެހިފައިވާ ފުރަތަމަ ފިޔަވަޅަކީ ރާއްޖޭގައި ވަޒީފާ އަދާކުރާ އިންޑިއާމީހުން ޗުއްޓީއަށް އިންޑިއާއަށް ދިއުމަށްފަހު ދެން އަނބުރާ ރާއްޖެއަށް އެތެރެވުމުގެ ކަންކަން ކުޑަކޮށް އޭތި އަރާގޮތް ހަދާލުން.\nޖޫން 8, 2018 00:58\nޖޫން 8, 2018 04:31\nބަދަލަށް ބަދަލު ހިފައިގެން ވާނެ ފައިދާއެއް ނެތް. ތިހެން ހެދީމާ ގެއްލުން ވަނީ އިންދިޔާއަށް ބޭސް ފަރުވައަށް ދާނިކަމެތިންނަށް\nޖޫން 8, 2018 00:41\nކަލޭމެން މަތިއޮމާން ކޮށްފަ ފާޑުފާޑުގެ ވާހަކަ ނުދައްކާތިބޭ\nޖޫން 8, 2018 03:53\nރާއްޖޭމީހުން އިންޑިޔާގެ ސްކޫލްތަކަށް ބޮޑު އަގުދައްކައިގެން ކިޔަވާއިރު، އިންޑިޔާމީހުންގެ ދަރިން ރާއްޖޭގައި ހިލޭ އެޑެކްސެލް ކެމްބްރިޖް ސުކޫލްތަކުން ކިޔެވޭ..ކިހާ މޮޅު.\nއެހެޔޮ އިންޑިޔާ މަސައްކަތު މީހާގެ ދަރި ކަމުގައިވިޔަސް...\nޖޫން 8, 2018 14:00\nއެންމެ ރަގަޅު ކޮމެންޓް\nޖޫން 8, 2018 04:40\nއިންޑިޔާ ސައިޒައް ތިރިކޮއްލަންވީ\nޖޫން 8, 2018 05:09\nފިތުރު ޢީދު ދުވަހު އިންޑިޔާ އެމްބަސީ ކައިރީގަ ގެރިމަސް ބަހަންވީ\nޖޫން 8, 2018 05:24\nހުރިހާ މުސީބާތަކީ ދީނާ ބީރައްޓެހި އެމްޑީޕީ ފިކުރު... އަމިއްލަ އެދުންފުއްދާ ހައިވާނުންފަދަ ހަމައެއް އުސޫލެއް ސުލޫކެއް ނެތް ރޯނުއެދުރުން ވީމަ ވާނެގޮތް ތީ\nޖޫން 8, 2018 07:12\nއިންޑިޔާ އަށް އަސްކރީ ހަމަލަ އެއް ދޭންފެނޭ\nޖޫން 8, 2018 08:37\nމިގައުމުން ބޭރަށްދާ ހުރިހާ އިންޑިޔާ މީހުން އަބުރާ އެތެރަ ވިޔަ ދީގެން ނުވާނެ! އެކަމާއި ސުވާލު ކޮށްފިއްޔާމު އެކަންތަށް ބަލާވާހަކަ ނޫސްތަކުގަ ޖަހާނީ! އިންޑިޔާ ކުޑަކޮށް ވިކައިގަނެފަ މަޑުމަޑުން އެއޮންނަނީ ޕޮލިޓިކަލީ ފްރަސްޓެރޭޓް ކުރަންވެގެން!\nޖޫން 8, 2018 10:12\nމަމެން ޕިންކީންގެ ވެރިކަމުގައި އިންޑިއާ އިން މަމެންގެ ޕީޖީ ގްރޫޕްގެ ލީޑަރު ނިހާނު ބޭރު އަރުވާލި އިރު މިރާއްޖޭގެ އިގްތިސާދުގެ ކްރީމް ކޮޅު ދިވެހިންނަށް ނުދީ ބޯލަނީ އިންޑިއާ އަދި ލަންކާ އަދި އޮސްޓްރޭލިޔާ މީހުންނެވެ. އެކަން އިނގޭ ސަރުކާރަށް ވެސް ސްޕެޝަލީ ޓޫރިޒަމް މިނިސްޓަރަށް މިކަން އިނގޭ އެކަމަކު ޓޫރިޒަމް މިނިސްޓަރު އޮންނަނީ މިކަން ރައީސް އޮފީހަށް ސިއްރު ކޮށްފައެވެ. ކަން މިހެން ހުރުމުން ސަރުކާރުން އެބަޖެހޭ ރާއްޖޭގެ ރިސޯރޓްސް ތަކަށް ވޯކް ވިސާ ދިނުމުގައި މަހަކު 300 ޑޮލަރަށް ވުރެން މަތިން މުސާރަ ދޭ ހުރިހާ މަގާމް ތަަކަށް ބޭރު މީހުން ގެންނަނަމަ އެފަދަ މަގާމް ތަަކަށް ވާރކް ވިސާ ދޭނީ ސީދާ ރައީސް އޮފީހުގައި އޮންނަ އިގްތިސާދީ ކޮމެޓީގެ ދަށުން އެކުލަވާލާފައިވާ ސަބްކޮމެޓީ އަކުން އެންޑޯރސް ކުރުމުން ކަމަށް ހަދަން އެއިރުން މިކަން ހަމަ އަކަށް އެޅިގެން ދާނެއޭ މިދެންނެވުނު ސަބް ކޮމެޓީ ހިންގަން ރައީސް އޮފީހުގެ މިނިސްޓަރަކު ވެސް އައްޔަން ކުރެވިދާނެ ނޫންތޭ. އެއިރުން އިންޑިއާ ތަން ތަންދާނެ ސައިޒުން ކެނޑިގެން.\nޖޫން 8, 2018 13:52\nނިހާންގެ މައްސަލައިގައި އިންޑިއާއިން ފިނި ޖަވާބެއް ދީފިނަމަ ދެން ސަރުކާރުން އެކަމުގައި އިންޑިއާ ގާތަށް ސަލާމް ޖަހަން ނުޖެހޭނެއޭ ސަބަބަކީ އިންޑިއާ އާލާތުންނަކީ އެއީ މަމެންގެ ނޯކަރުންނޭ އެވަރު ސަރުކާރުން ދަނެގަތީމާ ހުންނާނީ ރަނގަޅަށޭ. ސަރުކާރުން އެބަޖެހޭ ރާއްޖޭގެ ރިސޯރޓްސް ތަކުގައި މަހަކު 300 ޑޮލަރަށް ވުރެން މަތިން މުސާރަ ދޭ ބޭރު މީހުން ނަށް އެއްވެސް ހިފެހެއްޓުމެއް ނެތި އިމިގްރޭޝަން ކޮންޓްރޯލަރ ކަޓް ކާލައިގެން އޭނާ އަނެއް ޕިއްޒާ ހަޓް ހުޅުވަން ވެގެން ފައިސާ ހޯދަން ވެގެން ދިވެހިންނަށް ރިސޯރޓްސް ތަކުގެ މުސާރަ ބޮޑެތި ވަޒީފާ ދިނުމުގެ ބަދަލުގައި ބޭރު މީހުންނަށް އެވަޒީފާ ތައް ކަޓް ނަގައިގެން ދޭން ވެގެން އޭނާ ކޯޓާ އެއްވެސް ހިފެހެއްޓުމެއް ނެތި ރިސޯރޓްސް ތަކަށް ދޭތީވެ އިމިގްރޭޝަން އިން އެކަނި ރިސޯރޓްސް ތަކަށް ކޯޓާ ނުދެވޭ ގޮތަށް ހަދާ އޮޕަރޭޓް ކުރަމުންދާ ރިސޯރޓެއްގައި ވަޒީފާ އަދާ ކުރާ ބޭރުމީހެއްގެ މުސާރަ މަހަކު 300 ޑޮލަރަށް ވުރެން ބޮޑު ވެއްޖެނަމަ ރައީސް އޮފީހުން ހުއްދަނަގަން ޖެހޭ ގޮތަށް ހަދަންވީއޭ. މަޓީގެ ބޮޑުންނަށް ނޭގޭނެއޭ ރާއްޖޭގެ އިގްތިސާދު ޑްރައިވް ކުރަން ޖެހޭނެ ގޮތެއް އެއާލާތުން ޓެކްސް އަށް މަކަރު ހަދަން ވެގެން ބޭރު އިންޑިއާ ލަންކާ އާލާތުން ސީއެފްއޯ މެން އަދި ދޮން އާލާތުން ޖީއެމްއަށް ލައިގެން ގަންނަ ގަނޑު މަަމެންނަށް ނޭގެނީ އެއް ނޫނޭ މިކަން ސަރުކާރުން ޖައްސަން ޖެހޭނެއޭ ވަރަށް ލާރޖް ކޮށް މަޓީގެ ބޮޑުންނަކަށް ނޫނޭ ރައްޔިތުން ވޯޓް ދިނީ. ޔޫ ކޭން ޗޭންޖް ދަ ވޯލްޑް ޔޫ ކޭން ޓަޗް ދަ ސްކައި އައި ކާންޓް ޑޫ އިޓް ބައި މައިސެލްފް އައި އޭމް ގޮނާ ނީޑް ސަމްކައިންޑް އޮފް އަ ގުޑް ސައިން ފޯރ ދިސް. ރެސްޕެކްޓް ޓު ބިލީވް އިން އަވަރ ޑްރީމްސް...\nޖޫން 8, 2018 14:01\nނިހާންގެ މައްސަލައިގައި އިންޑިއާއިން ފިނި ޖަވާބެއް ދީފިނަމަ ދެން މަމެންގެ ވެރިކަމުގައި މަމެން ނުޖެހޭނެއޭ މަމެން ނޯކަރުންގެ ގޮތުގައި ގެންގުޅޭ އިންޑިއާ އާލާތް ގަނޑެއް ގާތު ރޮއި އާދޭސް ކުރަން ނިހާނު އިންޑިއާ އަށް ދިއުމުން އޭނާ އިންޑިއާ އިން އިންޑިއާ އިމިގްރޭޝަން ގައި އުޅޭ އާލާތުން ބޭރު އަރުވާލީ އެއީ ކީއްވެގެން ކަމެއް މަމެން ނަމަ އަހާ ވެސް ނުލާނަމޭ އެއީ ކީއްވެގެން ކުރި ކަމެއް ކަމަށް މަމެން ނަމަ އޭގެ ބަދަލުގައި ވަރުގަދަ އިކޮނޮމިކް ސެންކްޝަންސް ތަކެއް އިންޑިއާ އާއި ދެކޮޅަށް އަޅާނަމޭ އެގޮތުން އިންޑިއާ އިން ފޭކް ސެރޓިފިކެޓްސް ތައް ހިފައިގެން ރާއްޖޭގެ ރިސޯރޓްސް ތަަކަށް އައިސް ރާއްޖޭގެ ރިސޯރޓްްސް ތަކުގައި ދިވެހިންނަށް ހުރި ބޮޑެތި މުސާރައިގެ ވަޒީފާ ތައް އިންޑިއާ އަދި ލަންކާ އާލާތުން ދަމައިގަންނާތީވެ އެކަމަށް ނިމުން ގެންނަންވީއޭ ގެންނާނެ ބަދަލަކީ ރިސޯރޓްސް ތަކުން މަހަކު 300 ޑޮލަރަށް ވުރެން މަތިން މުސާރަ ދޭ މަގާމަކަށް ބޭރު މީހަކު ގެނެވޭނީ ސަރުކާރުގެ އިކޮނޮމިކް ކައުންސިލް ހުއްދަދީގެން ކަން ނިންމާނީ. ޓު މީ އައި އޭމް ބޮދަރޑް އޮން ދިސް އައި ކާންޓް ޓޭކް ދިސް ޓައިޕް އޮފް ގަންޖާބޯ ދަ ބަތާހަރާމީ ދަ ހަރާމް ކޯރު ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާ ޑާޑާ ޑާޑާ ޑާޑާ ޑާޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ...\nޖޫން 8, 2018 14:25\nއިންޑިއާ އަށް އެއުޅެވެނީ އަދި ކުޑާ ކޮށް އިންޑިއާ އަށް އިންޑިއާ ގެ ސައިޒު އޮޅިގެން ނޭ ސަރުކާރުން ޖެހޭނެއޭ މިފަހަރު އިންޑިއާ ގެ ސައިޒުން އިންޑިއާ ކަނޑާ ތިރިއަރުވާލަން މީގައި އޮވެގެން ނުވާނެ އިތުރު އެއްވެސް ޗޮއިސް އެއްވެސް އަދި އިތުރު އެއްވެސް އެކްސްކިއުޒެއް ވެސް މިމަގުން މިކަން ހިނގަން ޖެހޭނެއޭ އެނިމުނީއޭ ޗެޕްޓަރ ކްލޯސްޑް. އިންޑިއާގެ ބޮޑު ވަޒީރު މޮދީ މަހަށް ދޭބަލަ ދެން މަަަހަށް މަހަށް މަހަށް މަހަށް ދޭބަލަ..\nޖޫން 8, 2018 17:13\nއޭއި އިންޑިއާނޭ ތަމެން ހާދަ ބޮޑަށް ސައިޒު އޮޅިގެން ތިޔާ އުޅެނީ އިނގޭތޭ އޭން ބުނެ ބަލަ ކޮށި އަރައިގަނެގެން ތަނެއް ކަހާތީ ތޭ އަނެއްކާ ތަމެން ތިޔާ އުޅެނީ ތަމެންގެ ލެވެލްގެ މީހުންނާއި ތަމެން ކުޅެލަން އުޅޭނީ އިނގޭތޭ ތަމެންނަށް އިނގޭނެ އެއް ނޫންތޭ އިންޑިއާނޭ ތަމެން ތިޔާއީ ލޯލެވެލް ކަން މަމެން މީ ހައިލެވެލް ކަން ދޯ މަމެންނާއި އެކު ޗައިނާ އޮތީ އެއްގޮތެއް ވެސް ނެހެދޭނެއޭ މާ ބޮޑަށް އިންޑިއަނޭ މެން ފުއްޕާނަމަ ނިއުކް ގައި މަމެން އަތް ލާން ޖެހިދާނެއޭ މަމެން ބުނަން ނެތީމު ދޯ. ކޯއްޗެކޭ، ބައްލަވާ ނޫނެކޭ އެހެންނަހައްދަވާށޭ އެހެންތޭ މިހާރު އެބަ ރަނގަޅުވޭ ގެޓް ދަ ޕޮއިންޓް. ގުޑް ގުޑް.


Ehme Bodee Huvadhoo Atoll Eh Noon! Bodu Thiladhunmathi! - Vaguthu\nދިވެހިރާއްޖެ އުފެދިފައި މި އޮންނަނީ ޖަޒީރާ ރަށްތަކެއްގެ ގޮތުގައެވެ. ޖުމްލަ 26 އަތޮޅު ނުވަތަ ޕްރޮވިންސު ތެރޭގައި 1،190 ރަށް ހާރެއްގެ ސިފައިގައި އެތުރިފައި އޮންނައިރު ރާއްޖޭގެ އެންމެ ބޮޑު އަތޮޅާއި މެދު ވަރަށް ގިނަ ބައެެއްގެ ހިތުގައި ސުވާލު އުފެދެއެވެ. މީގެ ތެރެއިން ކިޔައި އުޅޭ އަޑު އަހަނީ އެންމެ ބޮޑީ ހުވަދޫ އަތޮޅު ކަމުގައެވެ. ނަމަވެސް އަސްލު ހަގީގަތުގައި ހުވަދު އަތޮޅަކީ ރާއްޖޭގެ އެންމެ ބޮޑު އަތޮޅެއް ނޫނެވެ. ތަބީއީގޮތުން ރާއްޖޭގައި ހުވަދު އަތޮޅަށް ވުރެން މާބޮޑު އަތޮޅެއް އެބައޮތެވެ.\nއިހު ޒަމާނުގައި ރާއްޖޭގައި ރަސްމީކޮށް އޮތީ 13 އަތޮޅެކެވެ. އޭރުގެ ސްކޫލު ފޮތްތަކުގައި ވެސް ވަނީ 13 އަތޮޅު އޮންނަ ކަމާއި އޭގެން އެންމެ ބޮޑީ ހުވަދު އަތޮޅު ކަމަށެވެ. އޭރުވެސް ރާއްޖޭގެ އެންމެ އުތުރުގައި އޮންނަ ބޮޑުތިލަދުންމަތި އަސްލު ހަގީގަތުގައި މާ ބޮޑެވެ. ނަމަވެސް، ބޮޑުތިލަދުންމައްޗަކީ ރާއްޖޭގެ އެންމެ ބޮޑު އަތޮޅު ކަމުގައި ކިޔައި ނޫޅެނީ އެއީ އެ ޒަމާނުގައި ވެސް އެ އަތޮޅު ދެބައި ކޮށްފައި އޮތުމުންްކަމަށް ވެދާނެއެވެ.\n'ހުވަދޫ އަތޮޅު ބޮޑުތިލަދުންމައްޗައް ވުރެން ބޮޑުކަމަށް ހީވަނީ އެއީ ވަރަށް ފަހަކާއި ޖެހެންދެން ހުވަދުއަތޮޅު އިދާރީ ގޮތުން އެއް އަތޮޅެއްގެ ގޮތުގައި އޮތީމަ. އެކަމަކު އެންމެ އިހުއްސުރެން ބޮޑު ތިލަދުންމަތި އޮތީ އިދާރީގޮތުން ދެ އަތޮޅެއްގެ ގޮތުގަ. އެއީ ތިލަދުންމައްޗާއި މިލަދުންމަޑުލު. ފަހުން ތިލަދުންމައްޗާއި މިލަދުންމަޑުލު ހަތަރު ބަޔަށް ބަހާލީ. އެއީ ތިލަދުންމަތީ އުތުރު ބުރި އާއި ދެކުނުބުރި. އަދި މިލަދުންމަޑުލު އުތުރު ބުރި އާއި ދެކުނު ބުރި' ދިވެހި ރާއްޖޭގެ ތާރީހު ދިރާސާ ކުރުމުގެ މާހިރެއް ކަމުގައިވާ އައްޑޫ އަތޮޅަށް ނިސްބަތްވާ ނާޖިހް ދީދީ 'ވަގުތު' އަށް މައުލޫމާތު ދެއްވިއެވެ.\nހުވަދޫ އަތޮޅާއި ބޮޑުތިލަދުންމަތި އަތޮޅު\nއިބްރާހިމް ނާސިރުގެ ވެރިކަމުގައި ރާއްޖޭގައި އޮތް 13 އަތޮޅުން ބައެއް އަތޮޅުތައް ވަކި ކުރައްވައި 26 އަތޮޅެއް ކަމުގައި ހަމަޖެއްސެވިއެވެ. މިއާއިއެކު ހުވަދުއަތޮޅު ގއ. އަދި ގދ. ގެ ގޮތުގައި ދެބައި ކުރެވުނުއިރު ބޮޑުތިލަދުންމަތި ވަނީ ހަތަރު ބަޔަކަށް ބައިކޮށްފައެވެ. އެއީ މިހާރުގެ ހއ، ހދ، ށ. އަދި ނ. އަތޮޅެވެ. ބޮޑުތިލަދުންމަތި ހަތަރު ބަޔަށް ބައި ކޮށްލި ނަމަވެސް، މި ހަތަރު އަތޮޅުވެސް އަސްލު ހިމެނެނީ ގުދުރަތީ ގޮތުން އުފެދިފައިވާ އެއް އަތޮޅު ކަމުގައިވާ ބޮޑުތިލަދުންމަތީ އަތޮޅުގެ ތެރޭގައެވެ.\nބޮޑު ތިލަދުންމަތި އަތޮޅުގެ ބޮޑުމިނުގައި ޖުމްލަ 3،850 އަކަކިލޯމީޓަރު ހުރިއިރު އެ އަތޮޅުގައި ޖުމްލަ 199 ރަށް އޮވެއެވެ. މި އަތޮޅުގެ ގިނަ ރަށްތައް ބޮޑުކޮށް އުފެދިފައިވާއިރު އަތޮޅުގެ ޖުމްލަ ހިކިފަސްތަނަނުގެ ބޮޑުމިނުގައި ހުރީ 51 އަކަކިލޯމީޓަރެވެ. ހުވަދު އަތޮޅުގެ ބޮޑުމިނުގައި 3،152 އަކަކިލޯމީޓަރު ހުރިއިރު އެ އަތޮޅުގައި ޖުމްލަ 226 ރަށް އޮވެއެވެ. ނަމަވެސް އެ ރަށްތައް ކުޑަވެފައި އަތޮޅުގެ ޖުމްލަ ހިކިފަސްތަނުގެ ބޮޑުމިނުގައި ހުންނަނީ 38.5 އަކަކިލޯމީޓަރެވެ. އެހެން ނަމަވެސް، ދުނިޔޭގައި ގުދުރަތީ ގޮތުން އުފެދިފައިވާ އަތޮޅެއްގައި އެންމެ ގިނަ ރަށްތައް ހުރީ ހުވަދޫ އަތޮޅުގައެވެ. މިކަމަށް ހުވަދޫ އަތޮޅަށް ވަނީ ގިނިސް ވޯލްޑް ރެކޯޑު ފޮތުން ޖާގަ އެއްވެސް ލިބިފައެވެ.\n'ބޮޑު ތިލަދުންމަތި ހުވަދު އަތޮޅަށް ވުރެން ބޮޑު. ބޮޑު ތިލަދުންމަތީގެ ސައިޒަކީ 3،850 އަކަ ކިލޯމީޓަރު. ހުވަދު އަތޮޅުގެ ސައިޒަކީ 3،152 އަކަ ކިލޯމީޓަރު. އެހެންކަމުން ރާއްޖޭގައި އޮތް އެންމެ ބޮޑު އަތޮޅަކީ ބޮޑު ތިލަދުންމަތި. ހުވަދޫ އަކީ ދެވަނަ އަށް އެންމެ ބޮޑު އަތޮޅު. ސައިޒުގެ ގޮތުން ބޮޑު ތިލަދުންމަތި ބޮޑު ނަމަވެސް، ރާއްޖެ އިންވެސް އަދި ދުނިޔެ އިންވެސް އެންމެ ރަށް ގިނަ އަތޮޅަކީ ހުވަދޫ އަތޮޅު' މިނިސްޓްރީ އޮފް އާޓްސް، ކަލްޗާ އެންޑް ހެރިޓޭޖުގައި މަސައްކަތް ކުރައްވަމުން އަންނަ ނާޖިހް ވިދާޅުވެފައިވެއެވެ.\nމީގެ ކުރިން ރެކޯޑު ފޮތުގައި އޮތް ދުނިޔޭގެ އެންމެ ބޮޑު އަތޮޅާއި ރާއްޖޭގެ އެންމެ ބޮޑު ދެ އަތޮޅު\nނާޖިހް އިތުރަށް ވިދާޅުވެފައި ވަނީ އޭނާގެ ސްކޫލު ދުވަސްވަރު ދިވެހިރާއްޖޭގައި ވެސް އަދި ދުނިޔޭގައި ވެސް އެންމެ ބޮޑު އަތޮޅުކަމަށް ބެލިފައި އޮތީ ހުވަދޫ އަތޮޅު ކަމަށާއި ނަމަވެސް މީގެ އަހަރުތަކެއް ކުރީގެ ގިނިސް ރެކޯޑު ފޮތުގައި ދުނިޔޭގެ އެންމެ ބޮޑު އަތޮޅުކަމަށް ބުނެފައި އޮތީ މާޝަލް އައިލޭންޑްސްގެ ކްވަޖަލެއިން އަތޮޅުކަމަށެވެ. ކްވަޖަލެއިން އަތޮޅުގެ ބޮޑު މިނަކީ 2،304 އަކަ ކިލޯމީޓަރު ކަމުގައިވާއިރު މި އަތޮޅަށް ވުރެން ރާއްޖޭގެ ބޮޑު ތިލަދުންމައްޗާއި ހުވަދޫ އަތޮޅުވެސް ބޮޑުކަމަށް ނާޖިހް ވިދާޅުވިއެވެ. އެންމެ ކަމުން އޭރު ދުނިޔޭގެ އެންމެ ބޮޑު އަތޮޅުގެ ރެކޯޑު މާޝަލް އައިލޭންޑްސްގެ އަތޮޅަކަށް ދެވިފައި އޮތީ ނުބައިކޮށެވެ.\nބޮޑުތިލަދުންމައްޗަކީ ރާއްޖޭގެ އެންމެ ބޮޑު އަތޮޅަށްވާއިރު، އެއީ މުޅި ދުނިޔެ އިންވެސް7ވަނަ އަށް އެންމެ ބޮޑު އަތޮޅުކަމަށް ދުނިޔޭގެ ޖިއޯގްރަފީ ދިރާސާތައް ކުރަމުން އަންނަ ވޯލްޑްއެޓްލަސް އިން ބުނެއެވެ. އެ ލިސްޓުގައި ރާއްޖޭގައި ދެވަނަ އަށް އެންމެ ބޮޑު އަތޮޅު ކަމުގައިވާ ހުވަދޫ އަތޮޅު އޮތީ9ވަނާގައެވެ. ވިކިޕީޑިއާގައި ދުނިޔޭގެ އެންމެ ބޮޑު އަތޮޅުތަކުގެ ލިސްޓުގައި ރާއްޖޭގެ ބޮޑު ތިލަދުންމަތި އޮތީ6ވަނާގައެވެ. ހުވަދޫ އަތޮޅު އޮތީ 8 ވަނާގައެވެ.\nމީގެ އަަހަރުތަކެއް ކުރިން ޓެކްނޮލެޖީގެ ގޮތުން ރާއްޖެ އެތައް އަހަރެއް ފަހަތުގައި އޮތްއިރު ރާއްޖޭގެ އަދި ދުނިޔޭގެ އެންމެ ބޮޑު އަތޮޅަކީ ހުވަދު އަތޮޅު ކަމުގައި ދެކުނަސް، މި ޒަމާނުގައި އުނގެނިގެން ހުރި ކޮންމެ ބޭފުޅަކު ވެސް އެެއީ ހަގީގަތެއް ނޫންކަން ގަބޫލު ކުރެއެވެ.\nވަކިވެ ގަތުމުގެ ބަދަލުގައި މޭޔަރު ސޯބެ ގޮވާލެއްވީ ސްވަދީވް އެއްބައިވާން!\nޖޫން 20, 2021 11:41\nބޮޑު ތިލަދުންމަތީ އެއީ އެންމެބޮޑު އަތޮޅު އެކަމު ސަރުކާރުން އަޅާނުލާ އަތޮޅު.އެންމެ އާބާދީ ބޮޑު އަތޮޅު\nޖޫން 20, 2021 12:26\nރިނދޫ ޕާޓީން ވޯޓުބޭނުންވީމަ ބޮޑުތިލަދުންމަތި ފެއްނާނެ ހާއްސަކޮށް ކުޅުދުއްފުށި ވޯޓުލާ ނިމުނީމަ ރާޑަރަށް އެއަތޮޅު ނާރާނެ ކުޅުދުއްފުށީ ރައްޔިތުން މިކަމާ ވިސްނަން ވެއްޖެ ... ؟\nއަތޮޅުބޮޑުވުމަކީ ފަޚްރެއްނޫނެވެ. އަދި ރާއްޖޭގައި އެންްމެ ބޮޑުއަތޮޅަކީ އެންމެ މީހުންގިނަ ތަނެއްވެސްނޫނެވެ. އަދި އެންމެ ތަރައްގީ ތަނެއްވެސްނުމެނޫންމެއެވެ. ރާއްޖޭގައި މީހުން ދިރިއުޅެންފެށީއްސުރެ މިއަތޮޅުތައް މިއޮތީ އަޅާނުލެވި ދޫލޮށްލެވިފައެވެ. މިއަތޮޅަށް ވިހާމީހުންްތައް ދިރިއުޅެން އަންނަނީވެސް މާލެއަށެވެ. އަތޮޅުތަކުން ލިބެންހުރި ވަސީލަތްތައް ބެނުންކޮށްގެން ނަފާހޯދާ ބަޔަކު ނޫޅެއެވެ. އަދި ސަރުކާރުތަކުން މިއަތޮޅުތަކުގެ ޕްލޭނެއްހަދާ ތަރައްގީ ކުރުމުގެ އެއްވެސް ވިސްނުމެއް ނުގެންގުޅެއެވެ. އަދި އެކަމަށް އަތޮޅުގެ ރައްޔިތުންވެސް މާބޮޑުފަރުވާލެއް ބަހައްޓާހެންވެސް ހިއެއްނުވެއެވެ. އަތޮޅުތައް ބޮޑެތީ އެއަތޮޅުތަކުގެ ގުދުރަތީ ސައިޒެވެ. ސައިޒުން ބޮޑުވިވަރަކަށް އަޅާލުން ކުޑަކަން ފާހަގަވެއެވެ.\nޖޫން 20, 2021 19:07\nމީހުން ވެސް ގިނަ ވާނެ ބޮޑު ތިލަދުންމަތީގަ.. މާލެ ފިޔަވާ އެންމެ އާބާދީ ވެސް ބޮޑީ އެ ސަރަހަށްދުގަ އެއީ އިދާރީ ބޮޑު4އަތޮޅުގެ މައްޗަށް އެކުލެވޭ ޤުތުރަތީ އަތޮޅެއް.. ތަރައްޤީ ނުވަނީ ސަރުކާރުތަކުން އަޅާ ނުލާތީއާ އެތެރޭގެ ހަދަަދައާއި ވާދަ ވެރިކަން ބޮޑުކަމުން.. އެކުވެރިކަން އެއްބައިވަންތަ ކަން ވަރަށް ކުޑަ..\nޖޫން 20, 2021 13:20\nބޮޑު ތިލަ ދުންމަތި އަކީ ގު ދުރަތީ އަތޮޅެއް ނޫން\nޖޫން 20, 2021 13:43\nހުވަދު އަތޮޅު އޮންނަނީ ދުނިޔޭގަ މިކިޔާ އަތޮޅު ބްރޭންޑަށް ؛. ހއ ހދ ށ ނ މިއަތޮޅުތައް ނުވަތަ ތިޔަ ކިޔާ ބޮޑު ތިލަދުންމައްޗާއި ހުވަދު އޮޅު ވެށީގެ ގޮތުން ވަރަށް ބޮޑު ތަފާތު އެބަހުރި އެހެންވެ ބޮޑު ތިލަދުންމައްޗަކަށް އަތޮޅޭ ނުކިޔާ . އަތޮޅަކީ ބޭރު ދުނީ ގަ ފަރު އޮވެފަ އެފަރުގެތެރެއިން އެތެރެވަރީގަ ރަށް ތައް އުފެދި ފަ ހުންނަ ތަންތަނަށް ކިޔާ ނަމެއް ހުވަދުއަތޮޅުގަ ވަށައިގެން މަދު ކަނޑުއޮޅިތަކެއް ހުރެފަ އޮންނަނީ ވަށައިގެން ފަރު ދުނިޔޭގަ އަތޮޅު ކިޔަނީ އެހެން އޮންނާތީ. އައްޑުއަތޮޅު ވެސް އޮންނަނީ ހުވަދު އަތޮޅު އޮންނަ ހެން ބޭރު ދުނީގަ ފަރެއް އޮވެފަ. ބޮޑު ތިލަދުންމަތި އޮންނަނީ އަތޮޅު ސިފައިގައެއް ނޫން. ބޮޑު ތިލަދުންމައްޗަކި ރަށެއް އޮންނައިރު ކޮންމެ ރަށެއް މިއޮންނަނީ މާކަނޑުގަ ފުއްޓަރު ގަ ހުވަދު އަތޮޅު އޮންނަކަހަލަ އެތެރެވަރި އެއް ބޮޑު ތިލަދުންމައްޗަކު ނޯވޭ .އަތޮޅު ނުކިޔަނީ އެހެންވެ. ރާއްޖޭގެ އާބާދީ ސިޔާސީގޮތުން ބަހާފަ ހުރިހާ ސިޔާސީ އިދާރާތަކަށް އަތޮޅު މިނަންދެވި އޮތީކީ އައްޑުއަތޮޅާ އ ހުވަދު އަތޮޅު އޮންނަގޮތަށް އެތަންތަން އަތޮޅު ސިފައިގަ އޮތީމައެއްނޫން. އެންން ސެވިފަ އެވަނި ސިޔަސީގޮތުން ބަހާލުމަށް ފަހު ދެވުނު ނަމެއްގެގޮތުގަ.\nޖޫން 20, 2021 13:51\nއެޓޯލް، މި ލަފްޒް ސާޗް ކޮށްލައްވާފަތޯ ކޮމެންޓް ތިކުރެއްވީ. އަތޮޅެއް ވާނީ ހަމަ އަތޮޅަކަށް. ކޮންމެ ގޮތަކަށް އެތެރެވަރިއާ ބޭރުވަރި އޮތަސްވެސް.\nޖޫން 20, 2021 20:26\nއަތޮޅަށް އިގިރޭސިން ލިޔަނީ އެޓޯލް. އިންސާނަކާ ހިއުމަން އަކާ ތަފަަތުވާނެތަ. އަތޮޅެއް އަތޮޅަކަށްވަނީ އެ ބުނި ސިފަ ހުރީމަ. އެހެން ނޫނީ އަތޮޅަކަށް ނުވާނެ\nޖޫން 20, 2021 19:11\nމާ ބޮޑަށް އެނގިފަ ތިހުރީ.. ދުނިޔޭގެ މި އިލްމަށް އެންމެ ފުންނާބު އުސް އާލިމުންނަށް ވުރެއް ތިޔަކަހަލަ ހަޖަމު މައްސަލަ ޖެހިފަ ހުރި ހަސަދަވެރި ޖާހިލެއްގެ ބަސްތޯ ޤަބޫލުކުރަންވީ؟؟ މިފަހަރު ދެން ހަޖަމު ކޮށްލައިގެން ހުރޭ.. ޤުދުރަތީ 13 އަތޮޅު އޮވޭ ރާއްޖޭގަ އެންމެ ބޮޑު އަތޮޅަކީ ބޮޑު ތިލަދުންމަތި.. އެއީ ހަޤީޤަތް ބަދަލެއް ނުވާނެ ލައްކަ ދުވަހު އޮޅުވާލަން މަސައްކަތްކޮށްފީމެއްނު ދޯ..\nޖޫން 20, 2021 13:44\nބޮޑު ތަން ވީމާ އަވަހަށް ބިޑަކާ ނުލާ ވިއްކާލެވޭނެ\nޖޫން 20, 2021 13:48\nބޮޑުތިލަންމަތީގައި އެންމެ އަޅާނުލާ ދޫކޮށްލާފައި އޮތީ ނ،އަތޮޅު. ނ.އަތޮޅު މީހުން މިކަންކަމުގައި ތެދުވަން ޖެހޭ\nޖޫން 20, 2021 13:49\nރާއްޖޭގެ ލިއުންތައްބަލަމާ ބޮޑު ތިލަދުންމައްޗަކަށް އަތޮޅެކޭ ނުކިޔާނެ. އަތޮޅު މިކިޔަނީ ހުވަދު އަތޮޅު އައްޑުއަތޮޅު ފަދަ އަތޮޅު ބޭރުން ރަށްތަކުގެ ވަށައިގެ ން ބޭރު ދުންނޏެއް ގެ ތެރޭގަ ރަށްތައް އުފެދިފާހުންނަ ތަންތަނަށް. ރާއްޖޭގަ ކޮންމެ އިދާރީ ދާއިރައަކަށް ސިޔާސީ ގޮތުން އަތޮޅުކިޔަސް ޖޯގްރަފީ ގޮތުން އަތޮޅު ކިޔަނި އައްޑޫ ހުވަދޫ ފަދަ ރަށް ތައް އުފަދިފަ ހުންނަގޮތަށް ހުންނަ ތަންތަނަށް.\nޖޫން 20, 2021 13:53\nއަރިއަތޮޅު، ނިލަންދެ އަތޮޅު، ފެލިދެ އަތޮޅު. ރާއްޖެ އުފެދިފައި އޮންނަނީ އަތޮޅުތަކަކަށް. އެޓޯލް. ކޮންމެ އަތޮޅެއްގައި ހާއްސަ ސިފަތަކެއް ހުންނަނީ. ރާއްޖޭގެ އެންމެ ބޮޑު އަތޮޅަކީ ބޮޑުތިލަދުންމަތި. ގްރޭޓަރ ނޯތް\nޖޫން 20, 2021 19:14\nދެލޯ ކަނު މީހަކަށް ކިޔަ ބުނާ ލިއުމެއް ފެނިގެން ތިޔަ އުޅެނީ.. ގޫގަލް ސަރޗަކޮށްލަބަލަ ދުނިޔޭގެ ފުންނާބު އުސް މާހިރުންގެ ލިއުންތައް ކިޔާލަން.. ހުވަދޫއަކަށް ވެސް އަތޮޅެކޭ ނުކިޔާނެ ތިޔަ ބީދައިން ބަލަންޏާ.. މޮޅު އެއްޗެކޭ ވީދެނީ މަޖަރާ ހީލަތުން އޮޅުވާލި އޮޅުވާލުން އަތަށް ގޮވީމަ.. ދެން ލަލަލާ\nޖޫން 20, 2021 14:27\nތިލަދުންމަތި ގުދުރަތީ އަތޮޅު ޒަމާނުއްސުރެ އޮންނަނީ ދެބަޔަށް ބައިކޮށްފަ އެއީ މިލަދުންމަޑުލާ ތިލަދުންމަތި.ބޮޑު ތިލަދުންމައްޗަކީ ބައެއް ފަހަރު މުޅި އުތުރުވެސް ކިޔާފަ އެބަހުރި.ފާދިއްޕޮޅު މާފިލާފުއްޓަކީ ބޮޑުތިލަދުންމަތީގައި ވެރިކަން ކުރިރަށް.ދެން ބޮޑުތިލަދުންމަތި ކިޔަނި ތިލަދުންމަތި،މިލަދުންމަޑުލު،އިހަވައްދިޕޮޅު،މާކުނުދޫ އަތޮޅު.\nޖޫން 20, 2021 17:02\nޖޫން 20, 2021 18:14\nބޮޑުތިލަ ދުންމައްޗަކީ އެއްމެބޮޑުއަތޮޅަށްވީއިރު ސަރުކާރުތަކުން އެއްވެސްވަރަކަށް ޓޫރިޒަމް ތަރައްގީކޮއް ދޭކައް އެއްވެސްކަމެއްނުކުރޭ އަ ދި އަބަ ދުވެސް ރާއްޖޭގެ ދެކުނުތަރައްގީ ކުރެވޭތޯ މަސައްކަތްކުރާނީ\nޖޫން 20, 2021 18:44\nބޮޑު ތިލަ ދުންމަތި ކިޔާ އަތޮޅެއް ރާއްޖޭގައި އޮވޭތަ؟\nޖޫން 20, 2021 20:03\nބަޔަކު ބޮޑު ތިލަދުންމަތި ކިޔަކަސް އެއީ ތިލަދުންމަތި ދެބައިކޮށްފަ އޮތީ ހއ. ހދ. އަށް ދެން އޮތީ މިލަދުންމަޑުލު އައީ އަންޒަމާނުއްސުރެ ކިޔާގޮތް މިލަދުންމަޑުލު ދެބައި ކުރުމަށް ފަހު ށ އާި ނ އުފެދިފަ އޮތީ ބަޔަކު ބޮޑު ތިލަދުންމައްޗޭކިޔަސް ތިލަދުންމައްޗަކި ހއ. ހދ. މިދެބައި ތާރީހް އޮޅުވާލަން ނޫޅުއްވާ.އަދި ރާއްޖޭގެ ޖޯގްރަފިީ އޮޅުވާލަން ނޫޅުއްވާ.\nޖޫން 20, 2021 20:21\nތިލަދުންމަތީ ގެ އަކަ ކިލޯމީޓަރު 3850 ހަމަ ވަނީ އިހަވަންދިއްޕޮޅާއި މަކުނުދޫ އަތޮޅު ހިމެނިގެން. ހޯރަފުށި ހިމެނޭ ސަރަހައްދަކީ ވަކިން އޮންނަ ވަކި އަތޮލެއް. މަކުނުދޫއަކީ ވެސް ފޯއްމުލައް އޮންނަހެން.ވަކިން އޮންނަ ވަކި އަތޮލެއް.\nޖޫން 20, 2021 20:44\nކޮބާ އަައްޑޫ އަދި ފުވަމުލަށް؟\nޖޫން 20, 2021 21:46\nހުވަދޫ މީހުން ގަބޫލުކުަރަން ދެކޮޅު ހެދިޔަސް ކަމުގެ މާހިރުނ ދެކޭގޮތް ބަދަލެއް ނުވާނެ. އެމީހުންގެ ލިސްޓުގަ ހުވަދޫ އަންނާނީ ބޮޑުތިލަދުންމައްޗައް ފަހު.\nބޮޑުތިލަދުން މައްޗަކީ އަތޮޅެއް ނޫނޭ ބުނާ މީހުންގެ ހޭލުންތެރިކަން ކުޑައީ. އެހެންވީރު ހައްދުންމައްޗަކީވެސް އަތޮޅެއް ނޫންތާ\nޢުތުރު ބޭފުޅުން އުޅޭދެން ޢެންމެ ބޮޑު އަތުޅު ކިހިލި ޖަހައިގެން. އުތުރު މީހުންނަކީ ތާއަބަދު ކޮންމެވެސް ގޮތަކުން ދެކުނަށް އޮއްގާ އުނކޭތޯ ބަލާ ބައެއް. ރޭސިޒަމްގެ ފިރިހަމަ ނަމޫނާ ދައްކާ ބައެއް.\nޖޫން 24, 2021 03:01\nރޭސިސްޓް މީހާ އެނގިއްޖެ ކޮމެންޓް ކިޔާލީމަ\nޖޫން 21, 2021 21:30\nބޮޑު ތިލަދުން މަތީގަ މަކުނުދޫ ނުހިމެނެނީތަ؟\nޖޫން 25, 2021 07:34\nނަން އެކަނި ބޮޑު ވީ


Bill Gates Porsche kaareh gathumun Elon Musk ah kamaku nudhiya | Mihaaru\nލައިފްސްޓައިލް / ބިލް ގޭޓްސް\nބިލް ގޭޓްސް ޕޯޝާ މަރުކާގެ ކާރެއް ގަތުމުން އީލޮން މަސްކަށް ކަމަކުނުދިޔަ\n20 ފެބުރުއަރީ 2020 - 07:07\nމީޑިއާތަކުން ރިޕޯޓްކޮށްފައިވާ ގޮތުގައި މައިކްރޮސޮފްޓް ކުންފުނީގެ ވެރިޔާ އަދި ދުނިޔޭގައި ދެވަނަ އެންމެ މުއްސަނދި މީހާ ބައްލަވައިގަތީ ޖަރުމަނުގެ ޕޯޝާ މަރުކާގެ އިލެޓްރިކް ޓޭކަން ސްޕޯޓްސް ކާރެކެވެ. އަދި އެ ބްރޭންޑްގެ ކާރެއް ބައްލަވައިގަތްކަން އޭނާ ވަނީ ޔޫޓިއުބް ތަރި މާކްއެޒް ބްރައުންލީ އަށް ދެއްވި އިންޓަވިއެއްގައި ކަށަވަރުކޮށް ދެއްވައިފަ އެވެ.\nމިކަމާ ހިތްހަމަނުޖެހިގެން އީލޮން ކުރެއްވި ޓްވީޓްތަކެއްގައި ވިދާޅުވީ ގޭޓްސްގެ އެ އަމަލުން މާޔޫސްވެއްޖެ ކަމަށެވެ. އަދި އޭނާ އާއި ގޭޓްސްއާ ދެމެދު ދެކެވުނު ވާހަކަތަކުން ނުކުތް އެއްވެސް ރަނގަޅެއް ނެތް ކަމަށް ބުންޏެވެ.\nއީލޮން ވިދާޅުވި ގޮތުގައި ކާރުތައް އުފައްދާ ބްރޭންޑަކަށް މި ވަގުތު އެންމެ ބޮޑަށް އިތުބާރުކުރެވެނީ ޓެސްލާގެ އުފެއްދުންތައް ކަމަށް ވިދާޅުވުމަށް ފަހު، އެހެން ބްރޭންޑެއް ގޭޓްސް އިހުތިޔާރުކުރެއްވުމަކީ ބަހާއި އަމަލާ ވެސް ދިމާނުވާ ކަމުގެ ހެއްކެކެވެ. އަދި ގޭޓްސްގެ އެ އަމަލަށް މީހަކު ޖޯކް ޖަހާފައި ޓްވީޓްކުރި ޖިފް އަކަށް އޭނާ ރިޕްލައި ވެސްކޮށްފައިވެ އެވެ. އޭގައި ފެންނަނީ ގޮނޑިއެއްގެ މަތިން މީހަކު ފުންމައިގަންނަ ތަނެވެ. އެ މަންޒަރު އީލޮން ސިފަކުރެއްވީ "އެއްފުޅައް މަތިން ފުންމައިލި ބަކަރި އަނެއް ފުޅައްމަތިން ވެސް ފުންމައިލުން" ގެ ގޮތުގަ އެވެ.\nއޭނާ ވިދާޅުވި ގޮތުގައި މި ވަގުތު އެހެން ބްރޭންޑްތަަކުގެ އިލެކްޓްރިކް ކާރުތައް ޓެސްލާގެ އުފެއްދުންތަކަށް ވުރެ އަގު ވެސް ބޮޑުވެފައި، އެފަދަ އުފެއްދުންތަކަށް ދިމާވާ މައްސަލަތައް ވެސް ގިނަ އެވެ.\nމައިކްރޮސޮފްޓް ދަތުރުފަތުރު ބިލް ގޭޓްސް އެމެރިކާ


ހިތް ދެވިއްޖޭ ކަލާޔަށް ހުވާ – 25 – Esfiya\nހިތް ދެވިއްޖޭ ކަލާޔަށް ހުވާ – 25\nނީކިޔާ ހޭލެވުނީ ހޫނު ވެގެންނެވެ. ބޮލަށް ތަދުވާ ވަރުން ނިދުނީ އޭސީ ވެސް ނުޖައްސައެވެ. ތެދުވެ އޭސީ ޖައްސާލަމުން ނީކިޔާ ފާޚާނާއަށް ވަދެ މޫނު ދޮވެލައިގެން އައިސް ނުކްޝާން ގެނެސްދިން ބޭސް ކައިލިއެވެ. ނިދުމުގެ ސަބަބުން ބޮލަށް ވަނި ކުޑަކޮށް ލުއިވެފައެވެ. ބޭސް ކައިގެން ފޯނު ހުޅުވާފައި ފުރަތަަމަ ވެސް ނީކިޔާ ބަލާލީ ލަމާން އޮންލައިންގަ އިންތޯ އެވެ. އެންމެ ފަހުން އޮންވެފައި އިނީ މިއަދު ހެނދުނެވެ. ނީކިޔާ ހައި ޖަހާލާފައި ރިޕްލައި ކުރަންދެން އިނެވެ. އިރުކޮޅެއް ވީ އިރު ވެސް ރިޕްލައި ނައުމުން ނީކިޔާ ފޯނު ބާއްވާފައި ކޮޓަރިން ނިކުތެވެ. ނުކްޝާން ޓީވީ ބަލަން އިންތަން ފެނިފައި ނީކިޔާ ނުކްޝާން ކައިރީގައި އިށީނެވެ.”ދެން އެއްވެސް ކަމެއް ނެތް؟؟ ކޮބާ ޔަމް؟؟..” ނީކިޔާ އެހިއެވެ.”ކޮޓަރީގަ ނުން ވާނީ..” ނުކްޝާން ޗެނަލް ތައް ބަދަލު ކުރަން ފެށިއެވެ. އެހެންހޭ އަހާލަމުން ނީކިޔާ ޔަމްހާއަށް ގޮވަން ވެގެން ދިޔައެވެ. އޭރު ނަވްޔާ ބަދިގޭގައި އުޅެއެވެ.”ޔަމް..” ނީކިޔާ ކޮޓަރި ދޮރު ހުޅުވާލި ވަގުތު ޔަމްހާ ފާޚާނާއިން ނިކުންނަނީއެވެ.”އާދެބަލަ ބޭރަށް.. ހާދަ ފޫއްސޭ ޔަމް ނެތީމަ..” ނީކިޔާ ތުން ދަމާލިއެވެ. ހެމުން ޔަމްހާ ވެސް ނީކިޔާ ފަހަތުން ނިކުތެވެ. ނުކްޝާން ލޮލުގައި އަޅައިގަތީ ޔަމްހާއެވެ. ހީލައިގެން ހުރި ކަމަކު މޫނުމަތިން ނުތަނަވަސްކަން ފެންނަން ހުއްޓެވެ. ނުކްޝާން މާ ވަރަކަށް ބަލާހެން ހީވެގެން ޔަމްހާ އެދިމަ ބަލާލި ވަގުތު ދެމީހުންގެ ހަތަރުކަޅި ބައްދަލުވިއެވެ.\n**25 ވަނަ ޕާޓު**\nހިތްހަމަ ނުޖެހޭކަން ދައްކާލާފައި ނުކްޝާން މޫނު އަނބުރާލިއެވެ. ނުކްޝާން އެހެން ހެދުމުން ޔަމްހާ ދެރަވެފައި އިސްޖަހާލިއެވެ. ނީކިޔާ ދައްކަމުން ދިޔަ ވާހަކަ އަށް ސަމާލުކަން ދޭން ފެށީ ވެސް އެ ނުތަނަވަސްކަމާއި މާޔޫސްކަން ނީކިޔާ އަށާއި ނުކްޝާންއަށް ނުދައްކަންށެވެ. ނުކްޝާންއަށް ނޭނގިގެން ޔަމްހާ އާއި ދިމަ ބަލާލެވުމުން އަމިއްލަ ނަފްސަށް ކުދިކިޔާލިއެވެ. ނުކްޝާންގެ ހިތުގައި އަލަށް އުފެދެންފެށި އިހުސާސް އަށް ކިޔާ ނަމެއް ހިތަކަށް ނައެވެ. ކޮންމެ ގޮތެއް ވިޔަސް މި އިހުސާސް ޔަމްހާ އާއި މެދު ކުރާކަށް ނުކްޝާން ބޭނުމެއް ނޫނެވެ. މިއީ ކޮންމެވެސް އެހެން ކަމަކާ ގުޅުވައިގެން ވާ ގޮތެއް ކަމަށް ނުކްޝާން ނިންމި އެވެ. ލަސްތަކެއްނުވެ އެ އިހުސާސް ގެއްލިދާނެ ކަމަށް އަމިއްލައަށް ނިންމި އިރު ނުކްޝާން އަށް ނޭނގުނީ އެ އިހުސާސްގެ މައްޗަށް ބާރު ނުފޯރުވޭނެކަމެވެ. ކިތަންމެ ވަރަކަށް މަސައްކަތް ކުރިޔަސް މެއެވެ.\nސައި ބޮއިގެން ނުކްޝާން ބޭރަށް ނިކުތް އިރު ޔޫޝައު ގެއިން ނިކުމެއްޖެ އެވެ. ފޫހިވާތީ ނުކްޝާން ލަމާންއަށް ގުޅާލިއެވެ.”ކޮން ހިތެއް އޮވެގެން މިހާރު ތި ގުޅީ..” ފޯނު ނެގިގޮތަށް ލަމާން އެހިއެވެ.”ކޮބާތޯ ބަލަން..” ނުކްޝާން ގަހެއްގައި ލެނގިލިއެވެ.”ދެން ހުރިހާ އެއްޗެއް ބަލާނެ މީހާގެ ހެޔޮކަން ދައްކަން އުޅެންޏާ..” ޝަކުވާގެ ރާގަކަށް ލަމާން ކިޔާލިއެވެ.”ނުކް.. މި ދަނީ ޔަމްގެ ބޭސް ބަދަލު ކުރަން..” ނީކިޔާ ޔަމްހާ އާ އެކީ ގެއިން ނިކުތެވެ. އަތަށް ފުންކޮށް ކަތުރު ހަރާފައި ވުމުން ބޭސް ބަދަލު ކުރަން ދެދުވަހުން އެއްދުވަހު ދާން ޖެހެއެވެ.”ބޭހޭ؟؟ކޮން ބޭހެއް؟؟ ނުކް އޭނައަށް ކީއްކުރީ؟..” ނީކިޔާމެން ދިޔަ އަޑު އަހާފައި ލަމާން ސުވާލުތައް ކުރަން ފެށިއެވެ.”އަޖާބެއް.. އޭނާއަށް ކަމެއް ވާއިރަށް މިމީހުންނަށް ހީވަނީ މަރު ގާތް ވާހެން..އޭނަ އަމިއްލަ އަށް އަތަށް ކަތުރު ހަރައިގެން ކުރިން ދުވަހު.. މަ ބޮލަށް ޖަހާތޯ ކަންނޭނގެ އެހެން ހެދީ.. ބައްޔެއް ކަހަލަ އެއްޗެއް ހުވާ..” ނުކްޝާން ދެލޯ އަޅައިގެން ހުރެ ވާހަކަ ދެއްކިއެވެ.”ތިހާ ރުޅި ނާދެބަލަ.. ފުރަތަމަ އަހާބަލަ ކީއްވެގެންތޯ އަތަށް ކަތުރު ހެރީ.. ވެދާނެ ނުކް އޭނާއާމެދު ކަންތައް ކުރާ ގޮތުން ދެރަވެގެން ކަމަށް..” ލަމާން ބުންޏެވެ.”ނޫޅެން!..” ދަތްކުނޑި ވިކާލަމުން ނުކްޝާން ފުން ނޭވާއެއް ލިއެވެ.\nބޭސް އަައިގެން ހޮސްޕިޓަލުން އައި މަގުމަތީގައި ނީކިޔާ ބޭނުންވީ އެއްޗެއް ކާލަންށެވެ.”ޔަމް މަޑުކޮށްލާ މި އަންނަނީ ޗޮކްލެޓް ގަނެގެން..” ނީކިޔާ ފިހާރައަށް ވަނެވެ. އެކި ވައްތަރުގެ ޗޮކްލެޓްތައް ނަގައިގެން ކައުންޓަރު ކައިރިއަށް ނީކިޔާ ދިޔައެވެ. ކޮފީ ދަޅުތައް ކައިރީގައި ހުރި ސުދާ ނީކިޔާ ލޮލުގައި އަޅައިގަތީ އެވަގުތެވެ.”ހޭއި ނީކިޔާ..” ސުދާ ހެވިފައި ގޮވާލިއެވެ. މޫނު އަނބުރާލަމުން ނީކިޔާ އެހެން ދިމައެއް ބަލަން ފެށިއެވެ.”ލަމާން ހަމަ ޗީޓް ކުރަނީއޭ ދޯ.. ކިހާ ދެރަ.. ހިތް ހަލާކު.. ދެން ވެސް އޭނަ ދައްކާ ދަޅައަށް ހެއްލެން ހުރޭ.. ކޮންމެ ރެއަކު އަންހެން ކުއްޖެއް ގޮވައިގެން އުޅޭ ފިރިހެނަކާ އެކީ އުޅެގެން ލިބޭނީ ލަނޑު..” ސުޕާރީ ތައް ޖީބަށް އަޅަމުން ސުދާ މަލާމާތް ކޮށްލިއެވެ. މިފަހަރު ލަމާން އާއި ދެކޮޅަށް އެއްޗެއް ބުނާކަށް ނީކިޔާއަށް ނުކުޅެދުނެވެ. ތުންފަތުގައި ދަތް އަޅާލަމުން ކަރުނަތައް ހިންދާލާފައި ޗޮކްލެޓްތައް ހިފައިގެން ނީކިޔާ ފިހާރައިން ނިކުތެވެ. ސުދާ އެބުނީ ތެދެކޭ ނީކިޔާ ހިތް ޤަބޫލު ކުރީ ލަމާންގެ ޢަމަލާ ބަހާ ދިމާ ނުވާތީއެވެ. ހަޤީގަތާ ކުރިމަތިލާން ޖެހޭނެކަން ހަނދާން ކުރަމުން ޔަމްހާ އާ އެކީ ގެއަށްދާން ނީކިޔާ ހިނގައިގަތެވެ.”ކަމެއް ވީތަ؟؟..” މާ މަޑުން ނީކިޔާ ހުންނަން ފެށުމުން ޔަމްހާ އަހާލިއެވެ.”ނޫނޭ ހެހެ..” ރާގު ބަދަލު ކޮށްލަމުން ނީކިޔާ ހިނިގަނޑެއް ޖަހާލިއެވެ.\nސުދާ ފިހާރައިން ނިކުމެ ޔޫޝައު ބުނި ފަޅު ގެއާއި ދިމާއަށް މިސްރާބު ޖެހިއެވެ.”ޝޫޓް.. މިހާރު ގަޑި ވެސް ޖެހޭނެ..” ފޯނުން ގަޑި ބަލާލަމުން ސުދާ ހިނގުން އަވަސް ކޮށްލިއެވެ.”ހާދަ ލަހަކުން ތި އައީ.. މިތާ ހުރެ ހުރެ ފައިގަ ރިއްސާން ފަށައިފި..” ޔޫޝައު ސުދާ އާއި ދިމާއަށް ބަލާލިއެވެ.”ސާބަސް.. މިތަނަށް މި އައީ ނީޝާ ބުނެގެން ނޫންތަ..” ސުދާ ލަދުން އިސްޖަހާލަމުން ބުންޏެވެ.”އާނ ދޯ.. އަސްލު ރާއްޖެ އައީ ވެސް ހަމަ މި ބޭނުމުގަ.. ރަޝިޔާގަ އުޅެ އުޅެ އެ އާދަތައް މިހާރު ހުންނަނީ.. ހަގް އެއް ދީބަލަ..” ޔޫޝައު އެއްލޯ މަރާލިއެވެ. ލަދު ފިލުވާލާފައި ޔޫޝައުގެ ގައިގައި ސުދާ ބާރަށް ބައްދާލިއެވެ.”ދެން އޯކޭ އޯކޭ ތިހާ ބާރަށް ނޫނަސް” ދޫ ނެރެލަމުން ޔޫޝައު ޖީބަށް އަތް ޖަހާލިއެވެ.”މި އައީ އެއްކަލަ ނީކިޔާ ގޮއްވާލާފަ..” ސުދާ ފާރު ބުރިއެއް މަތީ އިށީންނަމުން ބުންޏެވެ.”އަހަރެމެންގެ ޓާގެޓަކީ ޔަމްހާ އާއި ނުކްޝާންއެއްނު.. ބަޓް މުޅި އެ އާއިލާ އާ ކުޅުމަކީ ހާދަ މަޖާ ކުޅިވަރަކަށް ވާނެއޭ..” ޔޫޝައު ހޭންފެށިއެވެ.”އާނ އެކޭ.. އޭނަ ޤަބޫލު ކުރި މަ ލަމާން އޭ ކިޔައިގެން ހެދި ދޮގު ވާހަކަ.. ވެދާނެ ޝައްކުވާ ގޮތަކަށް އޭނައަށް އުޅެވެނީކަމަށް..” ސުދާ އަރައިގެން އިން ހީލްސް ބައިލަމުން ފައި ދަމާލިއެވެ. ޔޫޝައު ވެސް މިއަދު އޭނާއަށް ކުރެވުނު ކަންތައް ސުދާއަށް ކިޔައިދިނެވެ.\n“އޭ ބްރޯ.. ބުނެބަލަ ކުއްޖަކަށް ޕްރޮޕޯސް ކުރާނެ ގޮތެއް..” ލަމާން ހުޝާން ކައިރީގައި އެހިއެވެ.”އައްދެ.. ކާކަށް އަނެއްކާ..” ހުޝާން ހެވިފައި ލަމާން އަށް ބަލާލިއެވެ.”އެއީ.. އެކުއްޖާ އާނއެކޭ ބުނެފިއްޔާ ބުނާނަން ކާކުކަން.. އެހަށް މަ ކުރި ސުވާލަށް ޖަވާބު ދީބަލަ..” ހިނިތުންވަމުން ލަމާން ޖަވާބު ދިނެވެ.”މާބޮނޑިއެއް ގަނެގެން..އޯރ ރިންގް އެއް ދޭނީ.. އޯރ ކެއުމަކަށް އިންވައިޓް ކޮށްފަ އަތުގަ ހިފާފަ އަހާނީ..” ހުޝާން ޚިޔާލަށް އައީ ގޮތް ކިޔާލިއެވެ.”އޫހ.. ތެންކްސް.. ހަމަ އެކަކު ކައިރީ ނުބުނާތި.. ނުކް ކައިރީ ވެސް އަދި ނުބުނަން.. އެކުއްޖާ އޯކޭ ކޮށްފިއްޔާ ނުކް ކައިރީ ބުނާނަން..” ވިސްނުމަކަށް ގެއްލިފައި އިނދެ ލަމާން ހީލިއެވެ.”އާނ ތި ކެވޭތޯ ބަލާބަލަ ތި އަންހެން ކުއްޖެއްގެ ޚިޔާލު ނުކޮށް..” ހުޝާން ދިމާ ކޮށްލިއެވެ. ލަމާންގެ މަންމަ އަށް ނިދުމުން ދެމީހުން ވެސް ހޮސްޕިޓަލް ކެންޓީނަށް އައީ އެއްޗެއް ކާލަންށެވެ. ލަމާން ނިންމައިގެން ހުރީ އަނބުރާ ރާއްޖެ ގޮސް ނީކިޔާ އާއި ރައްޓެހިވާންށެވެ. އެވަގުތު ކޮޅުގައި ވާނެ ގޮތް ހިތަށް އެރުމުން ލަމާންއަށް ބޭއިޚްތިޔާރުގައި ހީލެވުނެވެ.\nނީކިޔާ އެކަނިވެލަން ބޭނުން ވުމުން ބޭރުގައި ހުރި ތިރި ގަހަކަށް އަރާ އިށީނެވެ.”ލަމާން..” ފެންކަޅިވެފައިވާ ލޮލަކުން ނީކިޔާ ކުރިމައްޗަށް ނަޒަރު ހުއްޓާލިއެވެ. ލަމާންއަށް އިންތިޒާރު ކޮށްކޮށް ހުއްޓާ މިވީ ކިހިނެއް ހެއްޔެވެ؟ އޭނަގެ ފުރަތަމަ ލޯބި އޭނަ އަތުން ބީވެގެން ދަނީ ހެއްޔެވެ؟ ލަމާން ލޯބިވާ ކުއްޖަކީ އޭނައެއް ނޫން ބާއެވެ؟ އުންމީދު މި ކުރެވެނީ ވާން ގާތް ވެސް ނުވާ ކަމަކާ ހެއްޔެވެ؟ ނޫނެކެވެ. އަދި އެއްފަހަރު ނަމަވެސް ލަމާންއަށް އިތުބާރު ކުރާނެއެވެ. ސުދާ އަކީ އޭނަ ދެކެ ރުޅި އަންނަ މީހެކެވެ. ސުދާ ދައްކާ ވާހަކަ ޤަބޫލު ކުރަން ހެޔޮ ވެސް ނުވާނެއެވެ. އަމިއްލަ ނަފްސަށް ވިސްނައިދެމުން ނީކިޔާ ކަރުނަތައް ހިންދާލާފައި ހީލިއެވެ. ދެން ލަމާން ގުޅާ ފަހަރަކުން އޭނަ ލަމާން ދެކެ ވާ ލޯބި ހާމަ ކުރާނެއެވެ. ލަމާން އާއި ނުލާ ނޫޅެވޭނެކަން ބުނެދޭނެއެވެ. ލަމާން އޭނާގެ ލޯބި ޤަބޫލު ކޮށްފިއްޔާ ސުދާ ދެއްކި ވާހަކަތަކަކީ ހުސް ދޮގު ވާހަކަތަކެކެވެ.\n“ކޮންކަމަކާ މާ ހެވެނީ؟؟..” ނުކްޝާން އެހިއެވެ.”އެ ކީއްކުރަން ބަލާ އެއްޗެއް.. މީހަކަށް ހެވުމަކީ މަނާކަމެއްތަ؟..” ނީކިޔާ މަތީ ތުންފަތުގައި ދަތް އަޅާލިއެވެ.”އުހުނ.. މިކަހަލަ ހަމަހިމޭން ތަނެއްގަ ގިނައިން ކުރާނީ ބިޓުގެ ޚިޔާލު. އެހެންވެ ހަމަ އަހާލީ.” ނުކްޝާން ނީކިޔާ ކައިރިއަށް ގަހަށް އެރިއެވެ. ބިޓޭ ބުނުމުން ނީކިޔާ ފާޑަކަށް ރަކިވިއެވެ.”ހޫނ ޔަޤީނޭ.. ކާކު؟؟” ނީކިޔާ އަށް ވީގޮތް ފެނުމުން ނުކްޝާން ލާނެއްކަން ދެގުނަވިއެވެ.”ޝަޓް އަޕް..” ރަކިވީކަން ފޮރުވާހިތުން ނީކިޔާ ތުން ދަމާލިއެވެ.”އޯވ ކާކުތަ ނީކް ލަދު ގަންނަވަރަށް ލޯބި ދެނީ.. ބުނެލައިގެން އުޅެބަލަ..” ކޮލުގައި ޝަހާދަތް އިނގިލިން ޖަހާލަމުން ނުކްޝާން ވިސްނާކަމަށް ހެދުނެވެ.”ނޯ ވަން..މީހަކު ރަކި ވިއްޔާ ނޫނީ ހީލައިގެން އިނިއްޔާ އޭގެ މާނަ އަކީ ބިޓެއް ގެންގުޅުމެއް ނޫނޭ ބިގް ސައިކޯ.” ދެބުމަ އަރުވާލަމުން ނީކިޔާ ފޮނިވެލިއެވެ.”އާނ އިނގެއޭ އެކަމަކު މަށަށް ޝައްކުވޭ އެބަ.” ނުކްޝާން ދެލޯ ހަނިކޮށްލިއެވެ. ޝައްކު ވާނެ ހުރިހާ ކަމެއް ވެސް.. އޭ ތިއެއް ނޫނޭ.. އިނގޭތަ ނަވްއެބަ އުޅޭ ޒާއިފް މެންގެއަށް ޗޭންޖް ވާން..” ނީކިޔާ ވާހަކަ ބަދަލުކޮށްލިއެވެ.”ވާޓް..” ނުކްޝާން ދެލޯ ބޮޑުވިއެވެ.”ހޫމް.. ނަވް ބުނީ ނުކް ކައިރީ ވެސް ބުނެދޭށޭ.. އަސްލު ވެސް ވަރަށް ދެރަ..އެކަމް ނަސީބެއް މާލެ އެއް ނުދޭ މިގެއާ ވަރަށް ކައިރި..މިތާ ހުރި ކުޑަކުދިންގެ ޕާކް އިނގެއެއްނުން.. އެތާ ކުރިމަތި.. އެހާ ދުރެއް ނޫނެއްނު.. ” ނީކިޔާ ބުންޏެވެ. ނުކްޝާން އެހެންދޯއޭ ބުނަމުން ގަހުން ފުންމާލިއެވެ.\nޔޫޝައު ގެއަށް އައި އިރު ޔަމްހާ ސިޓިން ރޫމުގައި ޓީވީ ބަލަން އިނެވެ. ހަމަ އެކަކު ފެންނަން ނެތުމުން ޔޫޝައު ހީލަމުން ޔަމްހާ ކައިރީގައި އިށީނެވެ.”ހަގް އެއް ދީބަލަ ބޭބީ..” ޔޫޝައު ސިއްރުން އެދުނެވެ. ޔަމްހާ ވަގުތުން އިންކާރު ކޮށްފައި ދުރަށް ޖެހުނެވެ.”އޯކޭ އޯކޭ.. އެކަމް އެއްކަލަ ފޮޓޯތައް..” ނޭނގޭ ކަމަށް ހަދާލަމުން ޔޫޝައު ހަނދާން ކޮށްދިނެވެ. ހިތް ނޫނެކޭ ބުނި ނަމަވެސް އަމިއްލަ ނަފްސަށްޓަކާ ޔޫޝައުގެ ގައިގައި ޔަމްހާ ބައްދާލަމުން ލޯ މަރާލިއެވެ. އެވަގުތު ގޭތެރެއަށް ވަންނަން އައި ނުކްޝާން އަށް އެތަން ފެނުނެވެ. ޔަމްހާގެ އަތް ޔޫޝައުގެ ގައިގައި ވަށާލެވިފައިވީ ގޮތުން ނުކްޝާންގެ ހިތަށް އުނދަގޫ ވިއެވެ. ޚާއްސަކޮށް ޔަމްހާގެ ދެލޯ މަރާލާފައި ވީގޮތުން އެއީ ޔަމްހާ ބޭނުން ވެގެން ކުރާ ކަމެއްހެން ބަލާލާ މީހަކަށް ހީވެދާނެއެވެ. އެދެމީހުންނަށް ނުބަލަން ވެގެން ނުކްޝާން ހިނގައިގަތީ ކޮޓަރިއަށް ވަންނަންށެވެ. ޒާއިފް އެ ބުނި ވާހަކަތައް ހިތުގެ އަޑިން ޤަބޫލު ކުރެވިއްޖެއެވެ. މީހަކު ވަތް އަޑަށް ޔަމްހާ ކުއްލިއަކަށް ޔޫޝައު އާއި ދުރުވިއެވެ.”މައި ގޯޑް.. އިޓް ފެލްޓް ސޯ ގުޑް..” ނުކްޝާން ވަތްތަން ބަލަން ހުރެފައި ޔޫޝައު ތަމްބްސް އަޕް އެއް ދައްކާލިއެވެ. ޝަކުވާ ކުރާފަދަ ގޮތަކަށް ޔޫޝައު އާއި ދިމަ ބަލާލަމުން ޔަމްހާ ގެއިން ނިކުންނަން ދުއްވައިގަތެވެ.\nނުކްޝާން ކޮޓަރިއަށް ވަތް އިރުވެސް ޔޫޝައު އާއި ޔަމްހާގެ ޚިޔާލުތައް ބޮލަށް އުނދަގޫ ކުރަމުން ދިޔައެވެ. ޔަމްހާ އާއި ޔޫޝައު އާއި ދެމެދު އޮންނަނީ ކޮން ގުޅުމެއް ހެއްޔެވެ؟ އެދެމީހުން އެހާ ވެސް ކައިރީ ހެއްޔެވެ؟ ނުކްޝާން އާއި މެދު ނޯންނަ ގުޅުމެއް ޔޫޝައު އާއި އެކީ ބާއްވާތީ ނުކްޝާން ހިސާބަކަށް ހަސަދަވެރިވިއެވެ. ޚިޔާލުތަކުގައިި އިނދެފައި ދޮރާއި ދިމަ ބަލާލީ ޔަމްހާ އަންނާނެ ކަމުގެ އުންމީދުގައެވެ. ޔަމްހާ ނައުމުން އިސްޖަހާލާފައި ނުކްޝާން ތުން ފިއްތާލިއެވެ. ހަމަހެއަށް އާދެވުނު ފަދައެވެ. ކުއްލިއަކަށް ދެބުމަ ގޮށްޖަހާލަމުން ދަތްކުނޑި ވިކާލީ އަމިއްލަ ނަފްސު ދެކެ ރުޅިއައިސްފައެވެ. ޔަމްހާ ޔޫޝައު އާ އެކީ އުޅުނަސް އޭނައަށް ކޮން ކަމެއް ހެއްޔެވެ؟ އޭނަ ގައިން ތަނެއް މަދުވަނީކީ ނޫނެވެ. ނަމަވެސް ނުކްޝާން އަށް ފާހަގަވާ ކަމަކީ އެފަދަ ކަމެއް ޔަމްހާ އާއި ޔޫޝައު އާއި ދެމެދު ވާތަން ފެނުމުން ހިތަށް ފާޑަކަށް އުނދަގޫ ވާކަމެވެ. އެއީ ކީއްވެ ކަމެއް އަދަށް ދާންދެންވެސް ނޭނގެއެވެ. ދެން ނުކްޝާން ނިންމީ ގިނަވަގުތު ޕޮލިސް ސްޓޭޝަނުގައި ހޭދަ ކުރަންށެވެ. އެތަނުގައި ކައިގެން ފެންވަރައިގެން އުޅެވޭނެއެވެ. އޭރުން ފަހަރެއްގާ މި އިޙުސާސް ނެތި ހިނގައިދާނެހެން ނުކްޝާން އަށް ހީވިއެވެ. އެއީ ކިހާ ބޮޑު ކުށްހީއެއް ކަމެއް ކުޑަކޮން ވެސް ނުކްޝާން އަކަށް ނޭނގެއެވެ.\n“އޭ ޔަމް ކޮންތާކަށް؟؟..” ޔަމްހާ ގެއިން ނިކުތުމުން ނީކިޔާ އެހިއެވެ.”ތާކަށް ނޫން… ހަމަ ނިކުމެލީ..” މާޔޫސްކަން ފޮރުވަމުން ޔަމްހާ ހިނިތުންވެލިއެވެ.”އެހެންތަ.. އާދެބަލަ މިތާ އިށީންނަން..މަށަށް ދޮގު ނުހަދާތި.. ކީއްވެފަ ތިހިރީ؟.” ނީކިޔާ ފަރުވާތެރިކަމާއި އެކު ޔަމްހާގެ މޫނަށް ބަލާލިއެވެ.”އެއީ.. ދެންމެ ނިކުންނަނިކޮށް ވެއްޓެން އުޅުނީ..” ޔަމްހާ ދޮގު ހެދިއެވެ. އެވާހަކަތައް އަޑުއަހަން ހުރި ޔޫޝައު ގާތަށް ހިނި އައެވެ.”ވެއްޓެން ދަނިކޮށް އަހަރެން ހިފެހެއްޓީ..” ބޭރަށް ނިކުންނަމުން ޔޫޝައު ބުންޏެވެ. ދެންވެސް ނީކިޔާއަށް ޤަބޫލު ކުރަން ދަތިވިއެވެ.”އޯކޭ.” ނީކިޔާ ގަހުން ފުންމާލިއެވެ. ޔޫޝައު އިތުރު ކަމެއް ޖައްސައިގެން ބްލެކްމެއިލް ކޮށްފާނެތީ ޔަމްހާ ވެސް ކޮޓަރިއަށް ވަންނަން ހިނގައިގަތެވެ. އަނެއްކާ ވެސް ކުރިމަތި ލާން ޖެހޭނީ ނުކްޝާން އާކަން އިނގުމުން ހިނގުން މަޑުޖެހުނެވެ. އަދި ނުކްޝާން އޭނަ އާއި މެދު އަޅާ ނުލާނެކަން ހަނދާންވުމުން ނުތަނަވަސް ކަމާއެކީ ކޮޓަރިއަށް ވަނެވެ. ހެމުން ފޯނާއި ކުޅެން އިން ނުކްޝާން ފެނިފައި ޔަމްހާ ހިތަށް ހަމަޖެހުމެއް ނުލިބުނެވެ. ނުކްޝާން މާ ވަރަކަށް އޭނާގެ ހިތަށް ތަދުކުރަން އުޅެނީ ކީއްވެ ބާއެވެ؟\nނުކްޝާން އަށް ބަލަން ހުރިކަން ފާހަގަ ވެދާނެތީ އަވަހަށް ކޮންމެވެސް މަސައްކަތެއް ކުރަން އުޅުނެވެ. ނަމަވެސް އަތުގައި ބެންޑޭޖް އަޅާފައިވުމުން އެއްކަމެއް ވެސް ކުރެވޭގޮތެއް ނުވިއެވެ. އެވަގުތު ފޯނު ރިންގްވާންފެށިއެވެ. ނިޝާ އަރާފައި އިނުމުން ޔަމްހާ ފޯނު ހިފައިގެން ކޮޓަރިން ނިކުތީ ނުކްޝާން އަށް އަޑުއިވި ދާނެތީއެވެ.”ހެއި.. ކިހިނެއް މިހާރު.. އަތަށް ތަދުވޭތަ އަދިވެސް..” ނީޝާ ޝައުޤުވެރިކަމާއެކު އެހިއެވެ.”ހްމް ކުޑަކޮށް ތަދުވޭ..” ވާހަކަ ދައްކާ ހިތް ނުވެފައި އިނދެ ޔަމްހާ ބުންޏެވެ.”ހާދަ ފާޑަކަށް.. ކަމެއް ހިނގީތަ؟” ޔޫޝައުގެ ފަރާތުން އެކަހަލަ ކަމެއްގެ ވާހަކަ އަޑު އިވިފައި ނުވާތީ ނީޝާ ހައިރާންވިއެވެ.”ނޫނޭ.. މިގަޑީގަ އަތަށް ތަދުވާތީ ތިހެން ތި ހީވަނީ..” ޔަމްހާ ޖަވާބު ދިނެވެ. ޔަމްހާ އެހެން ބުނުމުން ޔޫޝައު މެންނަށް އަދި ކަމެއް ނުކުރެވޭތާއޭ ނީޝާ ހިތަށް އެރިއެވެ.”އެހެން.. ދެން ރެސްޓް ކުރޭ ޕްލީޒް. ޓޭކް ކެއަރ.. ބާއި .” ނީޝާ އެހެން ބުނެފައި ޔަމްހާއަށް އެއްޗެއް ބުނަން ފުރުސަތު ނުދީ ފޯނު ކަނޑާލިއެވެ. އެއީ ނީޝާގެ އާދައެއް ކަމުން ޔަމްހާ އަޅާ ނުލައި ނީޝާ ބުނިހެން ރެސްޓް ކޮށްލަން ކޮޓަރިއަށް ވަދެ އެނދުގައި އޮށޯތެވެ.\nޔަމްހާއަށް ހޭލެވުނީ އަތަށް ތަދުވާ ވަރުންނެވެ. އޭރު އިރުވެސް ނާރައެވެ. އަތަށް ތަދުވާތީ ހަދާނެ ގޮތް ނޭނގިފައި ޔަމްހާ އިންދައި ނީކިޔާ މަތިން ހަނދާންވުމުން ޔަމްހާ އެނދުން ތެދުވެ ކޮޓަރިން ނިކުތެވެ. އަދި ނީކިޔާ ކޮޓަރީގައި ޓަކި ދިނެވެ. ދެތިން ފަހަރަކު ޓަކި ދިނުމުން ވެސް ނީކިޔާ ނުހޭލިއެވެ. ނުކްޝާން އާއި ނީކިޔާ އަކީ ނަވްޔާ ފަދައިން އެހާ އަވަހަށް ހޭލެވޭ ބައެއް ނޫނެވެ. ޔަމްހާ ފުން ނޭވާއެއް ލަމުން ސޯފާގައި އިށީނެވެ. ކުއްލިއަކަށް ނީކިޔާ ދޮރު ހުޅުވާލި ގަޑީގައި ޔަމްހާ ސިއްސައިގެން ދިޔައެވެ.”ނީކް ނުނިދަންތަ؟؟..” މޫނުމަތިން ނިދީގެ އަސަރެއް ފެންނަން ނެތުމުން ޔަމްހާ އެހިއެވެ.”ހޫމް.. ކީއްވެގެން ގޮވީ..” ނީކިޔާ ޔަމްހާ ކައިރީގައި އިށީނެވެ.”މާ ބޮޑަށް އަތަށް ތަދުވާތީ.” އެ އަތުގައި އަތް އަޅާލަމުން ޔަމްހާ ބުންޏެވެ. އިރުކޮޅަކުން ތަދު ކުޑަވެދާނެ.. ޒާއިފް ހޭލާ ހުރި ނަމަ.. އޭނަ ވެސް ހާދަ ނިދިގަދައޭ..” ނީކިޔާ ޔަމްހާގެ އަތަށް ވައި ޖައްސާލިއެވެ.”ކީއްވެ ހޭލާ މިގަޑީގަ..” ޔަމްހާ ހިތުގައި އުފެދުނު ސުވާލު ކޮށްލިއެވެ.”ކަމެއް ނުވޭ..” ހިނިތުންވުމަކާ އެކީ ނީކިޔާ ޖަވާބު ދިނެވެ. ސިޓިން ރޫމުގައި އަނދިރި ބޮތްކެއް ދިއްލާފައި ހުރުމުން ނީކިޔާގެ ހިތާމަވެރި މޫނެއް ޔަމްހާ އަކަށް ފާހަގައެއް ނުވިއެވެ.”އެހެންތަ.. ދެން ނިދާ އަވަހަށް.. އަނެއްކާ ބޮލުގަ ރިއްސާނެ.” ޔަމްހާ އެދުނެވެ. އޯކޭއޭ ބުނެފައި ނީކިޔާ ކޮޓަރިއަށް ވަނެވެ. ޔަމްހާއަށް އެތާ އިންދައި ފޫހިވެގެން ނިދުނެވެ.\n“ގުޑް މޯނިންގް.. މިތާ ކީއްވެ ނިދީ؟.” ނަވްޔާ ޔަމްހާއަށް ގޮވާލިއެވެ.”ނިދުނީ.. ހެހެ ގުޑް މޯނިންގް..” ޔަމްހާ ހީލިއެވެ.”ޒާއިފް މެންގެއަށް ޗޭންޖް ވާން މިއުޅެނީ.. އަންނައްޗޭ އިނގޭ.. އެހާ ދުރެއް ނުވާނެއޭ.” ނަވްޔާ އެދުނެވެ. އަދި ގެ ހުންނަތަން ކިޔާދިނެވެ.”ކޮން އިރަކުން ދަނީ.” އަނެއްކާ ވެސް ޔަމްހާގެ ހިތް ނުތަނަވަސް ވިއެވެ.”ގެ ހުރީ ރެޑީގަ މިހާރު..ހަމަ ދާންވީ.. ދެ ކޮޓަރި އިންނަ ގެއެއް.. ކުރިން ޒާއިފް މަންމަ އުޅުނީ އެގޭގަ.. މިދިޔަ އަހަރު އޭނަ މަންމަ ނިޔާވެގެން އެގެ ހުހަށް ނުބަހައްޓަން ޒާއިފް ބުނީ ބަދަލުވާން ހިނގާށޭ..އަސްލު މާލެ ދާން ޖެހުނު ނަމަ ނުދާނަން..” ނަވްޔާ ކިޔާދިނެވެ.”ނަވް ދިޔައީމަ ވަރަށް ފޫހި ވާނެ.. ނީކް މެން ވެސް ދާނީ..” ޔަމްހާ އެހެން ބުނުމުން ނަވްޔާ ވަގުތުން ޔޫޝައު އެހުރީ ނޫންހޭ ބުންޏެވެ.”ޔޫޝައު އާ ނަވް އާ ތަފާތު ވާނެ ދޯ..” ޔަމްހާ ހީލިއެވެ.”ދަނީއޭ ސައި ހަދަން.. ޔަމްގެ އަތް ރަނގަޅު ވީމަ ދާނީ. އޭރުންނު މަ ނެތަސް ގޭތެރޭގެ މަސައްކަތް ކުރެވޭނީ ދޯ.” ނަވްޔާ ބަދިގެއަށް ވަނެވެ.”އަޅޭ ނަސީބު ކިހާ ރަނގަޅު.. އަހަރެމެންނަށް އެކީގަ ކިހާ ވަގުތެއް ހޭދަ ކުރެވޭނެ ދޯ ބޭބީ. ބޭބީ ދެން ނުޖެހޭނެ މީހަކު ހުރެދާނެ ކަމަކަށް ހާސް ވާކަށް..” ނަވްޔާ ދެއްކި ވާހަކަތައް އަޑުއަހަން ހުރި ޔޫޝައު ހިނިގަނޑެއް ޖަހާލިއެވެ. ކޮޓަރިން ނިކުންނަން އައި ނުކްޝާން އަށް އެ ވާހަކަތައް އަޑު އިވުމުން ނިކުންނަ ޚިޔާލު ދޫކޮށްލާފައި އިތުރު ވާހަކައެވެ އިވޭތޯ މަޑުކޮށްލިއެވެ. ނުކްޝާން ސިހުނީ ދޮރު ހުޅުވާލާފައި ވަތް ޔަމްހާގެ މޫނު ނުކްޝާންގެ މޭމަތީގައި ޖެހުމުންނެވެ.\nAminath Mai zer\nWow❤.. Nice part 💕💕.. Curiously waiting for the next part 😇😇💓\nނޭނގިހިތޭ ތި އަތުލީ 34\nލޯބި July 26, 2019\nހިޖުރަ (ވިހިވަނަ ބައި)\nދީނީ ލޯބި September 1, 2015\nތިޔަ ލޯބިން ލިބުނު ހަދިޔާ\nހިތާމަ ބިރުވެރި ލޯބި February 3, 2018\nރޫޙާނީ ބިރު –3–\nހިތާމަ ބިރުވެރި އެހެނިހެން August 16, 2019\nހިތާމަ ލޯބި July 14, 2018\nލޯތްބެއްގެ ފެށުން 25\nލޯބި July 25, 2019


އިތުރު 2000 ޓީޗަރުން ޑިގްރީ ފެންވަރަށް ތަމްރީނު ކުރަނީ\nސްކޫލްތަކުގައި ކިޔަވައިދެއްވާ ޓީޗަރުންނަކީ ހައިބަތާއި ޤަދަރު އުފުލިގެންވާ ބަޔަކަށް ހެދުމުގެ ސިޔާސަތުގެ ދަށުން އިތުރު 2000 ޓީޗަރުން ޑިގްރީ ފެންވަރަށް ތަމްރީނު ކުރުމަށް ދިވެހި ރާއްޖޭގެ ޤައުމީ ޔުނިވަރސިޓީ އާއި އެކު އެއްބަސްވުމެއްގައި ސޮއި ކޮށްފި އެވެ.\nއެޑިޔުކޭޝަން މިނިސްޓްރީ ގައި މިއަދު ބޭއްވި ސޮއިކުރުމުގެ ރަސްމިއްޔާތުގައި މިނިސްޓްރީގެ ފަރާތުން މި އެއްބަސްވުމުގައި ސޮއި ކުރެއްވީ ސީއިއަރ ޕިލިސީ އެގްޒެކެޓިވް އިބްރާހީމް އިސްމާއީލް އަލީ އެވެ. އަދި ޔުނިވަރސިޓީގެ ފަރާތުން އެއްބަސްވުމުގައި ސޮއިކުރެއްވީ ޔުނިވާސިޓީގެ ޑެޕިއުޓީ ވައިސް ޗާންސެލާ ޑރ. އަލީ ފަވާޒު ޝަރީފު އެވެ.\nޓީޗަރުން ޑިގްރީ ފެންވަރަށް ތަމްރީނުކުރުމުގެ މި އެއްބަސްވުމުގެ މައިގަނޑު މަގްސަދަކީ ސްކޫލްތަކުގެ ދާއިމީ ވަޒީފާތަކުގައި ކިޔަވައިދޭ ޓީޗަރުންގެ ތެރެއިން ޑިގްރީ ސަނަދަށް ވުރެ ދަށު ސަނަދު ތަކުގައި ތިބި 2814 ޓީޗަރުންނާއި އަދި ތަޢުލީމީ ދާއިރާއާއި އަލަށް ގުޅެން ބޭނުންވާ ފަރާތްތައް މިނިސްޓްރީން ކަނޑައަޅާ ޑިގްރީ ކޯސްތަކަކަށް ތަމްރީނުކޮށްދިނުމެވެ.\nޑިގްރީ ފެންވަރުގެ ޖުމްލަ 24 ކޯހަކުން ތަމްރީނުވުމުގެ ފުރުސަތު ހުޅުވާލާފައިވާ އިރު މި ކޯސްތަކުގެ ތަމްރީނުތައް ޔުނިވަރސިޓީން ފެށުމަށް ހަމަޖެހިފައިވަނީ މި އަހަރުގެ ޖޫން އިންޓޭކްގަ އެވެ.\nޓީޗަރުން ތަމްރީނު ކުރުމަށް ހަމަޖެހިފައިވާ ކޯސްތައް\nބެޗެލަރ އޮފް އެޑިޔުކޭޝަން އާލީޗައިލްޑްހުޑް\nބެޗެލަރ އޮފް އެޑިޔުކޭޝަން ޕްރައިމަރީ (ޖެނެރިކް)\nބެޗެލަރ އޮފް އެޑިޔުކޭޝަން ޕްރައިމަރީ ( ހެލްތް އެންޑް ފިޒިކަލް އެޑިޔުކޭޝަން )\nބެޗެލަރ އޮފް އެޑިޔުކޭޝަން ސެކަންޑަރީ ( މެތަމެޓިކްސް)\nބެޗެލަރ އޮފް އެޑިޔުކޭޝަން (އިންގްލިޝް)\nބެޗެލަރ އޮފް އެޑިޔުކޭޝަން (އިކޮނޮމިކްސް، ބިޒްނަސް)\nބެޗެލަރ އޮފް އެޑިޔުކޭޝަން (އިކޮނޮމިކްސް، އެކައުންޓިން)\nބެޗެލަރ އޮފް އެޑިޔުކޭޝަން (އެކައުންޓިން، ބިޒްނަސް)\nބެޗެލަރ އޮފް އެޑިޔުކޭޝަން (އިކޮނޮމިކްސް، މެތަމެޓިކްސް)\nބެޗެލަރ އޮފް އެޑިޔުކޭޝަން (ބިޒްނަސް، މެތަމެޓިކްސް)\nބެޗެލަރ އޮފް އެޑިޔުކޭޝަން (އެކައުންޓިން، މެތަމެޓިކްސް)\nބެޗެލަރ އޮފް އެޑިޔުކޭޝަން (ފިޒިކްސް، މެތަމެޓިކްސް)\nބެޗެލަރ އޮފް އެޑިޔުކޭޝަން (ކެމިސްޓްރީ، މެތަމެޓިކްސް)\nބެޗެލަރ އޮފް އެޑިޔުކޭޝަން (ބައެލޮޖީ، މެތަމެޓިކްސް)\nބެޗެލަރ އޮފް އެޑިޔުކޭޝަން (މެރިން ބައެލޮޖީ، މެތަމެޓިކްސް)\nބެޗެލަރ އޮފް އެޑިޔުކޭޝަން (ފިޒިކްސް، ކެމިސްޓްރީ)\nބެޗެލަރ އޮފް އެޑިޔުކޭޝަން (ފިޒިކްސް، ބައެލޮޖީ)\nބެޗެލަރ އޮފް އެޑިޔުކޭޝަން (ބައެލޮޖީ، ކެމިސްޓްރީ)\nބެޗެލަރ އޮފް އެޑިޔުކޭޝަން (ބައެލޮޖީ، މެރިން ބައެލޮޖީ)\nބެޗެލަރ އޮފް އެޑިޔުކޭޝަން (ޓްރެވަލް އެންޑް ޓްވަރިޒަމް، އިކޮނޮމިކްސް)\nބެޗެލަރ އޮފް އެޑިޔުކޭޝަން (ޓްރެވަލް އެންޑް ޓްވަރިޒަމް، ބިޒްނަސް)\nބެޗެލަރ އޮފް އެޑިޔުކޭޝަން (ޓްރެވަލް އެންޑް ޓްވަރިޒަމް، އެކައުންޓިންގ)\nބެޗެލަރ އޮފް އެޑިޔުކޭޝަން (ކެމިސްޓްރީ، މެރިން ބައެލޮޖީ)\nބެޗެލަރ އޮފް އެޑިޔުކޭޝަން (ފިޒިކްސް، މެރިން ބައެލޮޖީ)\nޖުމްލަ 23465298.74 (ތޭވީސް މިލިޔަން ހަތަރުސަތޭކަ ފަސްދޮޅަސް ފަސްހާސް ދުއިސައްތަ ނުވަދިހަ އަށްރުފިޔާ ހަތްދިހަ ހަތަރުލާރި) އަށް ޤައުމީ ޔުނިވަރސިޓީ އާއި މި މަސައްކަތް ހަވާލުކޮށްފައިވަނީ5އަހަރު ދުވަހުގެ މުއްދަތަކަށެވެ.\nޔުނިވަރސިޓީގެ ކޯސްތަކުން ފީ ގެ ގޮތުގައި ނަގާ އަގަށް ވުރެ އެތައް ތަނެއް އަގު ހެޔޮކޮށް ތައުލީމީ ދާއިރާއިން ޑިގްރީ ހާސިލްކުރުމުގެ މި ފުރުސަތުގައި ތަމްރީނުވާ ފަރާތްތަކަށް ކަނޑައެޅިފައިވާ ކޯސް ފީއަކީ ދިރާސީ އަހަރަކަށް ރ.5040 (ފަސްހާސް ސާޅީސް ރުފިޔާ) އެވެ.މި ފައިސާ ކޯހުގެ ބައިވެރިން ދައްކާނީ ޔުނިވަރސިޓީން ކަނޑައަޅާގޮތެއްގެ މަތިން ބަހާލައިގެންނެވެ.\nމި ޕްރޮގްރާމަކީ ސްކޫލްތަކުގައި ކިޔަވައިދެއްވާ ޓީޗަރުންނަށް އިތުރަށް ކިޔެވުމުގެ ފުރުސަތު ފަހިކުރުމަށާއި އަދި ސްކޫލްގައި މަސައްކަތް ކުރައްވާ ޓީޗަރުންނަށް ލުއިފަސޭހަގޮތަކަށް މަތީތައުލީމް ހާސިލްކުރުމަށް ކުރިޔަށްގެންދަވާ ޕްރޮގްރާމެކެވެ.\nއެޑިޔުކޭޝަން މިނިސްޓްރީން މީގެ ކުރިންވެސް ވަނީ ޓީޗަރުންގެ ފެންވަރު މަތި ކުރުމަށް ގިނަ އަދަދެއްގެ ޓީޗަރުންނަށް މަތީތައުލީމް ހާސިލްކުރުމުގެ ފުރުސަތު ދެއްވާފައެވެ.


މާފަރު އެއަރޕޯޓްގެ މަސައްކަތް އަމަލީ ގޮތުން މިއަދު ފަށައިފި. | Landhooinfo\nމާފަރު އެއަރޕޯޓްގެ މަސައްކަތް އަމަލީ ގޮތުން މިއަދު ފަށައިފި.\nނ.މާފަރުގައި ސަރުކާރުން އަޅައިދެއްވާ ޑޮމެސްޓިކް އެއަރޕޯޓްގެ މަސައްކަތް މެދުކެނިފައި އެތައްދުވަހަކު އޮތުމަށްފަހު މިއަދު އަނެއްކާވެސް އަލުން ފަށައިފިކަމަށް މާފަރު ކައުންސިލް އިދާރާގެ ޒިންމާދާރު ވެރިޔާ އަލްފާޟިލް އަހްމަދު ބަދީއު ވިދާޅުވެއްޖެއެވެ.\nބަދީއު ލަންދޫއިންފޯއަށް މައުލޫމާތު ދެއްވަމުން ވިދާޅުވީ މިއަދު މަސައްކަތް ފެށުނުކަމުގައިވިޔަސް އަދި ކުރިއަށް އެދަނީ އެއަރޕޯޓް އަޅާ ސަރަޙައްދު ކޮށާސާފުކުރުމުގެ މަސައްކަތް ކަމަށެވެ. އޭނާވިދާޅުވީ މިމަސައްކަތުގެ ދަށުން އެއަރޕޯޓަށް އަލުން އިތުރުކުރި ބައިވެސް ސާފުކުރެވިގެންދާނެކަމަށެވެ.\nމާފަރުގައި އެއަރޕޯޓެއް ހެދުމަށް ކުރެވުމުންމިދާ މަސައްކަތް މިފަހަރު މެދުނުކެނޑި ކުރިއަށްދާނެކަމަށް ވިދާޅުވަމުން ބަދީޢު ވިދާޅުވީ މިފަހަރު މި އެއަރޕޯޓް މާފަރުގައި އެޅޭނެކަމުގެ 100 ޕަސަންޓް ގެރެންޓީ އެބައޮތްކަމަށެވެ.\nއެއަރޕޯޓްގެ މަސައްކަތް ނިމޭނީ ސީދާ ވަކިކޮންދުވަހަކު ކަން ވިދާޅުވާން ނޭންގޭކަމަށާއި، މިހާރު މަސައްކަތްތައް ރޭވިފައިވާ ގޮތަށް ކުރިއަށްދާނެކަމަށް ޔަޤީން ކުރައްވާކަމަށާއި، އެގޮތަށް މަސައްކަތްދާނަމަ ދެއަހަރެއްހާދުވަހުގެ ތެރޭގައި މުޅިން ނިމި ހިދުމަތް ލިބޭވަރުވާނެކަމަށް އުންމީދުކުރެވޭ ކަމަށްވެސް ބަދީޢު ވިދާޅުވިއެވެ.\nމާފަރު އެއާޕޯޓް ތަރައްގީ ކުރުމަށް ހަމަޖެހިފައިވަނީ، އަށާރަ ސަތޭކަ މީޓަރުގެ ރަންވޭ އަކާއެކު، ޕްރައިވެޓް ޖެޓް ޕާކިން ސަރަހައްދެއް ހިމެނޭގޮތަށެވެ.\nނ އަތޮޅުގައި އެންމެ ފުރަތަމަ އެއާޕޯޓެއް ތަރައްގީ ކުރުމަށް އިއުލާނު ކޮށްފައިވަނީ ދެހާސް ހަތްވަނަ އަހަރުގައެވެ. ނަމަވެސް އެ މަސައްކަތް ހަވާލުކުރި ނޫނު ހޮޓެލްސްއިން މަސައްކަތް ކުރިއަށް ނުގެންދާތީ، އެގްރިމެންޓް ބާތިލްކޮށް، މިލޭނިއަމް ކެޕިޓަލްއާއި މާފަރު އެއަރޕޯޓް ތަރައްގީ ކުރުމަށް ހަވާލުކޮށްފައިވަނީ 2013 ވަނަ އަހަރު ފަހުކޮޅުގައެވެ. މިލޭނިއަމް އަށް ވަނީ އެއާޕޯޓާއެކު، ރިސޯޓް ތަރައްގީ ކުރުމަށް ދެ ފަޅުރަށް ސަރުކާރުން ދޫކޮށްފައެވެ.\nމާފަރު އެއަރޕޯޓް ހަދާ ސަރަޙައްދުގެ ބިން ސާފުކުރަން ފަށައިފި.\nނ.މާފަރުގައި ސަރުކާރުން އަޅައިދެއްވާ އެއަރޕޯޓް އެޅުމަށް ބޭނުންވާ ސަރަޙައްދުގެ ބިން ސާފުކުރުމުގެ މަސައްކަތް އަނެއްކާވެސް ފަށައިފިކަމަށް އެރަށުކަންސިލުން ބުނެފިއެވެ. މާފަރު …


Male' saraharahdhugai sarukaaruge office thah maadhamaa inn feshigen bandhuviyas sarukaaru bandheh nuvaane | Mihaaru\nޚަބަރު / ސަރުކާރު އޮފީސްތައް\nމާލެ ސަރަހައްދުގައި ސަރުކާރުގެ އޮފީސްތައް މާދަމާ އިން ފެށިގެން ބަންދު، އެކަމަކު ސަރުކާރު ބަންދެއް ނުވާނެ\nވެލާނާގެ އޮފީސް އިމާރާތުގެކައިރީ މީހުން ހަރަކާތްތެރި ވަނީ. މާދަމާއިން ފެށިގެން ސަރުކާރު އޮފީސްތަައް ބަންދުވާނެ --ފޮޓޯ: ޓުވިޓާ\n04 މެއި 2021 - 15:06\nރާއްޖޭގައި ކޮވިޑް-19 ޖެހޭ މީހުންގެ އަދަދު އާދަޔާ ހިލާފަށް މައްޗަށް ގޮސް، ގޯހުންގޯހަށް ކަންކަން ދިއުމާ ގުޅިގެން، އެ ބަލި ކޮންޓްރޯލް ކުރުމަށްޓަކައި މާލެ ސަރަހައްދުގެ އޮފީސްތައް މާދަމާ އިން ފެށިގެން މި މަހުގެ 15 ވަނަ ދުވަހާ ހަމައަށް ބަންދުކުރަން ރައީސް އޮފީހުން ނިންމައިފި އެވެ.\nއެ އޮފީހުން މިއަދު ނެރުނު އެންގުމެއްގައި ބުނީ، އެ މުއްދަތުގައި ސަރުކާރުގެ އޮފީސްތައް ހުޅުވައިގެން މަސައްކަތްނުކުރާ ގޮތަށް ހަމަޖެއްސި ނަމަވެސް އެއީ ސަރުކާރު ބަންދު ދުވަސްތަކެއް ނޫން ކަމަށް ރައީސް އިބްރާހީމް މުހައްމަދު ސޯލިހު ވިދާޅުވި ކަަމަށެވެ.\nރައީސް އޮފީހުގެ އެންގުމުގައިވާ ގޮތުން، ރައީސް އެންގެވީ ސަރުކާރުގެ މުވައްޒަފުން، ގޭގައި ތިބެގެން ކުރެވެން ހުރި މަސަައްކަތެއް ކުރުމަށާއި ސަރުކާރުގެ އިދާރާތަކުން އޮންލައިންކޮށް ދެވެން އޮތް ހުރިހާ ހިދުމަތެއް އެ ގޮތަށް ދިނުމަށެވެ.\n"...ނަމަވެސް ސަރުކާރުގެ އިދާރާތަކުން ދެއްވާ އަސާސީ ހިދުމަތްތައް ދެއްވުމަށާއި، އިދާރާއަކުން ކޮންމެހެން ކުރަންޖެހޭ މަސައްކަތެއް ކުރުމަށްޓަކައި މުވައްޒަފުން ހާޒިރުވާން ޖެހިއްޖެ ނަމަ، އެ އިދާރާއެއްގެ ވަޒީރު ނުވަތަ އެންމެ އިސްވެރިޔަކު ކަނޑައަޅުއްވާ ގޮތެއްގެ މަތިން އެ އިދާރާއަކަށް މުވައްޒަފުން ހާޒިރުވެގެން މަސައްކަތް ކުރެވިދާނެ ކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ،" އެންގުމުގައި ވެ އެވެ.\nމާލެ ސަރަހައްދުގައި ހިންގާ ސަރުކާރުގެ އޮފީސްތައް ބަންދުކުރުމުގެ އެންމެ ބޮޑު ބޭނުމަކީ ކޮވިޑް ކޮންޓްރޯލް ކުރުން ކަމަށް ވާތީ ހެލްތު ޕްރޮޓެކްޝަން އެޖެންސީ (އެެޗްޕީއޭ)ގެ އެންގުންތަކަށް ތަބާވުމަށް ރައީސް އިލްތިމާސްް ކުރެއްވި އެވެ.\nކޮވިޑުން ރައްކާތެރިވުމަށް ރާއްޖޭގައި އަނެއްކާވެސް ހާއްސަ ފިޔަވަޅުތަކެއް އެޅީ އެ ބަލި ޖެހޭ މީހުންގެ އަދަދު ވަރަށް ބޮޑަށް އިތުރުވުމުންނެވެ. އެގޮތުން މިދިޔަ އާދިއްތަ ދުވަހުގެ ހަވީރު6އިން އިއްޔެގެ ހަވީރު އެކަނި ވެސް 585 މީހަކު އެބައްޔަަށް ޕޮޒިޓިވްވި އެވެ. އޭގެ ތެރެއިން 397 މީހުން ޕޮޒިޓިވްވީ މާލެ ސަރަހައްދުންނެވެ. ކޮވިޑު ޖެހުނު މީހުންގެ އަދަދު އިއްޔެ 585 އަށް އެރީ 4،255 ސާމްޕަލް ޓެސްޓް ކޮށްްގެންނެވެ. އެއާއެކު ރާއްޖޭގެ އެކްޓިވް ކޭސްތަކުގެ އަދަދު މިހާރު ވަނީ 6،000 އަށް ވުރެ މަތިވެފަ އެވެ. އެކަމަކު ހޮސްޕިޓަލްތަކުގައި އެޑްމިޓްކޮށްފައި ތިބީ 173 މީހެކެވެ.\nދިވެހި ސަރުކާރު ސަރުކާރު އޮފީސްތައް ހެލްތު ޕްރޮޓެކްޝަން އެޖެންސީ ސިއްހަތު ބަލިތައް ރައީސް އިބްރާހިމް މުހައްމަދު ސޯލިހް\n16 ކޮމެންޓް,4ރިއެކްޝަންސް\nހަމަތިގޮތައް އެއާޕޯޓުތަކާ ރިސޯޓު މުވައްޒަފުން ވެސް ގޭގަތިބެގެން ކުރެ ވުނު ކަމެއްކުރަން ރައްރަށައް ފޮނު ވަން ވީނު ފޯނައް އެޕެއް އަޅާފަ ހުރިހާ ލޯންޑްރީތައް ވޮޝް ޖަހާލީމަ އޮޓޯއިން ދޮ ވެވ ވޭނެނޫން ބެޑުތައް ވެސް މޭކު ބެޑު ޖަހާލީމަ އެޅޭނެނޫން މުސާރަދީފަ މި ވެސް ގޮތެއްނޫންހަމަ މިނިމަމް ވޭޖެއް ރިސްކު އެލަ ވަންސްއެއް ދެނީކީނޫން\nބަންދު ކުރަންވީ ސަރުކާރުގެ އޮފީސްތަކާއި ސްކޫލްތަކެއް ނޫނެވެ. މަގުމަތީގެ ބައިބޯވުން ކުޑަކުރަންވީއެވެ. ހޮޓާ ކެފޭ ތަކުގައި ބައިހަދައިގެން ޚިދުމަތް ދިނުން މައިތިރި ކުރަންވީއެވެ. މި ވަގުތައް އެންމެ ރަގަޅު ހައްލަކީ ރޭގަޑު 9ން ފެށިގެން ވެހިކަލް ދުއްވުން ހުއްޓުވާލާ މަގުމަތި އަމާންކޮށް ގިނަ މީހުން ގެޔަށް ވައްދަންވީއެވެ.\nއާރުޑީސީ ފަދަ ތަންތަން ބަންދެއް ނުކުރޭ އަދިވެސް މިފަދަ އެތަަށް ސަތޭކަ މުވައްޒަފުން އެއްފަހަރާ މަސައްކަތް ކުރާ ބައެއް އޮފީސްތައް އެ ހުރިހާ އެންމެން އެއްތާކަށް ބޮނޑިކޮށްގެން މަސައްކަތްކުރުވަނީ.. ޔުނިޓަރީ ދަޢުލަތެއްގާ ދަޢުލަތުގެ އެންމެ މަތީ ވެރިޔާގެ ނިންމުމަށް ޢަމަލު ނުކުރުމަކީ ދެރަކަމެއް.. ރައީސްއަކީ ހަމައެކަނި ސަރުކާރުގެ އެންމެ މަތީ ވެރިޔާއެއް ނޫން އެއީ ދަޢުލަތުގެ އެންމެ އިސްވެރިޔާ ރައީސްގެ ނިންމެވުމަށް ޢަމަލު ކުރަންޖެހޭނެ އޮޕްޝަނެއް ދީފައެއްނެތް\nތި ވެސް ހިތަށް އެރި އޮފީހެއް ބަންދީ ބައެއް ތަންތަން ހަމް ހުޅުވައިގެން ޚިދުމަތްދެނީ.. ރައީސްގެ ނިންމުން ބޮލާލާ ޖަހާފަ.. މާނައަކީ ދަޢުލަދުގެ އެންމެ މަތީ ވެރިޔާއަކީ ޖޯކެކޭ ބާރެއް ނެތް ކުޅޭ ކުޅޭ ބޭފުޅެކޭ\nގޭގަވެސް މަސައްކަތްކުރަންވީ އެކަމަކު މައްސަލައަކީ ވައިފައި ނުވަތަ އިންޓަރނެޓް އެކްސެސް ގެއިން ފަސޭހައިން ލިބެން ނުހުންނާތީ. މި ކަންތައް އޮފީހުން ފޯރުކޮށްދޭނަމަ ރަނގަޅުވީސް. ކޯޓުތައް ބަންދު ނުކުރަންޏާ ކިހިނެެއްތަ ގެއިން ވޯރކް ކުރެވެނީ.\nހެހެހެހެހެހެހެ ކީއްކުރަން ބަންދުކުރަނީ؟ އޮފީހުން އެހާ އަވަހަށް ގުޅާފަ އަންގައިފި "ކޮންމެހެން މުހިންމު ބޭނުމަކަށް" މާދަމާ އޮފީހަށް އަންނާށޭ. އަހަރެމެން ސެކްޝަން6މީހުންގެ ތެރެއިން5މީހުންނަށް އަންގައިފި. މިހެންބުނެފިނަމަ މަސައްކަތުން ރެކެންވެގެން އުޅޭ މީހަކަށް މަވާނީ. އޮފީސްތަކުގައި އުޅޭ މިކަހަލަ މީހުންނާއިމެދު ރައީސް އޮފީހުން ފިޔަވަޅު އަޅަންޖެހޭ. އަދި ހަމަ ދެންނެވުމެއް ނެރެލިޔަކަށް ވާނޭ ކަމެއް ނުއޮންނާނެ. ދަތްދޮޅި މާސްކުގެ އުސޫލު ހިނގާނީ\nރާއްޖެތެރޭ މީހުނައް ހުރިހާ ވަރެއް މިކުރަނީ މީ ދޯ ވެރިކަމަކީ\nއަހަރުން އޮފީހެއް ބަންދެއް ނުކުރޭ. ):<\nބާރެއް ނެތް ޕަޕެޓު ރައީސެއް ހުރީމަ އޭނާގެ ނިންމުމަށް އަމަލެއް ނުކުރާނެ އެއްވެސް އޮފީހަކުން އޮފީސްތަކުގެ ވެރިންނަށް ވެސް އެނގޭ އެއީ ޖޯކެއްކަން\nމީސިވިލް ސާވިސް ކުދިން ބޭނުންވާ ގޮތް. އޮފީހަށް ނުގޮސް ރޭގަނޑު މުޅި މާލެތެރޭ ދުއްވާފަ ކޮފީތަކަށް އަރާތިބުން. ނަމެއްގަ ކޮވިޑު ކޮންޓްރޯލު ކުރަން އުޅޭބައެއްމީ. ނިޔާފު ބުނިހެން މިހާރު މިއުޅެނީ ވެކްސިން ކިއު ކްލަސްޓާރ ކަންނޭގެ.\n"އެއްކަލަ ސިވިލް ސާވިސް ކުދިންކޮޅު އޮފީސް ބަންދުކުރޭތޯ ތެޅިގަތީ" މިއީ އަހަރެންގެ އޮފީހުގައި ބަލީގެ ކަންތައް އިންތިހާއަށްގޮސް އެތައްބަޔަކު ޕޮޒިޓިވްވެ އޮފީސް ބަނދުކުރަން އެދި ލިޔުނު ކޮމެންޓަކަށް "ޑެބީ"ގެ ނަމުގައި ކޮމެންޓުކުރާ މީހާ އެދުވަހު ލިޔުނު ބަސްތައް. އަސްލު މި "ޑެބީ" އަކީ ކޮން މަގުސަދެއް ހާސިލުކުރަން އުޅޭ ކާކުބާއޭ ހިތަށް އަރަނީ. އެއްގޮތަކީ މިއީ ޖެލަސް ޕްރައިވެޓް ސެކްޓަރ އެމްޕްލޮޔީއެއް ނުވަތަ ރައްޔިތުންނާމެދު ނުވިސްނާ ސިޔާސީ މީހެއް.\nޓެގް ޓީމަށް ދުވާލަކަށް 1000 ރުފިޔާ އެޗްޕީއޭގަ މަސަކައްކުރާ ކޮންމެ މީހަކަށް ދުވާލަކަށް 500 ރުފިޔާ ލިބޭހާ ހިދަކު ޕޮޝިޓިވް ކޭސްތަށް ދަށެއްނުވާނެ\nކަލޭމެން ކަހަލަ މީހުންނާ ހެދި މިކަމުން އަރައިނުގަނެވިގެން މިއުޅެނީ!\nތި ލާރި ލިބުނު މީހެއް ދައްކަބަލަ. މީހުންނަށް ހީވާ ކަހަލަ ލާރިއޭ އެއްޗަކީ. ލާރިއަށް ވުރެ ހިތްހަމަޖެހޭނެ މި މަސައްކަތް ނުކޮށް ގޭގަ އޮންނަންވެސް


Miee baeh meehunge fahu Ramadan mahah vedhaane, ginain alhukan kurey - vNews.mv\nމިއީ ބައެއް މީހުންގެ ފަހު ރަމަޟާން މަހަށް ވެދާނެ، ގިނައިން އަޅުކަންކުރޭ!\nމަރްޔަމް ލީން 16 April 2021, 13:09\nމި ރަމަޟާން މަހަކީ އަޅުގަނޑުމްނެގެ ތެރެއިން ގިނަ ބައެއްގެ ފަހު ރަމަޟާން މަހަށް ވެދާނެކަމަށާއި، އެހެންކަމުން މިމަހުގައި ކުރާ އަޅުކަންތައް ގިނަކުރުމަށް ޚުތުބާގައި ގޮވާލައިފިއެވެ.\nރާއްޖޭގެ އެކި ކަންކޮޅުތަކުގައި މިއަދު އިއްވި ޚުތުބާ ޚާއްސަކޮށްފައިވަނީ "މިއީ ތިބާގެ ފަހު ރަމަޟާންމަހަށްވެސް ވެދާނެއެވެ." މި މަޢުޟޫގެ މައްޗަށެވެ.\nޚުތުބާގައި ވަނީ، މަދު ދުވަސް ކޮޅެއްކަމަށާއި، ދާދި އަވަހަށްނިމިގެން ހިނގައިދާނެކަން ފާހަގަކޮށްފައެވެ. އަދި ކުރެވުނު ހެޔޮ ކަމަކުން މެނުވީ ފަހުން ފައިދާއެއްނުކުރާނެކަމަށެވެ.\nމިދިޔަ އަހަރުގެ ރަމަޟާން މަސް، އަޅުގަނޑުމެންނާ ބައްދަލުކުރިއިރު ދުނިޔޭގައި ތިބި އެތައް އަޚުންނަކާއި އުޚްތުންނެއް ވަނީ، މި ރަމަޟާންމަހާ ބައްދަލުވިއިރު އަޅުގަނޑުމެންނާ ވަކިވެގެން ގޮސްފައިކަން ފާހަގަކޮށް ޚުތުބަގައި ބުނެފައިވަނީ، މިއީ އަޅުގަނޑުމެން އެންމެންގެ ލޯމަތީގައި ފެންނަން އޮތް ހަޤީޤަތެއްކަމަށެވެ.\nޚުތުބަގައި ބުނެފައިވަނީ، މި ރަމަޟާން މަހާ ބައްދަލުވުމަކީ، ކުރިއަށްއޮތް ރަމަޟާން މަހާ ބައްދަލުވާނެކަން ޔަޤީންވާ ކަމެއް ނޫންކަމަށެެވެ. ރަމަޟާން މަސް ފެށިފައިވާއިރު މިމަސް ނިމެންދެން އަޅުގަނޑުމެންގެ ތެރެއިން ދުނިޔޭގައި ތިބޭނީ ކިތައްމީހުން ކަމެއްވެސް ނޭނގޭކަމަށެވެ. އަދި މިއީ އަޅުގަނޑުމެންގެ ތެރެއިން ބައެއް މީހުންގެ އެންމެފަހު ރަމަޟާން މަސް ކަމަށްވެސް ވެދާނެކަމަށެވެ.\nއެެހެންކަމުން މިމަހަށް ޤަދަރާއި، އިޙްތިރާމް ކުރުމަށް ޚުތުބާގައި ވަނީ ގޮވަލާފައެވެ. މިމަހަކީ އަޅުކަމުގެ މަހެއްގެ ގޮތުގައި ބަލައިގަތުމަށްވެސް ގޮވަލާފައިވެއެވެ.\nޙަޤީޤަތަކީ މިއީ ކަމުގައި ވީނަމަވެސް ބައެއް މީހުންގެ ޙާލާމެދު ހިތާމަކުރަންޖެހޭކަން ފާހަގަކޮށް ޚުތުބާގައި ބުނެފައިވަނީ، އެމީހުން ވަނީ އާޚިރަތާ މެދު ޣާފިލުވެފައިކަމަށެވެ. ރަމަޟާން މަހަކީ ކިހާ މަތިވެރި މަހެއްކަން އެމީހުން ނުދަންނަކަމަށެވެ.\nބައެއް މީހުންނަށް ހީވަނީ މިއީ ހަމައެކަނިތަފާތު ކެއުންތަކާއި ބުއިންތަކުގެ މަހެއް ކަމަށެވެ. ކުޅިވަރާއި މަޖަލުގެ މަހެއް ކަމަށެވެ. ރޭގަނޑު ހޭލާ ހުރެފައި، ދުވާލު ހަތަރުދަމު ނިދަން އޮތް މަހެއް ކަމަށެވެ. އެބައިމީހުންނަށް ވަނީ ރޯދައިގެ މަޤްޞަދު އޮޅިފައެވެ. ނަތީޖާއެއްގެ ގޮތުން ރޯދަމަހު ޒުވާބުކުރުމާއި އަރާރުންވުން ގިނަވެއެވެ. ކާބޯތަކެތި އިސްރާފު ކުރުމާއި ވަގުތު ބޭކާރުކުރުން އިތުރުވެއެވެ. އޭ ލޮބުވެތި އަހުންނޭވެ! އެއްގޮތަކަށްވެސް މިއީ އަޅުގަނޑުމެން އުޅެންވީ ގޮތެއް ނޫނެވެ. އަޅުގަނޑުމެންގެ އުމުރު ވަރަށް ކުރެވެ. ފާއިތުވެގެންދާ ކޮންމެ ހިނދުކޮޅަކީ، އުމުރުން އުނިވެގެންދާ ވަގުތުކޮޅެކެވެ."\nޚުތުބާގައި ވަނީ، މިއަދު ނުވެވުނު ރައްކަލެއް ފަހަކުން ނުވެވޭނެކަން ފާހަގަކޮށް، ދުނިޔޭގެ ދިރި އުޅުމަކީ ވަގުތީ ކަމެއްކަން ހަނދާންކުރުމަށް ގޮވާލާފައެވެ. މާދަމާ ވެސް ލޯމަރާލަން ޖެހިދާނެކަމަށާއި، ތައުބާވެ އިސްތިޣްފާރުކުރުމަށްވސް ގޮވާލާފައިވެެއެވެ.\nޚުތުބާގައި ބުނެފައިވަނީ ޝައްކެއްނެތްގޮތުގައި ރޯދަވެރިޔާ ރޯދައަށް ހުންނައިރު، އެހުންނަނީ މަތިވެރި އަޅުކަމެއްގައިކަމަށާއި، ރޯދަވީއްލުމަށް ދާންދެން މަލާއިކަތުންގެ ހެޔޮދުއާ ރޯދަވެރިޔާއަށް ލިބިލިބި ހުންނާނެކަމަަށެވެ. ރޯދަވެރިޔާގެ ދުއާއަކީވެސް ﷲ ތައާލާގެ ހަޒްރަތުގައި ގަބޫލުކުރެވިގެންވާ ދުއާއެއްކަމަށެވެ. ވަކިން ޚާއްސަކޮށް ރޯދަވީއްލުމަށް ތައްޔާރުވެފައިވާ ވަގުތުކުރާ ދުއާﷲ ތައާލާގެ ހަޒްރަތުގައި ގަބޫލު ކުރެވިގެންވާކަމަށެވެ.\nމިއަދުގެ ޚިތުބާގައި ވަނީ، ރަމަޟާން މަހަކީ ޤުރްއާނުގެ މަސްކަމާއި، މިއީ އެމަހެއްގައި ޤުރްއާން ބާވާލެއްވި ޝަރަފުވެރި މަސްކަންވެސް ފާހަގަކޮށްފައެވެ. އެހެންކަމުން ރަސޫލުﷲ صلى الله عليه وسلم އާއި އެކަލޭގެފާނުގެ އަޞްޙާބުންނާއި އޭގެ ފަހުން ވަޑައިގެންނެވި މިއުންމަތުގެ ހެޔޮ ބޭފުޅުން ރަމަޟާން މަހުގައި ކީރިތި ޤުރްއާނަށް ޚާއްޞަ ސަމާލުކަމެއް ދެއްވާކަމަށެވެ. އެފޮތް ކިޔެވުމަށާއި އުނގެނުމަށާއި އުނގަންނައިދެއްވުމަށް ހުސްވެވަޑައިގެންނެވިކަމަށެވެ. އެއީ އެހެން މަސްމަހަށް ވުރެ، ރަމަޟާންމަހު، ޤުރްއާންކިޔެވުމުގެ ދަރުމަޔާއި ޘަވާބު ބޮޑުވީމަކަމަށެވެ.\nރަސޫލާ صلى الله عليه وسلم އާއި ޖިބްރީލުގެފާނާ ދެބޭކަލުން ކޮންމެ ރަމަޟާން މަހަކު ޤުރްއާން އެއްކޮޅުން އަނެއްކޮޅަށް މުރާޖަޢާކުރެއްވިކަމަށް ޚިތުބާގައިވެއެވެ. ރަސޫލާ صلى الله عليه وسلم ސުވަރުގެ ވަޑައިގެންނެވި އަހަރު ދެފަހަރު މުރާޖަޢާކުރެއްވިކަމަށެވެ.\nޚިތުބާގައި ބުނެފައިވަނީ ރަމަޟާން މަހަކީ ފާފަ ފުއްސެވުމާއި ދިންނެވުމުގެސްކަމަށެވެ. އިމާންކަންމަތީ ދަރުމަޔާއި ޘަވާބަށް އެދިގެން ރޯދަ ހިފައިފި މީހާގެ ފާފަތައް ފުއްސަވާނެކަމުގެ އުފާވެރި ޚަބަރު ނަބިއްޔާ صلى الله عليه وسلم ވަނީ ދެއްވާފައިކަމަށެވެ. ހަމަ އެޝަރުޠާއެކު ރޭގަނޑުގެ ރޭއަޅުކަން ކުރާމީހާވެސް ހަމަ އެފަދަކަމަށް ޚުތުބާގައި ބުނެފައިވެއެވެ. އޭނާގެ ފާފަތައްވެސް ފޮހެވިގެންދާނެކަމަށެވެ. އެހެންނަމަވެސް ބޮޑެތި ފާފަތަކަށް އަރައިގަނެވިފައިވާ މީހާ، އެކަމަށް ތައުބާވާންޖެހޭނެކަމަށެވެ.\nރަމަޟާން މަހުގެ ދުވާލުގެ ވަގުތު މާތްކުރައްވާފައި ވާއިރު، ރޭގަނޑުގެވަގުތުތައް ވެސް ވަނީ މާތްކުރައްވާފައިމަށް ޚުތުބަގައިވެއެވެ. އެމާތްކަމަށްޓަކައި ރޭއަޅުކަން ކުރުން ޝަރުޢު ކުރެއްވިކަމަށާއި، ފަހުދިހައިގެ އޮނަހިރި ރެއެއްގައި އެއްހާސް މަހަށް ވުރެ ހެޔޮކަން ބޮޑުވެގެންވާ ބަރަކާތްތެރި ލައިލަތުލްޤަދްރި ވިލޭރޭ ލެއްވިކަންވެސް ފާހަގަކޮށްފައިވެއެވެ.\n"މާތް ﷲ އަށް ޙަމްދުކޮށް ޝުކުރު ކުރާށެވެ! ބަރަކާތްތެރި ރަމަޟާން މަސް މިވަނީ އަޅުގަނޑުމެންނާ ބައްދަލު ވެފައެވެ. ހެޔޮކަމުގެ މޫސުން މިވަނީ ލައިގަންފައެވެ. ސުވަރުގޭގެ ދޮރުކޮޅުތައް މިވަނީ ހުޅުވިފައެވެ. ނަރަކައިގެ ދޮރޮކޮޅުތައް މިވަނީ ބަންދުކުރެވިފައެވެ. ބޮޑެތި ޝައިޠާނުންތައް މިވަނީ ކަސްތަޅު އެޅުވިފައެވެ. ލޮބުވެތި އަޚުންނޭވެ! ހެޔޮކަންކަމަށް އަވަސްވެގަންނާށެވެ! ﷲ ގެ ދަޢުވަތަށް އިޖާބަދޭށެވެ! ނުބައިކަންކަން ހުއްޓާލާށެވެ! އެކަލާނގެ އަމުރުފުޅަށް ތަބާވާށެވެ.!"


ޑރ.ޖަމީލް ރައީސް ނަޝީދު އަށް: ހައްލު ކުރައްވަން މަސައްކަތް ނުކުރެވެންޏާ، ތިޔަ ފޯރުވެނީ ނުފޫޒް! | | Sangu News\nޑރ.ޖަމީލް ރައީސް ނަޝީދު އަށް: ހައްލު ކުރައްވަން މަސައްކަތް ނުކުރެވެންޏާ، ތިޔަ ފޯރުވެނީ ނުފޫޒް!\n9 ސެޕްޓެމްބަރ 2019 - 06:23\nކުރީގެ ނައިބު ރައީސް ޑރ.މުހައްމަދު ޖަމީލް އަހުމަދު: ފޮޓޯ ވަން އޮންލައިން\nރައްޔިތުންގެ މަޖިލީހުގެ ރައީސް، އަދި ކުރީގެެ ރައީސް މުހައްމަދު ނަޝީދު ކަންކަން ރަނގަޅު ކުރައްވަން މަސައްކަތް ކުރައްވަން ވީ ކަމަށާއި، އެ ގޮތަށް މަސައްކަތް ނުކުރެއްވޭނަމަ އެމަނިކުފާނަށް އެ ފޯރުއްވެވެނީ ފުލުހުންގެ މައްޗަށް ނުފޫޒު ކަމަށް ކުރީގެ ނައިބު ރައީސް ޑރ.މުހައްމަދު ޖަމީލު އަހުމަދު ވިދާޅުވެއްޖެ.\nފުލުހުން ރައީސް ނަޝީދަށް ފާރަލާކަމަށް ވިދާޅުވެ އެމަނިކުފާނު ފުލުހުންގެ މައްޗަށް ކުރެއްވި ތުހުމަތުތަކަށް ނުސީދާގޮތަކަށް އިޝާރާތް ކުރައްވައި ޑރ.ޖަމީލް ކުރެއްވި ޓްވީޓެއްގައި ވިދާޅުވީ ގައުމުގެ މުހިންމު އިދާރާތަކަކީ ގައުމެއްގެ ރުކުންތައް ކަމަށާއި ތަކުރާރުކޮށް ފުލުހުންނަށް އިނގިލި ދިއްކުރުމުގެ ބަދަލުގައި، ޒިންމާދާރު ގޮތަކީ ރަނގަޅުކުރަން ހުރި ކަންކަން ދެނެގަނެ، އެ ކަންކަން ހައްލުކުރަން ލީޑަރުން މަސައްކަތްކުރެއްވުން ކަމަށެވެ.\nޖަމީލް ވަނީ ކަންކަން ހައްލު ކުރައްވަން މަސައްކަތް ނުކުރެވޭނަމަ ފޯރުވޭނީ ނުފޫޒްކަމަށް ވިދާޅުވެފައެވެ.\nއެ ވިދާޅުވާ ނުފޫޒަކީ ރައީސް ނަޝީދު ފުލުހުންނަށް އަމާޒުކޮށް ދައްކަވަމުން ގެންދަވާ ވަހާކަފުޅުތައް ކަމުގައިވެސް ވުން އެކަށީގެންވެއެވެ. ރައީސް ނަޝީދުވަނީ ފުލުހުންގެ މުއައްސަސާގެ ބައެއް ފުލުހުންނާއި މެދުު އަޅަންޖެހޭ ފިޔަވަޅުތައް އެޅުން އަވަސްކުރުމަށް ތަފާތު އެކި މުނާސަބަތުތަކުގައި ވާހަކަފުޅުދައްކަވަމުން ވިދާޅުވެފައެވެ.


Shah Rukhge "Darlings"ge bathalaa akah Alia\nޝާހްރުކްގެ "ޑާލިންގްސް"ގެ ބަތަލާއަކަށް އާލިއާ ބަޓް\nޝާހްރުކް އާއި އާލިއާ\nޝާހްރުކް ޚާނާއި އާލިއާ ބަޓް ލީޑް ރޯލު ކުޅެ 2016 ގައި ރިލީޒްކޮށްފައިވާ "ޑިއާ ޒިންދަގީ"އަށް ވަރަށް ރަނގަޅު ތަރުހީބެއް ބެލުންތެރިންނާއި ފާޑުކިޔުންތެރިން ދީފައި ވެއެވެ. މި ދެ ތަރިން ގުޅިގެން "ޑާލިންގްސް" ކިޔާ ފިލްމެއް އުފެއްދުމުގެ މަސައްކަތް ފަށަން މިހާރު ދަނީ ތައްޔާރު ވަމުންނެވެ. ނަމަވެސް ކުރީ ފިލްމުގައި ގޮތަށް މިފަހަރުގެ ފިލްމުގައި ޝާހްރުކް އާއެކު އާލިއާ އެކްޓްކުރާ ތަނެއް ނުފެންނާނެ އެވެ. ސަބަބަކީ މި ފިލްމުގައި ޝާޙްރުކް ބައިވެރިވަނީ ޕްރޮޑިއުސަރެއްގެ ހައިސިއްޔަތުން ކަމަށް ވާތީ އެވެ.\nމި ފިލްމުގައި ކިޔައިދޭނީ މެދުފަންތީގެ އާއިލާއެއްގެ މަންމަ އަކާއި އަންހެންދަރިއެއްގެ ހަޔާތުގައި ދިމާވި ކަންތައް ތަކެކެވެ.\nޝާހްރުކްގެ ރެޑް ޗިލީޒް އިން އުފައްދާ މި ފިލްމުގެ ސްކްރިޕްޓް އާލިއާ އަށް ކިޔައިދީފައިވާއިރު އޭނާ މި ފިލްމާ ވަރަށް ގަޔާވެ ފިލްމުގައި ބައިވެރިވާން އެއްބަސްވެފައިވާ ކަމަށް ޚަބަރުތައް ބުނެ އެވެ.\nމިއީ ޖަސްމީތު ކޭ ރީން ޑައިރެކްޓަރެއްގެ ގޮތުގައި މަސައްކަތްކުރާ ފުރަތަމަ ފިލްމެވެ. މީގެ ކުރިން ބައެއް ފިލްމުތަކުގެ އެސިސްޓެންޓް ޑައިރެކްޓަރެއްގެ ގޮތުގަޔާއި ޗީފް އެސިސްޓެންޓް ޑައިރެކްޓަރެއްގެ ގޮތުގައި ޖަސްމީތު މަސައްކަތް ކޮށްފައި ވެއެވެ. އަދި "ފޯސް 2" އާއި "ފަންނޭ ޚާން"، "ޕަތީ ޕަތުނީ އައުރް ވޯ" އަކީ ޖަސްލީނު ލިޔުންތެރިއެއްގެ ގޮތުގައި ލިޔެފައި ހުރި ވާހަކަ ތަކެކެވެ.\nއާލިއާގެ އިތުރުން "ޑާލިންގްސް"ގައި ބައިވެރިވަނީ ޝެފާލީ ޝާހް، ވިޖޭ ވަރުމާ، ރޯޝަން މެތިއު އެވެ. ފިލްމުގައި މަންމަ އާއި ދަރިފުޅުގެ ރޯލު ކުޅޭނީ އާލިއާ އާއި ޝެފާލީ އެވެ.\nކުރިޔަށް އޮތް ހަފުތާއެއްހާ ދުވަހުގެ ތެރޭގައި "ޑާލިންގްސް" ރަސްމީކޮށް އިއުލާންކުރާނެ އެވެ. އަދި ފިލްމުގެ ޝޫޓިންގް އަހަރުގެ މެދެއްހާ ހިސާބުގައި ފެށުމަށް ވަނީ ހަމަޖެހިފަ އެވެ.\n"ޑާލިންގްސް"ގެ އިތުރުން ވެސް ޝާހްރުކްގެ ފިލްމު ކުންފުނިން ގިނަ ފިލްމުތަކެއްގެ މަސައްކަތް މިހާޜު ކުރިޔަށް އެބަ ގެންދެ އެވެ. އޭގެ ތެރޭގައި ބޮބީ ޑެއޯލް، ވިކްރާންތު މެސީ އަދި ސާނިއާ މަލްހޯތުރާގެ "ލަވް ހޮސެޓެލް"، އަބީޝެކް ބައްޗަންގެ "ބޮބް ބިސްވާސް" ހިމެނެ އެވެ.


UN. ge mai marukazugai dhivessaku hunaru dhakkaalaifi | Mihaaru\nއދ. ގެ މައި މަރުކަޒުގައި ބޭއްވި ހަރަކާތުގައި އިއްފަ ކުރަހަނީ.\nއދ. ގެ މައި މަރުކަޒުގައި ދިވެއްސަކު ހުނަރު ދައްކާލައިފި\n19 ޖޫން 2018 - 22:266comments\nކޮފީ ބޭނުންކޮށްގެން ކުރަހަމުން އަންނަ ހުސައިން އިއްފަލް (އިއްފަ) ވަނީ، އދ. ގެ ސަލާމަތީ މަޖިލީހުގެ ގޮނޑި ހޯދަން ރާއްޖޭން ހިންގި ކެމްޕެއިން ހަރަކާތުގައި ބައިވެރިވެ ގައުމުތަކުގެ ސަމާލުކަން ހޯދައިފަ އެވެ. މި މަހުގެ އަށް ވަނަ ދުވަހު ބޭއްވި އެ ހަރަކާތުގައި ހުނަރު ދައްކާލަން އޭނާ އަށް ފުރުސަތު ހޯދައިދިނީ ރާއްޖޭގެ ފޮރިން މިނިސްޓްރީންނެވެ.\nރާއްޖޭގެ ވަފުދާއެކު، އިއްފަ ފޮޓޯއަކަށް ހުއްޓިލައިގެން: އޭނާގެ ކުރެހުމަށް ރަނގަޅު ތަރުހީބެއް ލިބުނު ކަމަށް ބުނި\nއެ ކެމްޕެއިންގެ ތެރެއިން ބޭއްވި ހަރަކާތުގައި އިއްފަ ކުރެހީ ވެލި ބޭނުން ކޮށްގެންނެވެ. އެއިން ރާއްޖޭގެ ސަގާފަތާއި ތާރީހު އޭނާ ދައްކައިދިނެވެ. ރާއްޖޭގެ އިތުރުން ދެން ބައިވެރިވީ، ސަލާމަތީ މަޖިލީހުގެ ގޮނޑި ކާމިޔާބުކުރި އިންޑޮނޭޝިޔާ އެވެ.\n"އެ ހަރަކާތުގައި 100 އަށްވުރެ ގިނަ ގައުމުތަކުގެ ބޭފުޅުން ބައިވެރިވި. އެ ބޭފުޅުން ވެސް ވިދާޅުވީ ކުރެހުން ވަރަށް ފުރިހަމަކަމަށް، ވަރަށް ސަޕްރައިޒް ވެފައި ހުރީ،" އިއްފަ ބުންޏެވެ.\nމިއީ އދ. ގެ މައި މަރުކަޒުގައި ދިވެހި އާޓިސްޓެއްގެ ހުނަރު ދައްކާލި ފުރަތަމަ ފަހަރެވެ.\nއދ. ގެ މައި މަރުކަޒުގައި އިއްފަ ކުރަހަނީ\nއޭނާ ބުނި ގޮތުގައި، އދ. ފަދަ ބޮޑު ތަނެއްގައި އާޓިސްޓަކު ހުނަރު ދައްކައިލުމަކީ ވަރަށް ބޮޑު ކާމިޔާބެކެވެ.\nމީގެ 17 އަހަރު ކުރިން ސްކޫލުގައި އުޅުނު އިރު ކުރެހުމަށް އުފެދުނު ޝައުގުވެރިކަމާ އެކު ކުރެހުމުގެ ހުނަރު ތަފާތު ގޮތްގޮތަށް ދައްކަމުން އަންނަ އިއްފަ ވަނީ ތެޔޮ ކުލަ ބޭނުންކޮށްގެން ކަނޑު އަޑީގައި ކުރަހައި، ރާއްޖޭގެ ކަނޑުއަޑީގެ ރީތިކަން ދުނިޔެ އަށް ދައްކާލައިފަ އެވެ. އޭގެ އިތުރުން ބޭރު ދުނިޔޭގައި ވެސް އޭނާގެ ކުރެހުމުގެ މައުރަޒުތައް އަންނަނީ ބާއްވަމުންނެވެ.\nCoffee aai fannuverikan ekuve reethi manzaru thakeh\nއިތުރު ލިޔުންތައް އ.ދ. އާޓިސްޓް އދގެ ޖެނެރަލް އެސެމްބްލީ ފޮރިން މިނިސްޓްރީ އދ ސަލާމަތީ މަޖިލިސް އިންޑޮނީޝިއާ ރާއްޖެ-އ.ދ


ފިލިޕީންސްގައި ވެކްސިން ނުޖަހާ މީހުން ގޭބަންދު، ނުކުމެއްޖެ ނަމަ ޖަލަށް – Haftha\nފިލިޕީންސްގައި ވެކްސިން ނުޖަހާ މީހުން ގޭބަންދު، ނުކުމެއްޖެ ނަމަ ޖަލަށް\nފިލިޕީންސްގައި ކޮވިޑް-19އާ ދެކޮޅަށް ވެކްސިން ނުޖަހާ މީހުން ޖަލަށް ލާނެ ކަމުގެ އިންޒާރު އެ ގައުމުގެ ރައީސް ރޮޑްރިގޯ ޑުޓާޓޭ ދެއްވައިފިއެވެ.\nޓީވީ މެދުވެރިކުރައްވައި މިއަދު ރައްޔިތުންނާ މުހާތަބުކުރައްވައި ވާހަކަ ދައްކަވަމުން ޑުޓާޓޭ ވަނީ އެކި ސަރަހައްދުތަކުގައި ދިރިއުޅޭ ވެކްސިން ނުޖަހާ މީހުން ހޯދައި، އެމީހުން ގޭ ބަންދުކުރުމަށް އެ ސަރަހައްދުތަކުގެ ވެރިންނަށް އަންގައިފައެވެ.\nޑުޓާޓޭ ވިދާޅުވީ، އެފަދަ މީހުން އެ އަމުރަށް ކިޔަމަން ނުވެ، މުޖުތަމައުތެރެއަށް ނުކުމެ އުޅޭ ނަމަ ޖަލަށް ލާނެ ކަމަށެވެ. އަދި އެމީހުން ޖަލަށް ލުމުގެ ބާރު އެ ސަރަހައްދުތަކުގެ ފުލުސް ކެޕްޓަނުންނަށް ވަނީ ދީފައެވެ. އަދި އެހާ ހަރުކަށި ފިޔަވަޅު އަޅަން ނިންމެވީ އެ ގައުމުގެ މީހުންގެ ސަލާމަތާއި ރައްކާތެރިކަމުގެ ޒިންމާ ނަންގަވަން ޖެހިވަޑައިގަންނަވާނީ އެމަނިކުފާނަށް ވާތީ ކަމަށް ވިދާޅުވިއެވެ.\nމިދިޔަ އަހަރުވެސް ޑުޓާޓޭ ވަނީ ވެކްސިން ނުޖަހާ މީހުން ޖަލަށް ލާނެ ކަމުގެ އިންޒަރު ދެއްވާފައެވެ.\nފިލިޕީންސްގައި ކޮވިޑު ކޭސްތައް އިތުރުވަމުން ދާއިރު، މިއަދުވެސް 17،220 މީހުން ބައްޔަށް ޕޮޒިޓިވްވިއެވެ. އެއާއެކު އެ ގައުމުން ކޮވިޑު ޖެހުނު މީހުންގެ ޖުމްލަ އަދަދު ވަނީ 2.88 އަށް އަރައިފައެވެ. އަދި އެ ގައުމުން އެ ބަލީގައި 51،700 މީހުން މަރުވެފައި ވާއިރު، އެ ގައުމަކީ ސައުތް އީސްޓް އޭޝިއާއިން ދެވަނައަށް އެންމެ ގިނަ މީހުން މަރުވި ގައުމެވެ.\nފާހަގަ: ކޮވިޑް-19, ފިލިޕީންސް